rajasthan cabinet recommendation-to-convene-the-assembly | തോറ്റു കൊടുക്കാൻ മനസ്സില്ലാതെ രാജസ്ഥാൻ മുഖ്യമന്ത്രി; നിയമസഭാ സമ്മേളനം വിളിക്കാൻ വീണ്ടും ഗവർണറോട് ശുപാർശ ചെയ്യാൻ മന്ത്രിസഭാ തീരുമാനം; ഗവർണറുടെ ആശങ്കകൾക്ക് മറുപടി ഉണ്ടെന്നും അശോക് ഗെലോട്ട് - MarunadanMalayalee.com\nJuly 28, 202007:17 PM IST Permalink\nജെയ്പുർ: രാജസ്ഥാനിൽ തോറ്റുകൊടുക്കാൻ തയ്യാറാകാതെ മുഖ്യമന്ത്രി അശോക് ഗെലോട്ട്. നിയമസഭ വിളിച്ചു കൂട്ടാനുള്ള നീക്കം ഗവർണർ തടഞ്ഞതിന് പിന്നാലെ ഇന്ന് മന്ത്രി സഭാ യോഗം ചേർന്ന് നിയമസഭാ സമ്മേളനം വിളിക്കാൻ ഗവർണറോട് ശുപാർശ ചെയ്യാൻ തീരുമാനിക്കുകയായിരുന്നു. നിയമസഭ എന്ന് വിളിക്കണം എന്നത് തങ്ങളുടെ അവകാശമാണ്. സഭ എങ്ങനെ നടക്കും എന്നത് സ്പീക്കറുടെ പ്രത്യേകാവകാശമാണ്. വെള്ളിയാഴ്ച നിയമസഭാ സമ്മേളനം വിളിക്കണമെന്നും ഗെലോട്ട് ആവശ്യപ്പെട്ടു.\nവരുന്ന വെള്ളിയാഴ്ച സഭാ സമ്മേളനം വിളിക്കണമെന്നാണ് ഗെ‌ലോട്ട് ആവശ്യപ്പെട്ടിരിക്കുന്നത്. നേരത്തെ ഇതേ ആവശ്യം ഗവർണർ നിരസിച്ചിരുന്നു. സമ്മേളനം വിളിക്കണമെങ്കിൽ 21 ദിവസത്തെ ഇടവേളയും മറ്റു കർശന ഉപാധികളും വേണമെന്നു വ്യക്തമാക്കിയാണ് മന്ത്രിസഭയുടെ ശുപാർശ ഗവർണർ കൽരാജ് മിശ്ര തള്ളിയത്. ഗവർണറുടെ ആശങ്കകൾക്ക് തങ്ങൾ മറുപടി തയാറാക്കിയിട്ടുണ്ടെന്ന് ഗെഹ്‌ലോട്ട് പറഞ്ഞു.\nകോവിഡ് സ്ഥിതിഗതികൾ വിലയിരുത്തുന്നതിനായി നിയമസഭ വിളിച്ചുചേർക്കണമെന്നാണ് രാജസ്ഥാൻ സർക്കാർ ആവശ്യപ്പെട്ടിരുന്നത്. നിയമസഭ ചേരുമ്പോൾ വിമത പക്ഷത്തുള്ള സച്ചിൻ പൈലറ്റിനെയും എംഎൽഎമാരെയും അയോഗ്യരാക്കാനായിരുന്നു ഗെലോട്ട് പക്ഷത്തിന്റെ നീക്കം. നിയമസഭ വിളിക്കണമെങ്കിൽ 21 ദിവസം മുൻപുള്ള നോട്ടീസ് വേണമെന്നതാണ് ഗവർണർ കൽരാജ് മിശ്രയുടെ നിലപാട്. 200 എംഎൽഎമാരെയും ആയിരം ജീവനക്കാരെയും ഒരുമിച്ച് വിളിച്ചു ചേർക്കുന്നത് കോവിഡ്കാല ചട്ടപ്രകാരം അനുവദിക്കാനാവില്ല എന്നാണ് ഗവർണർ പറയുന്നത്.\nമൂന്നു നിബന്ധനകളാണ് ശുപാർശ തിരിച്ചയച്ചുകൊണ്ട് ഗവർണർ മുന്നോട്ടുവച്ചത്. നിയമസഭാ സമ്മേളനം വിളിച്ചു ചേർക്കണമെങ്കിൽ സർക്കാർ 21 ദിവസത്തെ നോട്ടീസ് നൽകണമെന്നായിരുന്നു ഗവർണർ കൽരാജ് മിശ്രയുടെ നിലപാട്. സമ്മേളനം ലൈവായി സംപ്രേഷണം ചെയ്യണമെന്നാണ് രണ്ടാമത്തെ നിബന്ധന. കോവിഡ് വ്യാപനം തടയുന്നതിനു നടപടിയെടുക്കണമെന്നും ഗവർണർ നിർദ്ദേശിച്ചു.\nഗവർണറുടെ നിലപാടിനെ രൂക്ഷമായി പരിഹസിച്ചാണ് അശോക് ഗെലോട്ടും പ്രതികരിച്ചത്. ഗവർണ്ണർ വീണ്ടും ഞങ്ങൾക്ക് ആറ് പേജുള്ള പ്രേമലേഖനം അയച്ചിരിക്കുകയാണ്" എന്നായിരുന്നു ഗെലോട്ടിന്റെ പ്രതികരണം. ഗവർണർ കൽരാജ് മിശ്രയുടെ പെരുമാറ്റത്തെ കുറിച്ച് പ്രധാനമന്ത്രിയോട് സംസാരിച്ചിട്ടുണ്ടെന്നും അദ്ദേഹം വ്യക്തമാക്കി. അതേസമയം സച്ചിൻ പൈലറ്റിനൊപ്പം പോയ 19 എംഎൽഎമാരിൽ മൂന്ന് പേർ തിരികെ വരുമെന്ന് കോൺഗ്രസ്സ് വക്താവ് രൺദീപ് സിങ് സർജേവാല കഴിഞ്ഞ ദിവസം വ്യക്തമാക്കിയിരുന്നു. 48 മണിക്കൂറിനകം ഇവർ കോൺഗ്രസ്സ് പാളയത്തിൽ തിരിച്ചെത്തുമെന്നും അദ്ദേഹം അറിയിച്ചു.


ചേലാമറ്റത്ത് ഇന്ന് ആത്മഹത്യ ചെയ്ത ബിജുവിൻ്റെ ആത്മഹത്യ കുറിപ്പിൽ പറ്റിച്ചവരുടെ പേരുകളും; 12 പേർ പറ്റിച്ചത് ലക്ഷങ്ങൾ - Media Malayalam (മീഡിയ മലയാളം)\nചേലാമറ്റത്ത് ഇന്ന് ആത്മഹത്യ ചെയ്ത ബിജുവിൻ്റെ ആത്മഹത്യ കുറിപ്പിൽ പറ്റിച്ചവരുടെ പേരുകളും; 12 പേർ പറ്റിച്ചത് ലക്ഷങ്ങൾ\nപെരുമ്പാവൂർ: ചേലാമറ്റത്ത് ഇന്ന് ആത്മഹത്യ ചെയ്ത ബിജുവിൻ്റെ ആത്മഹത്യ കുറിപ്പിൽ പറ്റിച്ചവരുടെ പേരുകളും. ലക്ഷങ്ങളാണ് 12 പേർ പറ്റിച്ചത്. ഇവർക്കെതിരെ നടപടി എടുക്കണമെന്നും കുറിപ്പിലുണ്ട്.\nഎൻ്റെ വീട്ടുകാരെയും കുടുംബക്കാരെയും വീട്ടിൽ കയറ്റരുത്. എൻ്റെ ആത്മാവിന് ശാന്തി കിട്ടില്ല. സിനിയുടെ ബന്ധുക്കളേയും കയറ്റരുത്. ചേലാമറ്റത്ത് ഇന്ന് ആത്മഹത്യ ചെയ്ത ബിജുവിൻ്റെ വീട്ടിൽ അവസാനമായി കുറിച്ചിട്ട വരികളാണിത്.\nഇന്ന് രാവിലെയാണ് ബിജുവിനേയും കുടുംബത്തേയും മരിച്ച നിലയിൽ കണ്ടെത്തിയത്. പാല് വാങ്ങാനെത്തിയ അയൽവാസിയായ സ്ത്രീയാണ് സംഭവം ആദ്യം അറിഞ്ഞത്. ഏറെ നേരം വിളിച്ചിട്ടും ആരും വാതിൽ തുറന്നില്ല. പിന്നീടാണ് ആത്മഹത്യ കുറിപ്പ് ശ്രദ്ധയിൽപ്പെട്ടത്. പാൽ കുപ്പിക്കടിയിലായിരുന്നു ആത്മഹത്യ കുറിപ്പ്. ബിജു ചിട്ടി നടത്തിയിരുന്നു. ചിട്ടിപ്പണം പലിശക്ക് മറിച്ച് നൽകിയതാണ് വിനയായത്. പണം തിരികെ ലഭിക്കാതായതോടെ വലിയ സാമ്പത്തീക ബാധ്യതയായി.\nഇന്ന് വീട്ടില് വരുന്നവര്‍ക്ക് പണം മടക്കി നല്‍കാമെന്ന് ബിജു പറഞ്ഞിരുന്നു. ഇതനുസരിച്ച് ഇടപാടുകാര് എത്തിയ സമയത്താണ് കുടുംബത്തെ ഒന്നടങ്കം വീട്ടില് മരിച്ച നിലയില് കണ്ടെത്തിയത്. പൊലീസ് തുടര്‍നടപടികള് ആരംഭിച്ചു.\nകുടുംബത്തിലെ4അംഗങ്ങളെയാണ് വിട്ടിനുള്ളിൽ തൂങ്ങിമരിച്ച നിലയിൽ കണ്ടെത്തിയത്. പാറപ്പുറത്തുകുടി വീട്ടിൽ ബിജു, ഇദ്ദേഹത്തിൻ്റെ ഭാര്യ അമ്പിളി, മക്കളായ ആദിത്യൻ, അർജ്ജുൻ എന്നീ വരാണ് മരിച്ചത്. മക്കൾ2പേരും ഹാളിലും, ബിജുവും ഭാര്യയും കിടപ്പ് മുറിയിലുമാണ് മരിച്ചു കിടന്നത്.\nചിട്ടി നടത്തിപ്പിലെ ബാധ്യതയാണ് ആത്മഹത്യക്ക് കാരണമെന്ന് പറയുന്നു. പൊലീസ് അന്വേഷിക്കുന്നു.\nThe names of those who stuck to the suicide note of Biju who committed suicide in Chelamatta today\nin Chelamatta today\nof Biju who committed suicide\nof those who stuck\nto the suicide note\nPrevious articleഇന്ന് പാല് ഇല്ല, ഞങ്ങൾ ആത്മഹത്യ ചെയ്യുന്നു…. സാമ്പത്തിക ബാധ്യതയെ തുടർന്ന് ആത്മഹത്യ ചെയ്ത ബിജുവിൻ്റെ ആത്മഹത്യ കുറിപ്പാണ് ഇത്\nNext articleഎൻ്റെ വീട്ടുകാരെയും കുടുംബക്കാരെയും വീട്ടിൽ കയറ്റരുത്, എൻ്റെ ആത്മാവിന് ശാന്തി കിട്ടില്ല, സിനിയുടെ ബന്ധുക്കളേയും കയറ്റരുത്, ചേലാമറ്റത്ത് ഇന്ന് ആത്മഹത്യ ചെയ്ത ബിജുവിൻ്റെ വീട്ടിൽ അവസാനമായി കുറിച്ചിട്ട വരികളാണിത്


വിളവ് 40 ശതമാനം വരെ വര്‍ധിക്കും; ഉപയോഗിക്കാം മുരിങ്ങയില സത്ത് | Drumstick Leaves Extract| Moringa Leaves Extract\nവിളവ് 40 ശതമാനം വരെ വര്‍ധിക്കും; ഉപയോഗിക്കാം മുരിങ്ങയില സത്ത്\nDec 21, 2020, 07:30 PM IST\nമുരിങ്ങയിലസത്ത് പുതുമയോടെ ഉണ്ടാക്കി രാവിലെ ഇലകളില് തളിക്കുന്നതാണ് കൂടുതല് ഫലപ്രദം. പ്രധാന വളര്‍ച്ചദശകള്‍ക്ക് അനുസരണമായി വിളക്കാലത്തു മൂന്നുതവണവരെ ഇത് തളിക്കുന്നത് ഗുണം വര്‍ധിപ്പിക്കും.\nപോഷകകലവറയായ മുരിങ്ങയില നല്ല സസ്യ ഉത്തേജകവുമാണ്. ഇന്ത്യയില് വിരളമാണെങ്കിലും പല രാജ്യങ്ങളിലും ഇതുസംബന്ധിച്ച ഒട്ടേറെ പഠനങ്ങള് നടന്നിട്ടുണ്ട്. നൈജീരിയയിലെ വിവിധ കാര്‍ഷികസര്‍വകലാശാലകള് മുരിങ്ങയിലസത്തിന്റെ ഫലക്ഷമത പരീക്ഷിക്കുകയുണ്ടായി. വള്ളിപ്പയറില് പത്തു ശതമാനം വീര്യത്തിലുള്ള മുരിങ്ങയിലസത്ത് തളിച്ചപ്പോള് വളര്‍ച്ചയും വിളവും 35 ശതമാനം വര്‍ധിച്ചുവെന്നാണ് കണ്ടെത്തിയത്.\nഈജിപ്തിലെ സഗാസിഗ് സര്‍വകലാശാല ഗ്രീന്‍പീസ് പയറിലാണ് മുരിങ്ങയിലസത്ത് പ്രയോഗിച്ചത്. നാലുശതമാനം മുരിങ്ങയിലസത്ത് വളര്‍ച്ചയിലും വിളവിലും ഗണ്യമായ ഏറ്റമുണ്ടാക്കിയെന്നു മാത്രമല്ല, പയര്‍മണികളിലെ പ്രോട്ടീനിന്റെ തോതും വര്‍ധിപ്പിച്ചു. ഈജിപ്തിലെത്തന്നെ ഷിബിന്-എല്-കോം യൂണിവേഴ്‌സിറ്റി നടത്തിയ പഠനം 30 ശതമാനം മുരിങ്ങയിലസത്ത് കൊത്തമല്ലിയുടെ വിളവും അതിലെ സുഗന്ധയെണ്ണയുടെ അളവും കൂട്ടിയെന്നു കണ്ടെത്തി.\nകയ്റോയിലെ ഐന് ഷാം യൂണിവേഴ്‌സിറ്റിയില്‍നടന്ന പഠനമനുസരിച്ച് മുരിങ്ങയിലസത്ത് 30 ശതമാനം വീര്യത്തില് തളിക്കുന്നത് വരള്‍ച്ചകൊണ്ടുണ്ടാകുന്ന ക്ലേശത്തെ മറികടക്കാന് വിളകള്‍ക്ക് സഹായകരമാണ്.\nപൊതുവായി മുരിങ്ങയിലസത്തിന്റെ ഉപയോഗം വിളകളുടെ ശാരീരിക വളര്‍ച്ച, പ്രകാശവിശ്ലേഷണം; ക്ലോറോഫില്, പ്രോട്ടീന്, സസ്യ ഹോര്‍മോണുകള്, സസ്യപോഷകങ്ങള് തുടങ്ങിയവയുടെ തോത് എന്നീ കാര്യങ്ങളില് ഗണ്യമായ വര്‍ധനയുണ്ടാക്കുമെന്നാണ് കണ്ടിട്ടുള്ളത്. വിളവ് 20 മുതല് 40 ശതമാനം വരെ വര്‍ധിക്കും. മുരിങ്ങയിലയിലെ നല്ലതോതിലുള്ള പോഷകങ്ങളും നിരോക്‌സികാരികളും സിയാറ്റിന് ഉള്‍പ്പെടെയുള്ള ഹോര്‍മോണുകളുമാണ് ഇതിനുകാരണം.\nമുരിങ്ങയില അത്യാവശ്യം വെള്ളം ചേര്‍ത്ത് അരച്ച് പിഴിഞ്ഞോ വെള്ളത്തില് കിഴികെട്ടിയിട്ടു പിഴിഞ്ഞോ സത്ത് വേര്‍പെടുത്താനാവും. ഈ സത്ത് അരിച്ചു, 100 മില്ലിലിറ്റര് ഒരുലിറ്റര് വെള്ളത്തില് നേര്‍പ്പിച്ചാല് 10 ശതമാനം വീര്യമുള്ള മുരിങ്ങയിലസത്ത് തയ്യാറായി. മുരിങ്ങയിലസത്ത് പുതുമയോടെ ഉണ്ടാക്കി രാവിലെ ഇലകളില് തളിക്കുന്നതാണ് കൂടുതല് ഫലപ്രദം. പ്രധാന വളര്‍ച്ചദശകള്‍ക്ക് അനുസരണമായി വിളക്കാലത്തു മൂന്നുതവണവരെ ഇത് തളിക്കുന്നത് ഗുണം വര്‍ധിപ്പിക്കും. സത്ത് വേര്‍തിരിച്ചശേഷമുള്ള ചണ്ടി നല്ല ജൈവവളമാക്കാം.\nContent Highlights: Benefits of Drumstick Leaves Extract (Moringa Leaves Extract)


സിഒടി നസീര് കോണ്‍ഗ്രസിലേക്ക്? നസീറിനെ പാര്‍ട്ടിയിലെത്തിക്കാന് നീക്കങ്ങള് സജീവമാക്കി കോണ്‍ഗ്രസ് | congress welcomes former cpm leader cot naseer to join party - Malayalam Oneindia\nPublished: June 11 2019, 17:42 [IST]\nകണ്ണൂര്: തലശ്ശേരിയില് സിഒടി നസീറിനെതിരെ നടന്ന ആക്രമത്തില് നിയമസഭയില് ഇന്ന് സര്‍ക്കാറിനെതിരെ രൂക്ഷവിമര്‍ശനമാണ് കോണ്‍ഗ്രസ് നടത്തിയത്. കേസില് ഗൂഡാലോചന കൈകാര്യം ചെയ്യുന്നതില് പോലീസ് പരാജയപ്പെട്ടെന്നും ആരോപണ വിധേയനായ എഎന് ഷംസീറിനെ പിന്തുണയക്കുന്ന നിലപാടാണ് പോലീസ് സ്വീകരിക്കുന്നതെന്നും പ്രതിപക്ഷം സഭയില് ആരോപിച്ചു.\nഅതിനിടെ ആക്രമത്തിനിരയായ സിപിഎം മുന് നേതാവ് സിഒടി നസീറിനെ പാര്‍ട്ടിയിലെത്തിക്കാനുള്ള നീക്കങ്ങളും കോണ്‍ഗ്രസ് സജീവമാക്കുന്നുണ്ട്. നസീറിനെതിരായ ആക്രമണം ഇന്ന് സഭയില് ഉന്നയിച്ച കോണ്‍ഗ്രസ് വരും ദിവസങ്ങളിലും വിഷയത്തില് സജീവമായി ഇടപെടാനാണ് തീരുമാനിച്ചിരിക്കുന്നത്. വിശദാംശങ്ങള് ഇങ്ങനെ..\nനസീറിനെ കണ്ണൂര് ഡിസിസി പരസ്യമായി കോണ്‍ഗ്രസിലേക്ക് സ്വാഗതം ചെയ്തു കഴിഞ്ഞു. നസീറിനെപ്പോലൊരാള് കോണ്‍ഗ്രസിലെത്തിയാല് പാര്‍ട്ടിക്ക് ഗുണമുണ്ടാകുമെന്നാണ് ഡിസിസി പ്രസിഡന്‍റ് സതീശന് പാച്ചേനി വ്യക്തമാക്കുന്നത്. നസീര് വധശ്രമക്കേസില് എഎല് ഷംസീര് എംഎല്‍എയുടെ പങ്ക് അന്വേഷിക്കണമെന്നാവശ്യപ്പെട്ട് കോണ്‍ഗ്രസ് കണ്ണൂരില് ധര്‍ണ്ണ നടത്താനും തീരുമാനിച്ചിട്ടുണ്ട്.\nകൊലപാതക രാഷ്ട്രീയം ഉയര്‍ത്തിക്കാട്ടി സിപിഎമ്മിനെതിരെ കണ്ണൂരില് നടത്തുന്ന പ്രചാരണത്തിന് ശക്തി കൂട്ടാന് സിഒടി നസീറിനെ പാര്‍ട്ടിയില് എത്തിക്കുന്നതിലൂടെ സാധിക്കുമെന്നും കോണ്‍ഗ്രസ് വിലയിരുത്തുന്നു. ഇതുസംബന്ധിച്ച് ഇതുവരെ ഔദ്യോഗിക ചര്‍ച്ചകളൊന്നും ആരംഭിച്ചിട്ടില്ല. വധശ്രമത്തില് സാരമായി പരിക്കേറ്റ നസീര് ഇപ്പോഴും ചികിത്സയില് കഴിയുകയാണ്.\nനസീറിന്‍റെ പരിക്കുകള് ഭേദമായാല് ചര്‍ച്ചകള് ആരംഭിക്കാമെന്നാണ് കോണ്‍ഗ്രസ് പ്രതീക്ഷിക്കുന്നത്. വധശ്രമത്തില് നിന്നും രക്ഷപ്പെട്ട നസീറിന് നിലവില് രാഷ്ട്രീയ സംരക്ഷണം ആവശ്യമായതിനാല് കോണ്‍ഗ്രസിലേക്കുള്ള കടന്നുവരവിന് അദ്ദേഹം തയ്യാറായേക്കും എന്നാണ് കണക്കുകൂട്ടല്.\nകെ സുധാകരന് മുഖേനെ\nകെ സുധാകരന് മുഖേനെയായിരിക്കും ചര്‍ച്ചകള് നടക്കുക. അതിന് മുമ്പ് തന്നെ വധശ്രമത്തില് നസീറിന് നീതി ഉറപ്പാക്കുക എന്ന ആവശ്യവുമായി കോണ്‍ഗ്രസ് കണ്ണൂരില് ഉപവാസ സമരം നടത്തും. പാര്‍ട്ടി പ്രവര്‍ത്തകന് അല്ലാതിരുന്നിട്ടും വധശ്രമ ഗൂഢാലോചന ആരോപണത്തില് നസീറിന് വേണ്ട് കോണ്‍ഗ്രസ് സമരത്തിന് ഇറങ്ങുന്നു എന്നത് ശ്രദ്ധേയമാണ്.\nഎടയന്നൂരില് ഷുഹൈബിനെ വെട്ടിക്കൊന്ന സംഭവിത്തിലായിരുന്നു കണ്ണൂരില് അവസാനമായി ഡിസിസിയുടെ നേതൃത്വത്തില് ഉപവാസ സമരം നടന്നത്. രാഷ്ട്രീയത്തിനപ്പുറം ജീവകാരുണ്യ പ്രവര്‍ത്തനങ്ങളിലും സജീവ സാന്നിധ്യമായ സിഒടി നസീറിനെ പാര്‍ട്ടിയില് എത്തിക്കുന്നതിലൂടെ ജില്ലയില് ഒരു ന്യൂനപക്ഷ മുഖം കൂടിയാണ് കോണ്‍ഗ്രസ് പ്രതീക്ഷിക്കുന്നത്.\npinarayi vijayan cpm congress kannur സിപിഎം നിയമസഭ പിണറായി വിജയന് കോണ്‍ഗ്രസ് കണ്ണൂര്\ncongress welcomes former cpm leader cot naseer to join party


ഇസിയു തകരാർ; നിഞ്ച ZX-10R തിരിച്ചുവിളിച്ച് കവസാക്കി - Malayalam DriveSpark\nഇസിയു തകരാർ; നിഞ്ച ZX-10R തിരിച്ചുവിളിച്ച് കവസാക്കി\nPublished: Friday, June 5, 2020, 14:17 [IST]\nഅമേരിക്കൻ വിപണിയിൽ വിറ്റഴിച്ച നിഞ്ച ZX-10R തിരിച്ചുവിളിച്ച് ജാപ്പനീസ് സ്പോർ‌ട്‌സ് മോട്ടോർസൈക്കിൾ നിർമാതാക്കളായ കവസാക്കി. എഞ്ചിൻ കൺട്രോൾ യൂണിറ്റിലെ (ECU) വ്യക്തമായ പ്രോഗ്രാമിംഗ് പിശക് കാരണം 2019, 2020 മോഡലുകളെയാണ് ഇപ്പോൾ തിരിച്ചുവിളിച്ചിരിക്കുന്നത്.\nഉയർന്ന rpm-ൽ റൈഡർ ക്വിക്ക് ഷിഫ്റ്റർ ഉപയോഗിക്കുമ്പോൾ തിരിച്ചടിക്കുന്ന പ്രശ്നത്തിന് കാരണമാകും. നാഷണൽ ഹൈവേ ട്രാൻസ്പോർട്ടേഷൻ സേഫ്റ്റി അഡ്മിനിസ്ട്രേഷൻ (NHTSA) പ്രസിദ്ധീകരിച്ച നോട്ടീസ് പ്രകാരം 1,529 മോട്ടോർസൈക്കിളുകളെ ഈ തിരിച്ചുവിളിക്കൽ ബാധിക്കും.\n2019-2020 കവസാക്കി നിഞ്ച ZX-10R, 2019-2020 കവസാക്കി നിഞ്ച ZX-10R ABS, 2019-2020 കവസാക്കി നിഞ്ച ZX-10RT ABS KRT എഡിഷൻ എന്നീ മോഡലുകളെയാണ് ഈ പ്രശ്നം ബാധിച്ചിരിക്കുന്നത്.\nMOST READ: ബിഎംഡബ്ല്യു R18 ക്രൂയിസർ നവംബർ മാസത്തോടെ വിപണിയിലേക്ക് എത്തും\nതെറ്റായ ഇസിയു പ്രോഗ്രാമിംഗ് 998 സിസി, ഇൻ-ലൈൻ നാല് സിലിണ്ടർ എഞ്ചിൻ ബാക്ക്ഫയർ ചെയ്യുന്നതിന് കാരണമാകുമെന്നും ജാപ്പനീസ് ബ്രാൻഡ് വ്യക്തമാക്കുന്നു.\nആവർത്തിച്ചുള്ള ബാക്ക്ഫയറിംഗ് എഞ്ചിൻ ഉത്പാദിപ്പിക്കുന്ന മലിനീകരണം കുറയ്ക്കാൻ സഹായിക്കുന്ന ഒരു ഘടകമായ എയർ സക്ഷൻ വാൽവിന്റെ രൂപഭേദത്തിന് അല്ലെങ്കിൽ തകരാറിന് കാരണമാകും.\nനീണ്ട ഉപയോഗത്തിലൂടെ സക്ഷൻ വാൽവ് തകർന്നാൽ എക്‌സ്‌ഹോസ്റ്റ് വാതകങ്ങൾ എക്‌സ്‌ഹോസ്റ്റ് സിസ്റ്റത്തിലേക്ക് പിന്നിലേക്ക് പ്രവഹിക്കുകയും അതിന്റെ ഉയർന്ന താപനില മറ്റ് ഘടകങ്ങൾ ഉരുകുകയും ചെയ്യുതിലേക്ക് നയിക്കും. ഏറ്റവും തീവ്രമായ കേസുകളിൽ ഈ പ്രശ്‌നം തീപിടുത്തത്തിന് കാരണമായേക്കാമെന്ന് കവസാക്കി അഭിപ്രായപ്പെടുന്നു.\nതിരിച്ചുവിളിക്കൽ പ്രക്രിയ 2020 ജൂൺ എട്ടിന് ആരംഭിക്കുമെന്ന് പ്രതീക്ഷിക്കുന്നു. കാവസാക്കി ബാധിത മോട്ടോർസൈക്കിളുകളുടെ ഉടമകളുമായി ഇ-മെയിൽ വഴി ആശയവിനിമയം നടത്തുകയും അവരുടെ കവസാക്കി ഡീലർഷിപ്പുമായി കൂടിക്കാഴ്‌ച നടത്താൻ അവരെ ക്ഷണിക്കുകയും ചെയ്യും.\nMOST READ: വിൻഫാസ്റ്റ് ഇലക്‌ട്രിക് കാർ നിർമിക്കാൻ മഹീന്ദ്രയുടെ കീഴിലുള്ള പിനിൻ‌ഫറീനയും\nഡീലർ ഇസിയുവിനെ റീപ്രോഗ്രാം ചെയ്യുകയും എയർ സക്ഷൻ വാൽവും ചുറ്റുമുള്ള ഘടകങ്ങളും പരിശോധിക്കുകയും ചെയ്യും. ഏതെങ്കിലും ഭാഗങ്ങൾ‌ക്ക് കേടുപാടുകൾ സംഭവിച്ചാൽ, അവയെല്ലാം സൗജന്യമായി മാറ്റിസ്ഥാപിക്കും.\nപ്രശ്ന ബാധിത മോട്ടോർസൈക്കിളുകളുടെ ഉത്പാദന തീയതികളും വെഹിക്കിൾ ഐഡൻറിഫിക്കേഷൻ നമ്പറുകളും (VIN) NHTSA വെബ്‌സൈറ്റിൽ പട്ടികപ്പെടുത്തിയിട്ടുണ്ട്.\nഅവതരണത്തിന് ദിവസങ്ങള് മാത്രം ബാക്കി; കവസാക്കി നിഞ്ച ZX-25R വില വിവരങ്ങള് പുറത്ത്\nനിഞ്ച ZX-25R -ന്റെ കരുത്തും ടോര്‍ഖും വെളിപ്പെടുത്തി കവസാക്കി\nഡീലര്‍ഷിപ്പുകളില് എത്തി; നിഞ്ച 1000SX ഉടന് കൈമാറുമെന്ന് കവസാക്കി\nനിഞ്ച ZX-25R അവതരിപ്പിച്ച് കവസാക്കി; ഡെലിവറി ഡിസംബറില്\nപലിശ ഇല്ലാതെ ബിഎസ് VI നിഞ്ച 650 സ്വന്തമാക്കാന് അവസരമൊരുക്കി കവസാക്കി\nKawasaki Ninja ZX-10R Recalled. Read in Malayalam\nStory first published: Friday, June 5, 2020, 14:17 [IST]


മഹാനവമി-വിജയദശമി ദിവസങ്ങളിൽ പ്രത്യേക അന്തർ സംസ്ഥാന സർവീസുകൾ നടത്തും: ഗതാഗത മന്ത്രി| Special interstate services will be conducted on Mahanavami and Vijayadasami days – News18 Malayalam\nമഹാനവമി-വിജയദശമി ദിവസങ്ങളിൽ പ്രത്യേക അന്തർ സംസ്ഥാന സർവീസുകൾ നടത്തും: ഗതാഗത മന്ത്രി\nഒക്ടോബര് 21 മുതല് നവംബര് മൂന്ന് വരെയാണ് സര്‍വ്വീസുകൾ\nLast Updated : October 18, 2020, 17:04 IST\nമഹാനവമി- വിജയദശമി അവധി ദിനങ്ങളോടുനുബന്ധിച്ച് തിരക്ക് അനുഭവപ്പെടാൻ സാധ്യതയുള്ളതിനാൽ കെഎസ്ആർടിസി പ്രത്യേക അന്തർ സംസ്ഥാന സർവീസുകൾ നടത്തുമെന്ന് ഗതാഗത മന്ത്രി എ.കെ.ശശീന്ദ്രൻ അറിയിച്ചു. സംസ്ഥാന സർവീസിലെ ബസ്സുകൾ ഇതിനായി ഉപയോഗപ്പെടുത്തുമെന്നും മന്ത്രി വ്യക്തമാക്കി.\nബാംഗ്ലൂര്, മൈസൂര് എന്നിവിടങ്ങളില് നിന്ന് കേരളത്തിലെ വിവിധ ഇടങ്ങളിലേക്കും കേരളത്തിൽ നിന്ന് കൊല്ലൂർ – മൂകാംബികയിലേക്കും തിരിച്ചും യാത്രക്കാരുടെ തിരക്ക് അനുഭവപ്പെടാനിടയുള്ള സാഹചര്യത്തിലാണ് സർവ്വീസുകൾ ആരംഭിക്കുന്നത്. ഇതിനായി ഓൺലൈൻ റിസർവേഷൻ സൗകര്യം ഏർപ്പെടുത്തും. ഒക്ടോബര് 21 മുതല് നവംബര് മൂന്ന് വരെയാണ് സര്‍വ്വീസുകൾ.\nAlso Read 'അന്വേഷണ ഏജന്‍സി പോലും കണ്ടെത്താത്ത കാര്യങ്ങള് പത്രസമ്മേളനത്തിൽ'; കേന്ദ്രമന്തി വി.മുരളീധരൻ നടത്തിയത് സത്യാപ്രതിജ്ഞാ ലംഘനമെന്ന് CPM\nസര്‍വ്വീസുകള് 10% അധിക ഫ്‌ളെക്‌സി നിരക്കുള്‍പ്പെടെ എൻഡ് ടു എൻഡ് യാത്രാ നിരക്കിലാണ് ഓണ്‍ലൈനില് ലഭ്യമാവുക. കേരള, കര്‍ണ്ണാടക, തമിഴ്നാട് സർക്കാരുകൾ തീരുമാനിച്ചിരിക്കുന്ന കോവിഡ് പ്രോട്ടോകോൾ കർശനമായി പാലിക്കാൻ യാത്രക്കാർ ബാധ്യസ്ഥരാണെന്ന് മന്ത്രി പറഞ്ഞു. കോവിഡ് ജാഗ്രത പോര്‍ട്ടലില് രജിസ്റ്റര് ചെയ്ത് കേരളത്തിലേക്കുള്ള യാത്ര പാസ്സ് യാത്രാവേളയിൽ ഹാജരാക്കിയാൽ മാത്രമേ യാത്രാ അനുമതി ലഭ്യമാകൂ.\nകര്‍ണ്ണാടകയിലേയ്ക്കുള്ള യാത്രക്കാര് കര്‍ണ്ണാടക സര്‍ക്കാര് നിര്‍ദ്ദേശിച്ചിട്ടുള്ള സേവ സിന്ധു പോര്‍ട്ടലില് രജിസ്റ്റര് ചെയ്ത് യാത്രാ പാസ് ഉറപ്പാക്കണം. യാത്രക്കാര് തീരെ കുറവുള്ള പക്ഷം ഏതെങ്കിലും സര്‍വ്വീസ് ഒഴിവാക്കേണ്ടി വന്നാൽ യാത്രക്കാര്‍ക്ക് മുഴുവന് തുകയും തിരിച്ച് നൽകും. സര്‍വ്വീസുകള്‍ക്ക് കേരള, തമിഴ്‌നാട്, കര്‍ണാടക സർക്കാരുകൾ യാത്രാനുമതി നിഷേധിക്കുന്ന സാഹചര്യമുണ്ടായാല് യാത്രക്കാര്‍ക്ക് ബുക്ക് ചെയ്ത മുഴുവന് തുകയും റീഫണ്ട് ചെയ്ത് നൽകും.\nAlso Read 'ഹൈദരലി തങ്ങൾ മുന്നണിയുടെ ശക്തി ദുർഗം'; പാണക്കാട് സന്ദർശനം നടത്തി UDF കൺവീനർ എം.എം.ഹസ്സൻ\nയാത്രാ ദിവസം കേരള, കര്‍ണ്ണാടക, തമിഴ്നാട് സർക്കാരുകൾ നൽകുന്ന നിര്‍ദ്ദേശങ്ങള് പാലിക്കാനും യാത്രക്കാര് ബാധ്യസ്ഥരാണ്. ഇത് ലംഘിക്കുന്നവർക്ക് ടിക്കറ്റ് ചാര്‍ജ്ജ് റീഫണ്ട് ചെയ്ത് നൽകില്ല. യാത്രക്കാർ നിർബന്ധമായും മാസ്ക് ധരിക്കേണ്ടതാണ്. യാത്ര തുടങ്ങുന്നതിന് മുൻപ് തന്നെ ആരോഗ്യ സേതു ആപ്പ് മൊബൈലില് ഇന്‍സ്റ്റാള് ചെയ്യണം.\nFirst published: October 18, 2020, 17:01 IST\nksrtc busnavarathrinavarathri timeകെഎസ്ആർടിസിനവരാത്രി


manju satheeshan parayunnu | ഞാനും എന്റെ ഭര്‍ത്താവും ഒരേ ഫീല്‍ഡിലാണ് ജോലി ചെയ്യുന്നത്... എങ്ങനെ ജീവിക്കും... ദൈവ ഭാഗ്യത്തിന് എനിക്ക് ഒരു വഴി കിട്ടി! ലോക്ക് ഡൗൺ ആയതോടെ അവസ്ഥ കഷ്ടമാൻ... തുറന്ന് പറഞ്ഞ് മഞ്ജു സതീശൻ - Malayalivartha.com Widgets Magazine\n12 JULY 2020 11:14 AM IST\nഓം ശാന്തി ഓശാന, അനാർക്കലീ പോലെയുള്ള ചിത്രങ്ങളിലൂടെയും സീരിയലുകളിലൂടെയും പ്രേക്ഷക പ്രീതി നേടിയ നടിയാണ് മഞ്ജു സതീശൻ. ധാരാളം സിനിമകളിൽ അഭിനയിച്ചിട്ടും തനിക്കൊന്നും അമ്മ സംഘടനയുടെ യാതൊരു സഹായവും ലഭിച്ചിട്ടില്ലെന്നും പ്രശസ്ത സിനിമ സീരിയല് നടി മഞ്ജു സജീശൻ പറയുന്നു. തന്റെ ഭർത്താവും സിനിമ മേഖലയിൽ ഉള്ളൊരാളാണ്,അത് കൊണ്ട് തന്നെ ലോക്ക് ഡൌൺ ആയതോടെ ബുദ്ധിമുട്ടിലായി എന്ന് മഞ്ജു പറയുന്നു. രണ്ട് പേർക്കും വരുമാനമില്ലാത്ത അവസ്ഥയാണെന്ന് മഞ്ജു പറയുന്നു.\nകോവിഡ് പ്രതിസന്ധിക്ക് ശേഷം സിനിമ സീരിയൽ ഷൂട്ടിങ്ങുകൾ നിലച്ചതോടെ ആ മേഖലയിൽ പ്രവർത്തിക്കുന്ന ഒരുപാട് പേരെ അത് വലിയ രീതിയിൽ ബാധിച്ചിരുന്നു. ചെറിയ ശമ്പളത്തിന് ദിവസക്കൂലിക്ക് പണി ചെയുന്ന പലരും ബുദ്ധിമുട്ടിലായി. ഇവരെയെല്ലാം പലരും മനഃപൂർവം മറന്നുകളയുന്ന മട്ടാണ്. അത്തരത്തിലുള്ള സീരിയൽ താരങ്ങളുടെ അവസ്ഥയെ കുറിച്ചു വ്യക്തമാക്കുകയാണ് നടി\nതാരത്തിന്റെ വാക്കുകൾ ഇങ്ങനെയാണ്; ഞാനും എന്റെ ഭര്‍ത്താവും ഒരേ ഫീല്‍ഡിലാണ് ജോലി ചെയ്യുന്നത്. എങ്ങിനെ ജീവിക്കും. ദൈവ ഭാഗ്യത്തിന് എനിക്ക് കുടുംബ വിളക്ക് എന്നൊരു സീരിയല് കിട്ടി. അതുപോലുമില്ലാത്ത ചെറിയ ആര്‍ട്ടിസ്റ്റുകളുടെ കാര്യം ആലോചിച്ചു നോക്കൂ. വര്‍ഷങ്ങളായി വര്‍ക്കുകളൊന്നും ഇല്ലാത്ത ആര്‍ട്ടിസ്റ്റുകള്‍ക്ക് ഈ കൊറോണയും ലോക്ക് ഡൗണും കൂടെ ആയതോടെയുള്ള അവസ്ഥ ദയനീയം എന്നല്ലാതെ എന്ത് പറയാനാണ്.\nസഹായിക്കണം എന്ന ആഗ്രഹമുണ്ടെങ്കിലും അതിനുള്ള വരുമാനം നമുക്ക് ഉണ്ടായിരിക്കണമല്ലോ. ദിവസക്കൂലിയ്ക്ക് ഷൂട്ടിങിന് പോവുമ്പോള്, അത് പോലും തരാത്ത നിര്‍മാതാക്കളുണ്ട്. പിന്നെ ഞങ്ങള് എങ്ങിനെ ജീവിക്കും. ഇത്രയും വര്‍ഷം സിനിമയും സീരിയലും ചെയ്തിട്ടും അമ്മ സംഘടനയുടെ ഒരു ആനൂകൂല്യവും എനിക്ക് ലഭിച്ചിട്ടില്ല.\nമഞ്ജു ആക്ടീവല്ല എന്നാണ് ചോദിക്കുമ്പോള് പറയാറുള്ളത്. പക്ഷെ കണ്ടിട്ടുപോലുമില്ലാത്ത ചിലര്‍ക്ക് മാസാമാസം അക്കൗണ്ടില് പൈസ വരുന്ന കാര്യം എനിക്കറിയാം. എന്റെ അച്ഛന്റെ നാല്‍പത്തിയൊന്നാണ് നാളെ. രണ്ടര വര്‍ഷത്തോളമായി അച്ഛന്റെ അസുഖത്തെ തുടര്‍ന്ന് ഞാന് വര്‍ക്കിന് പോയിരുന്നില്ല. പതിനൊന്ന് വര്‍ക്കുകളാണ് ഇതിനിടയില് വിട്ടുപോയത്. അതിനിടയിലാണ് കുടുംബ വിളക്കിലേക്ക് വിളിച്ചത്. അതോടെ ലോക്ക് ഡൗണുമായി. അച്ഛന്റെ അവസാനകാലത്ത് അദ്ദേഹം ആഗ്രഹിച്ചത് പോലെ എനിക്ക് അടുത്ത് തന്നെ ഉണ്ടാവാന് കഴിഞ്ഞു എന്നത് വലിയ കാര്യം തന്നെയാണ്.മഞ്ജു പറയുന്നു.


കോട്ടയത്തെ വിദ്യാർത്ഥിനിയുടെ ആത്മഹത്യ: കോളജിനെതിരെ പൊലീസിൽ പരാതി നൽകി ബന്ധുക്കൾ - Keralabhooshanam Daily കോട്ടയത്തെ വിദ്യാർത്ഥിനിയുടെ ആത്മഹത്യ: കോളജിനെതിരെ പൊലീസിൽ പരാതി നൽകി ബന്ധുക്കൾ\nHome/NEWS/BREAKING NEWS/കോട്ടയത്തെ വിദ്യാർത്ഥിനിയുടെ ആത്മഹത്യ: കോളജിനെതിരെ പൊലീസിൽ പരാതി നൽകി ബന്ധുക്കൾ\nകോട്ടയം ചേർപ്പുങ്കലിൽ കോപ്പിയടിച്ചെന്ന ആരോപണത്തെ തുടർന്ന് ബിരുദ വിദ്യാർത്ഥിനി ആത്മഹത്യ ചെയ്ത സംഭവത്തിൽ ബന്ധുക്കൾ പരീക്ഷാ കേന്ദ്രമായ കോളജിനെതിരെ പരാതി നൽകി. അകാരണമായി മാനസിക പീഡനം ഏൽപ്പിച്ചെന്ന് വ്യക്തമാക്കിയാണ് കുട്ടിയുടെ അച്ഛൻ ജില്ലാ പൊലീസ് മേധാവിക്ക് പരാതി നൽകിയത്. മരിച്ച അഞ്ജു ഷാജിയുടെ പോസ്റ്റ്‌മോർട്ടം ഇന്ന് നടക്കും.\nഇന്നലെ മീനച്ചിലാറ്റിൽ മൃതദേഹം കണ്ടെത്തിയത് പിന്നാലെ കോളജ് അധികൃതർ കോപ്പിയടി നടന്നു എന്നതിന് തെളിവുകളുമായി രംഗത്തെത്തിയിരുന്നു. എന്നാൽ നല്ല നിലയിൽ പഠിച്ചിരുന്ന കുട്ടി കോപ്പിയടിക്കില്ലെന്നും, അധികൃതർ മാനസികമായി പീഡിപ്പിച്ചെന്നും, അച്ഛൻ പി ഡി ഷാജി ആവർത്തിച്ചു.\nപരീക്ഷ എഴുതുന്നത് തടഞ്ഞതാണ് ആത്മഹത്യയിലേക്ക് നയിച്ചതെന്ന് ചൂണ്ടിക്കാട്ടിയാണ് കുടുംബം എസ്പിക്ക് പരാതി നൽകിയത്. ഇക്കാര്യത്തിൽ പരീക്ഷാ കേന്ദ്രമായിരുന്ന ചേർപ്പുങ്കൽ ഹോളി ക്രോസ് കോളജിനെതിരെ അന്വേഷണം വേണമെന്നാണ് ആവശ്യം. സംഭവത്തിൽ വനിതാ കമ്മീഷനും യുവജന കമ്മീഷനും കേസെടുത്തിരുന്നു. ഉന്നത വിദ്യാഭ്യാസ വകുപ്പും സർവകലാശാലയിൽ നിന്ന് റിപ്പോർട്ട് തേടി. അഞ്ജുവിന്റെ മൃതദേഹം പോസ്റ്റ്‌മോർട്ടത്തിന് ശേഷം ഇന്ന് ബന്ധുക്കൾക്ക് കൈമാറും.\nപാലാ ചേർപ്പുങ്കലിൽ കാണാതായ വിദ്യാർത്ഥിനിയുടെ മൃതദേഹം ഇന്നലെയാണ് കണ്ടെത്തിയത്. ഫയർഫോഴ്സ് നടത്തിയ തെരച്ചിലിലാണ് മൃതദേഹം കണ്ടെത്തിയത്. രണ്ട് ദിവസം നീണ്ട തെരച്ചിലിനൊടുവിലാണ് മൃതദേഹം ലഭിച്ചത്. ശനിയാഴ്ചയാണ് കോപ്പിയടിച്ചെന്ന ആരോപണത്തെ തുടർന്ന് കാഞ്ഞിരപ്പള്ളി പൊടിമറ്റം സ്വദേശിനി അഞ്ജു ഷാജിയെ പരീക്ഷാ കേന്ദ്രത്തിൽ നിന്ന് ഇറക്കി വിട്ടത്. ഇനിയുള്ള പരീക്ഷകൾ എഴുതിക്കില്ലെന്നും കോളജ് അധികൃതർ കുട്ടിയോട് പറഞ്ഞിരുന്നു.\nമാണി സി കാപ്പനും സംഘത്തിനും മൂന്ന് സീറ്റുകള് നല്‍കാന് യുഡിഎഫ് തീരുമാനം\nലോക്ഡൗണ് കാലത്തെ ഗാര്‍ഹികപീഡനം; പൊലീസിന് ലഭിച്ചത് 2868 പരാതികള്


news | മരിച്ചെന്ന് കരുതിയ ആൾക്ക് ജീവനുണ്ടെന്ന് കണ്ടെത്തിയത് മോർച്ചറിയിലേക്കു കൊണ്ടുപോകാൻ ആംബുലൻസുമായി എത്തിയതിന് പിന്നാലെ; സ്വകാര്യ ആശുപത്രിയിൽ പ്രഥമ ശുശ്രൂഷ നേടിയ ശേഷം മുങ്ങിയ യുവാവിനെ കാണാനില്ല - MarunadanMalayalee.com\nJuly 09, 2020 | 07:36 AM IST | Permalink\nആലുവ: മരിച്ചെന്ന് കരുതി മോർച്ചറിയിലേക്ക് മാറ്റാൻ ഒരുങ്ങിയതിന് പിന്നാലെ യുവാവിന് ജീവനുണ്ടെന്ന് കണ്ടെത്തി. മഹസർ തയാറാക്കിയ ശേഷം ഇൻക്വസ്റ്റിനു ചിത്രം എടുക്കുന്നതിനിടെ ഫൊട്ടോഗ്രഫർക്കു സംശയം തോന്നി പരിശോധിച്ചപ്പോഴാണ് ജീവനുണ്ടെന്ന് കണ്ടെത്തിയത്. തുടർന്ന് മൃതദേഹം ജില്ലാ ആശുപത്രി മോർച്ചറിയിലേക്കു കൊണ്ടുപോകാൻ ആംബുലൻസുമായി എത്തിയ പൊലീസ് അദ്ദേഹത്തെ സ്വകാര്യ ആശുപത്രിയിൽ എത്തിച്ചു പ്രഥമ ശുശ്രൂഷ നൽകി. എന്നാൽ ഇവിടെ നിന്നും മുങ്ങിയ യുവാവിനെ പിന്നീട് കണ്ടെത്താനായില്ല.\nകാഷ്ലെസ് ഇൻഷുറൻസ് സൗകര്യം ഇല്ലെന്ന് ആശുപത്രി അധികൃതർ പറഞ്ഞപ്പോൾ സ്വന്തം ഇഷ്ടപ്രകാരം പോകുന്നതായി എഴുതിക്കൊടുത്ത ശേഷം ഇയാൾ ആശുപത്രിയിൽ നിന്നും പോകുകയായിരുന്നു. എന്നാൽ പാലക്കാട് സ്വദേശിയായ ഇയാൾ പിന്നീട് എങ്ങോട്ട് പോയെന്ന് വ്യക്തമല്ല. തൃക്കാക്കരയിലെ ആശുപത്രിയിലേക്കു പോകുന്നു എന്നാണ് ഫൊറൻസിക് വിഭാഗം ഡോക്ടറോടു പറഞ്ഞത്. എന്നാൽ, അവിടെ എത്തിയിട്ടില്ല.\nമോർച്ചറി കെട്ടിടം തകർന്ന് ഒന്നര വർഷം പിന്നിട്ടിട്ടും പീരുമേട് ആശുപത്രിയിൽ പുതിയ മോർച്ചറി ഇല്ല; മൃതദേഹം ആശുപത്രി വരാന്തയിൽ കിടത്തിയത് 14 മണിക്കൂർ\nചേച്ചി ഏത് സോപ്പാണ് ഉപയോഗിക്കുന്നത്? ശരീരങ്ങൾ പോസ്റ്റ്മോർട്ടം ചെയ്യുമ്പോ സാധാരണയുള്ളതിനേക്കാൾ 'വേഷം കെട്ടു' കൾ മോർച്ചറിയിലുള്ളവർ ചെയ്യാറുണ്ട്; അത് വച്ച് രോഗാണുക്കളോക്കാൾ കൂടുതൽ പ്രതിരോധിക്കുന്നത് ഈ ദുർഗന്ധത്തേയാണ്; ഒരു തുള്ളി സ്രവം പോലും മേത്ത് പറ്റിയിട്ടില്ലെങ്കിലും പരിശോധന കഴിഞ്ഞ് വീട്ടിലെത്തി ഒരു മാരകമായ കുളി കുളിക്കുന്നത് വരെ നമ്മുടെ വസ്ത്രങ്ങളിലും, മുടിയിലും തൊലിയിലുമെല്ലാം ഈ മണം നിൽക്കും; മോർച്ചറി അനുഭവങ്ങൾ പങ്കുവെച്ച് ഫോറൻസിക് സർജൻ\nകുപ്പിവെള്ള നിർമ്മാണ കമ്പനിയിൽ ഡ്രൈവറായിരുന്ന യുവാവ് എടത്തല ആനക്കുഴിയിൽ ഒരു വീടിനോടു ചേർന്നുള്ള മുറി വാടകയ്‌ക്കെടുത്താണു താമസിച്ചിരുന്നത്.2ദിവസം ആളെ പുറത്തു കാണാതിരുന്നതിനെ തുടർന്നു കെട്ടിടം ഉടമ നോക്കിയപ്പോൾ വാതിൽ അകത്തു നിന്നു കുറ്റിയിട്ടിരിക്കുകയായിരുന്നു. ഏറെനേരം തട്ടി വിളിച്ചിട്ടും പ്രതികരണം ഉണ്ടായില്ല. ഒടുവിൽ നാട്ടുകാരെ വിളിച്ചുകൂട്ടി വാതിൽ ചവിട്ടിത്തുറന്നു. മരക്കട്ടിലിന്റെ ഒരു ഭാഗം ഒടിഞ്ഞ് തല ആ വശത്തേക്കു തൂങ്ങിക്കിടക്കുന്ന നിലയിലായിരുന്നു യുവാവ്.\nകെട്ടിട ഉടമ അറിയിച്ചതനുസരിച്ചു പൊലീസ് എത്തി. മരണം ഉറപ്പിച്ചു. തുടർന്ന് ഇൻക്വസ്റ്റ് തയാറാക്കാനുള്ള നടപടി തുടങ്ങി. ഫൊട്ടോഗ്രഫറെ പൊലീസ് തന്നെ കൊണ്ടുവന്നിരുന്നു. കമഴ്ന്നു കിടന്ന ശരീരം ചിത്രങ്ങൾ പകർത്താൻ നിവർത്തി കിടത്തിയപ്പോഴാണ് ജീവൻ പൂർണമായും നഷ്ടപ്പെട്ടിട്ടില്ലെന്നു സംശയം തോന്നിയത്. കുലുക്കി വിളിച്ചെങ്കിലും അനക്കമുണ്ടായില്ല. മദ്യപിച്ച് അവശനിലയിൽ ആയതാണെന്നാണു നിഗമനം.


തിരുവനന്തപുരത്തെ അഴിമതിക്കാരായ ഉദ്യോഗസ്ഥരെ കെട്ടുകെട്ടിച്ചു: മേയർ | corrupted employees are not in thiruvanthapuram says mayor - Malayalam Oneindia\n3 min ago ജീവിതം ഒരു ചക്രമാണ്, സന്തോഷവും ദു:ഖവുമുണ്ടാകും, തകർന്ന വ്യവസായികളോട് തത്വം പറഞ്ഞ് ഗഡ്കരി!\n7 min ago ശ്രീധരൻ പിള്ളയെ തള്ളി തുഷാർ വെള്ളാപ്പള്ളി; ചെക്ക് കേസിൽ രാഷ്ട്രീയമില്ല, എല്ലാവരും സഹായിച്ചു!!\n39 min ago യെഡിയെ ശ്വാസം മുട്ടിച്ച് വിമതര്; അധികനാള് മിണ്ടാതിരിക്കില്ല, ഭീഷണി, മുന്നറിയിപ്പ്\nതിരുവനന്തപുരത്തെ അഴിമതിക്കാരായ ഉദ്യോഗസ്ഥരെ കെട്ടുകെട്ടിച്ചു: മേയർ\nUpdated: Sun, May 6, 2018, 17:44 [IST]\nതിരുവനന്തപുരം: അഴിമതിക്കാരായ ഉദ്യോഗസ്ഥരെ കഴിഞ്ഞ രണ്ടരവർഷംകൊണ്ട് നഗരസഭയിൽ നിന്ന് കെട്ടുകെട്ടിച്ചതായി മേയർ വി.കെ. പ്രശാന്ത് പറഞ്ഞു. പേട്ടയിൽ ഇന്റർലോക്ക് ചെയ്ത് നവീകരിച്ച റെയിൽവേപാലം ബൈറോഡും കൗമുദി റോഡിലെ പുതിയ ഓടയും ഉദ്ഘാടനം ചെയ്യുകയായിരുന്നു മേയർ.\nറോഡുകളുടെ നിർമ്മാണത്തിൽ നഗരസഭ സർവകാല റെക്കാഡ് സൃഷ്ടിച്ചിരിക്കുകയാണ്. 1986ൽ 45 വാർഡുകൾ മാത്രം ഉണ്ടായിരുന്നപ്പോൾ നിലവിൽ വന്ന സ്റ്റാഫ് പാറ്റേണാണ് ഇപ്പോഴും നഗരസഭയിൽ. അതിനാൽ വേണ്ടത്ര ജീവനക്കാരില്ലാതെ ബുദ്ധിമുട്ടുകയാണ്. എല്ലാ ഉദ്യോഗസ്ഥരെയും കുഴപ്പക്കാരാക്കി അടച്ചാക്ഷേപിക്കുന്നതല്ല നഗരസഭയുടെ നിലപാട്. ചിലർ അഴിമതിക്കാരാണ്. അവരെ തിരഞ്ഞുപിടിച്ച് നിയമത്തിന്റെ മുന്നിൽ കൊണ്ടുവന്നു.\nഅങ്ങനെ അഴിമതി കുറയ്ക്കാൻ കഴിഞ്ഞിട്ടുണ്ട്. വീട്ടുകരം കൂട്ടുമ്പോൾ പ്രതിഷേധമുണ്ടാകുക സ്വാഭാവികമാണ്. എന്നാൽ നിങ്ങൾ തരുന്ന പണംകൊണ്ടാണ് നഗരത്തിന്റെ വികസനപ്രവർത്തനങ്ങൾ നടത്തുന്നത്. പേട്ടയിലെ മൃഗാശുപത്രിയുടെ പേരിൽ ഉയരുന്നവിവാദങ്ങൾ അവസാനിപ്പിക്കണം. വർഷങ്ങളായി യാതൊരു കുഴപ്പവുമില്ലാതെ പ്രവർത്തിച്ചിരുന്ന സംവിധാനമാണ് നായ്ക്കളുടെ വന്ധ്യംകരണം. എന്നാൽ അടുത്തകാലത്ത് അതിൽ കുഴപ്പമാരോപിക്കുകയാണ് ചിലർ.\nമാലിന്യപ്ളാന്റ് ഇല്ലാതിരുന്നിട്ടും നഗരം ദുർഗന്ധം വമിക്കാതെ നിലനിൽക്കുന്നത് ഉറവിടത്തിൽ സംസ്കരിക്കുന്ന രീതി വികസിപ്പിച്ചതിനാലാണെന്നും മേയർ പറഞ്ഞു. മരുതം അപ്പാർട്ട്മെന്റിന്റെ മുന്നിൽ നടന്ന ചടങ്ങിൽ കേരളകൗമുദി ചീഫ് എഡിറ്റർ എം. എസ്. രവിക്ക് അനുശോചനം അർപ്പിച്ച ശേഷമാണ് ഉദ്ഘാടനം നടത്തിയത്. ഡെപ്യൂട്ടി മേയർ രാഖി രവികുമാർ അദ്ധ്യക്ഷയായിരുന്നു. കൗൺസിലർമാരായ കെ. ശ്രീകുമാർ, ആർ. സതീഷ് കുമാർ, ഗീതാ ഗോപാൽ, വി.ജി. ഗിരികുമാർ, സിമി ജ്യോതിഷ്, സബീറ ബീഗം എന്നിവർ സംസാരിച്ചു. ഡി. അനിൽകുമാർ സ്വാഗതവും സിന്ധു മോഹൻ നന്ദിയും പറഞ്ഞു.\nthiruvananthapuram തിരുവനന്തപുരം employee municipality നഗരസഭ\ncorrupted employees are not in thiruvanthapuram says mayor


ബൈക്ക് ആക്സിഡന്റിൽ അരക്കെട്ടിനു താഴെ മുറിഞ്ഞുപോയ യുവാവിന്റെ ശരീരം കണ്ട ഞെട്ടലിൽ ഒരു കുറിപ്പ് - Boolokam\nHome Boolokam ബൈക്ക് ആക്സിഡന്റിൽ അരക്കെട്ടിനു താഴെ മുറിഞ്ഞുപോയ യുവാവിന്റെ ശരീരം കണ്ട ഞെട്ടലിൽ ഒരു കുറിപ്പ്\nബൈക്ക് ആക്സിഡന്റിൽ അരക്കെട്ടിനു താഴെ മുറിഞ്ഞുപോയ യുവാവിന്റെ ശരീരം കണ്ട ഞെട്ടലിൽ ഒരു കുറിപ്പ്\nഭീകരമായ അനുഭവം കുറിച്ചത് : Shabeer Palode\nപാതിരാത്രിയിലെ ഓഫീസ് ഡ്യൂട്ടിക്ക് ശേഷമുള്ള സന്തോഷങ്ങളിലൊന്നാണ് എന്തേലും കഴിക്കുകയെന്നത്.\nഇതിനായി സ്ഥിരമായി പോകുന്നത് അട്ടക്കുളങ്ങരയിലേക്കാണ്. ബുഹാരിയുണ്ടവിടെ. പിന്നെ ധാരാളം തട്ടുകടകളും ജ്യൂസ്, ഷേക്ക് ഷോപ്പുകളും. വയറ് നിറക്കാനല്ലെങ്കിലും അങ്ങിനെ പോകുന്നതൊരു സന്തോഷമാണ്.\nഇടക്കീ യാത്ര കഴക്കൂട്ടത്തേക്കായിരിക്കും. തിരുവനന്തപുരം നഗരത്തിൽ രാത്രി ഭക്ഷണം കിട്ടുന്ന മറ്റൊരിടം ടെക്നോപാർക്കും അതിന് ചുറ്റുമുള്ള സ്ഥലവുമാണ്. പോയത് കഴക്കൂട്ടത്തേക്കാണ്. ഞങ്ങൾ നാലുപേരുണ്ടായിരുന്നു. സന്തോഷകരമായ തീനും കുടിക്കും ശേഷം കടക്ക് പുറത്തിറങ്ങി ഇത്തിരി നേരം വർത്തമാനം പറഞ്ഞ് നിന്നു.\nഞങ്ങളെ മറികടന്ന് മൂന്ന് ബൈക്കുകൾ കുതിച്ച് പായുന്നത് കണ്ടു. എന്തൊരു സ്പീഡെന്നാണ് മനസിൽ ആദ്യം വന്നത്. ഇങ്ങിനെ ഇവർ ഏതെങ്കിലും കാറിലേക്ക് ഇടിച്ച് കയറിയാൽ വെടിയുണ്ടയുടെ ആഘാതമായിരിക്കുമെന്നും മറ്റുമുള്ള ചിന്തകൾ മനസിൽ മിന്നിമറഞ്ഞു.\nസമയം പുലർച്ചെ ഒന്നര കഴിഞ്ഞിരുന്നു.\nഉറക്കം കണ്ണിൽ തടഞ്ഞ് തുടങ്ങി. കാറിൽ കയറി തിരികെയാത്ര ആരംഭിച്ചു. പണി നടക്കുന്ന ലുലു മാൾ കടന്ന് വന്നപ്പോൾ റോഡിലാരൊ കുത്തിയിരിക്കുന്നു. അൽപ്പം ഇരുട്ടായതിനാൽ ആദ്യം ഒന്നും മനസിലായില്ല. എന്തോ അപകടത്തിന്റെ പെരുമ്പറ ഉള്ളിൽ മുഴങ്ങിത്തുടങ്ങി. വണ്ടി റോഡ് വശമൊതുക്കി ഞങ്ങൾ മൂന്നുപേർ പുറത്തിറങ്ങി. ഓടി അടുത്ത് ചെന്നപ്പോൾ കണ്ടത് ഭീതിദമായ കാഴ്ച്ചയായിരുന്നു. ഒരു ശരീരത്തിന്റെ പകുതി ഭാഗം വേറിട്ട് കമഴ്ന്ന് കിടക്കുകയാണ്. അതിനടുത്തിരുന്ന് ഒരാൾ തട്ടിവിളിക്കുന്നു. എൻറുമ്മാ എന്ന് പറഞ്ഞ് ആ കൗമാരക്കാരൻ നിലവിളിക്കുന്നുണ്ട്. ഒന്ന് പരതി നോക്കിയപ്പോൾ 20 മീറ്റർ അകലത്തിൻ അരക്കെട്ടിന് താഴെയുള്ള ഭാഗം വേർപെട്ട് കിടക്കുന്നു. കൃത്യമായി മുറിച്ചെടുത്തപോലെ ഒരു മനുഷ്യ ശരീരത്തിന്റെ രണ്ട് പകുതികൾ. തലഭാഗത്ത് നിന്ന് കുടമാല പുറത്തേക്ക് നീണ്ട് കിടക്കുന്നുണ്ട്. ഡിവൈഡറിൽ ശരീരഭാഗങ്ങൾ പറ്റിയിരിക്കുന്നു. ചുറ്റും നോക്കിയപ്പോൾ ദൂരെ മറ്റൊരാൾ ശരീരം മൊത്തം അടർന്ന് തറയിൽകിടന്ന് നിലവിളിക്കുന്നുണ്ട്. ഓടി അവന്റെ അടുത്ത് ചെന്നു. രണ്ട് ബൈക്കുകൾ അവന് സമീപത്ത് തകർന്ന് കിടക്കുന്നു.\nമൂന്നുപേരും 20 കൾ പിന്നിട്ട കൗമാരക്കാർ. പെട്ടെന്നാണ് തലച്ചോറിൽ മിന്നലുണ്ടായത്. ഇവരാണ് കുറച്ച് മുമ്പ് ബൈക്കിൽ പാഞ്ഞു പോയ കുട്ടികൾ. ഒരു ലോറി വരുന്നത് കണ്ടു. അവരെ തടഞ്ഞ് നിർത്തി പാതിമുറഞ്ഞ ശരീരത്തിന് സമാന്തരമായിട്ട് ഇടാൻ പറഞ്ഞു. മറ്റ് വാഹനങ്ങൾ വന്ന് കയറരുതെന്ന് വിചാരിച്ചാണത് ചെയ്തത്. ഞെട്ടലിനിടയിലും ആ ലോറിക്കാർ സഹകരിച്ചു. അപ്പോഴേക്കും ഒപ്പമുള്ളവർ Muhammed Shamon, Subair Ambalakkandy പൊലീസിനെ വിളിച്ചു.\nമുറിഞ്ഞുമാറിയ തലഭാഗത്ത് ചെന്ന് അപ്പോഴും ആ കൗമാരക്കാരൻ തന്റെ കൂട്ടുകാരനെ വിളിക്കുന്നുണ്ട്. ‘അവൻ തീർന്നെടാ , പോട്ടെടാ എന്ന് പറയാനാണ് തോന്നിയത്’ പറയുകയും ചെയ്തു.\nഎവിടാ സ്ഥലമെന്ന് ചോദിച്ചപ്പൊ പാങ്ങോട്, കല്ലറയെന്നവൻ പറയുന്നുണ്ട്. ദൈവമെ എന്റെ സമീപക്കാരാണല്ലൊ ഇവർ.\nപതിയെ ആള് കൂടിത്തുടങ്ങി. പെട്ടെന്നാണ് ആ കാതടപ്പിക്കുന്ന ശബ്ദം കേട്ടത്. ഒരു ഇന്നോവ വന്ന് സമാന്തരമായി ഇട്ടിരുന്ന ലോറിയിൽ ഇടിച്ച് നിൽക്കുയാണ്. ഓടിച്ചെന്നു നോക്കുമ്പോൾ നാലഞ്ച് യുവാക്കളുണ്ടതിൽ. ഡ്രൈവറുടെ നാക്ക് കുഴഞ്ഞ് പോകുന്നു. എന്താ സംഭവിച്ചതെന്ന് പോലും അവന് മനസിലായിട്ടില്ല. മുന്നിലെ ഒരു യാത്രക്കാരൻ ഡാഷ് ബോർഡിൽ കുരുങ്ങിക്കിടക്കുകയാണ്.\nഓടിക്കൂടിയ നാട്ടുകാരിൽ ചിലർ ഇന്നോവയുടെ ഡ്രൈവറെ പിടിച്ചിറക്കി തല്ലുന്നുണ്ട്.\nഅവനൊന്ന് നിലത്ത് നിൽക്കാൻ പോലുമാകാതെ കുഴഞ്ഞ് പോവുകയാണ്. രൂക്ഷമായ മദ്യത്തിന്റെ ഗന്ധം വരുന്നു. ദൈവമെ ഇവനെങ്ങനെ ഈ കോലത്തിൽ വണ്ടിയോടിക്കുന്നത്……\nപൊലീസെത്തി, ആംബുലൻസെത്തി ഓരോരുത്തരെയായി ആശുപത്രിയിലേക്ക് നീക്കി….\nജീവിതത്തിൻ ഒരിക്കൽപ്പോലും മനുഷ്യന്റെ വിരലുകൾ പോലും അറ്റ് കിടക്കുന്നത് കണ്ടിട്ടുണ്ടായിരുന്നില്ല. ഇപ്പോഴിതാ കൃത്യമായി മുറിച്ച മനുഷ്യ ശരീരം കണ്ടിരിക്കുന്നു.\nആ കുട്ടിയുടെ ഉടുപ്പൊന്ന് ഉടയുകയൊ കീറുകയൊ ചെയ്തിട്ടില്ലായിരുന്നു. അത്ര കൃത്യമായ കഷണമാക്കലായിരുന്നത്. കൃത്യമായി പകുത്തെടുത്ത പോലുള്ള അവന്റെ കിടപ്പ് ഓർമയുള്ളകാലം മുഴുവൻ മനസിലുണ്ടാകും. ഒപ്പമാ നിലവിളിയും. എന്റുമ്മാ, എണീക്കെടാ, കിടക്കണ കണ്ടില്ലേ, എന്റുമ്മാ….\n* ടെസ്റ്റ് ഡ്രൈവുകളിൽ ചിലപ്പോഴൊക്കെ വാഹനം വേഗത്തിൽ ഓടിച്ചിട്ടുണ്ട്. ഒരുപാട് മുൻകരുതലുകളെടുത്തിട്ടാണത് ചെയ്യുക. പൊതുനിരത്തുകളിൽ ഒരുതരത്തിലും പരിധി വിട്ടുള്ള വേഗത ദയവായി എടുക്കരുത്. സമയം കിട്ടുമെങ്കിൽ എല്ലാവരും യൂട്യൂബിൽ പോയി വാഹനങ്ങളുടെ ക്രാഷ് ടെസ്റ്റുകളുടെ വീഡിയൊ കാണണം.\n60 കിലോമീറ്റർ വേഗത്തിലും 80 കിലോമീറ്റർ വേഗത്തിലും ഇടിക്കുന്ന വാഹനങ്ങളുടെ ഉള്ളിലെ ആഘാതങ്ങൾ തമ്മിലുള്ള വ്യത്യാസം കണ്ടുതന്നെ മനസിലാക്കണം.\nഉള്ളിലിരിക്കുന്ന മനുഷ്യ ഡമ്മികൾ ഒടിഞ്ഞ് നുറുങ്ങുന്നത് നമുക്കതിൽ കാണാം. നമ്മുടെ ശരീരം അതിലോലവും മൃദുലവുമാണ്. ചെറിയ ആഘാതങ്ങൾ പോലും അതിനെ ഛിന്നഭിന്നമാക്കും.\nകൊക്കയിലേക്ക് മറിഞ്ഞ കാറുകളിൽ നിന്ന് നെറ്റിയിലൊരു പോറലുമായി എഴുന്നേറ്റ് വരാൻ നാം സിനിമയിലെ നായകരല്ല. മജ്ജയും മാംസവും അസ്ഥിയുമുള്ള വെറും മനുഷ്യരാണ്. ആരെങ്കിലും നുള്ളിയാൽപോലും വേദനിച്ച് പുളയുന്ന വെറും മനുഷ്യർ*\nPrevious articleപ്രഭാതഭക്ഷണം ഒഴിവാക്കിയാൽ ശരീരത്തിന് ഒരു ചുക്കുമില്ല !\nNext articleലിജോ ജോസ് പെല്ലിശ്ശേരിയെ ഇന്നത്തെ ഏറ്റവും തന്റെടമുള്ള സംവിധായകൻ എന്ന് വിളിക്കാൻ കാരണമുണ്ട്


പലിശനിരക്കുകളില് മാറ്റമില്ല; ആര്‍ബിഐ വായ്പാനയം പ്രഖ്യാപിച്ചു - Express Kerala\nBusiness October 8, 2021 | Published by : Express Kerala Network\nന്യൂഡല്‍ഹി: പലിശനിരക്കുകളില് മാറ്റം വരുത്താതെ റിസര്‍വ് ബാങ്ക് ഓഫ് ഇന്ത്യ വായ്പാനയം പ്രഖ്യാപിച്ചു. മൂന്ന് ദിവസം നീണ്ടു നിന്ന വായ്പാ അവലോകന യോഗത്തിന് ശേഷമാണ് പ്രഖ്യാപനം. സമ്പദ്ഘടന വളര്‍ച്ചയുടെ പാതയിലെന്ന് റിസര്‍വ് ബാങ്ക് ഗവര്‍ണര് ശക്തികാന്ത ദാസ് അഭിപ്രായപ്പെട്ടു.\nറിപ്പോ നിരക്ക്, റിവേഴ്‌സ് റിപ്പോ നിരക്ക് എന്നിവ യഥാക്രമം4ശതമാനവും 3.35 ശതമാനവുമായി തുടരുമെന്നും അദ്ദേഹം പറഞ്ഞു. തുടര്‍ച്ചയായ എട്ടാം തവണയാണ് നിരക്കുകളില് മാറ്റമില്ലാതെ തുടരുന്നത്.\nരാജ്യത്ത് പണപ്പെരുപ്പ നിരക്ക് ഉയരുന്ന പശ്ചാത്തലത്തിലാണ് മുഖ്യപലിശനിരക്കുകളില് മാറ്റം വരുത്തേണ്ടത്തില്ലെന്ന് റിസര്‍വ് ബാങ്ക് തീരുമാനിച്ചത്. ഇമീഡിയേറ്റ് പേയ്‌മെന്റ് സര്‍വീസ്=RTGS, NEFT ഇടപാടുകളുടെ പരിധി റിസര്‍വ് ബാങ്ക് ഉയര്‍ത്തി. നിലവില് രണ്ടുലക്ഷം രൂപയാണ് പരിധി. ഇത്5ലക്ഷമാക്കി ഉയര്‍ത്തും.\nപേടിഎമ്മിന്റെ നഷ്ടം 11 ശതമാനം വര്‍ധിച്ച് 482 കോടി രൂപയായി\nപുതിയ കോവിഡ് വകഭേദം; ഇടിഞ്ഞ് ക്രൂഡ് വില, ഏപ്രിലിന് ശേഷമുള്ള ഏറ്റവും വലിയ തകര്‍ച്ച


നിങ്ങള് വിശ്വാസിയാണോ, അയ്യപ്പന് ഹിന്ദുവല്ലെന്ന് ഫേസ്ബുക്കില് പോസ്റ്റിട്ടയാള് എന്തിന് മല കയറാന് പോയി..! രഹ്നാ ഫാത്തിമയ്‌ക്കെതിരെ ചോദ്യ ശരങ്ങളുമായി കോടതി - BIGNEWSLIVE | Latest Malayalam News\nനിങ്ങള് വിശ്വാസിയാണോ, അയ്യപ്പന് ഹിന്ദുവല്ലെന്ന് ഫേസ്ബുക്കില് പോസ്റ്റിട്ടയാള് എന്തിന് മല കയറാന് പോയി..! രഹ്നാ ഫാത്തിമയ്‌ക്കെതിരെ ചോദ്യ ശരങ്ങളുമായി കോടതി\nകൊച്ചി: തുലാമാസ പൂജയ്ക്ക് ശബരിമല ചവിട്ടാന് എത്തിയ ആക്ടിവിസ്റ്റ് രഹനാ ഫാത്തിമയ്ക്ക് കോടതിയുടെ ചോദ്യ ശരങ്ങള്. അയ്യപ്പന് ഹിന്ദുവല്ലെന്ന് ഫേസ്ബുക്കില് പോസ്റ്റിട്ടയാള് എന്തിനാണ് ശബരിമലയ്ക്ക് പോയത്, ഒരാളുടെ വിശ്വാസം മറ്റൊരാളുടെ വിശ്വാസത്തെ ഹനിക്കുന്നതാവരുതെന്നും കോടതി ചൂണ്ടിക്കാട്ടി. രഹ്നയുടെ മുന്‍കൂര് ജാമ്യാപേക്ഷ പരിഗണിക്കവേയായിരുന്നു കോടതിയുടെ ചോദ്യം.\nമതസ്പര്‍ധ വളര്‍ത്തുന്ന വിധം പ്രചരണം നടത്തിയെന്നാരോപിച്ച് രജിസ്റ്റര് ചെയ്ത കേസിലാണ് ജാമ്യം തേടി രഹന കോടതിയെ സമീപിച്ചത്. മാത്രമല്ല നിങ്ങള് വിശ്വാസിയാണോ എന്നും കോടതി ആരാഞ്ഞു.\nമതവികാരം വ്രണപ്പെടുത്തുന്ന വിധം ചിത്രങ്ങള് പ്രചരിപ്പിച്ചതിന് തെളിവുണ്ടെന്ന് പ്രോസിക്യൂഷന് ചുണ്ടിക്കാട്ടി . ജാമ്യാപേക്ഷ വിധി പറയാനായി കോടതി മാറ്റി\nTags: blocking women in sabarimalahi courtKeralarahna fathimaSABARIMALSabarimala verdict\nകെഎം ഷാജിയെ അയോഗ്യനാക്കിയ വിധി ഹൈക്കോടതി സ്‌റ്റേ ചെയ്തു\nഅന്ന് പോസിറ്റീവും നെഗറ്റീവുമായ മത്സരങ്ങളുണ്ടായിട്ടുണ്ട്; കാവ്യയും ഭാവനയും താനും ലിബറലായിരുന്നില്ല; വെളിപ്പെടുത്തലുമായി നവ്യ നായര്\nട്രാക്ടര് പാര്‍ക്ക് ചെയ്യുമ്പോള് പുറകില് നിന്ന പശുവിനെ ഇടിച്ചു, ഗോഹത്യ ആരോപിച്ച് കര്‍ഷകനും കുടുംബത്തിനും ഗ്രാമത്തില് ഭ്രഷ്ട്..! തിരിച്ച് കയറ്റണമെങ്കില് ഈ നിര്‍ദേശങ്ങള് പാലിക്കണം\n70 വര്‍ഷം കൊണ്ട് കോണ്‍ഗ്രസ് ഒന്നും പൂര്‍ത്തീകരിച്ചിട്ടില്ല; പിന്നെ അഞ്ച് വര്‍ഷം കൊണ്ട് താനെന്ത് ചെയ്യും? ഒരു തവണകൂടി അവസരം തരൂ; തന്ത്രം പുതുക്കി മോഡി\nപിറന്നാള് ദിനത്തില് വോട്ട് ചെയ്യാന് എത്തിയ കേന്ദ്രമന്ത്രി ക്യു നിന്നത് മൂന്നര മണിക്കൂര്; വ്യത്യസ്തനും ജനപ്രിയനുമായി അര്‍ജുന് മേഘ്‌വാള്


'വൈകി കിട്ടുന്ന നീതിയെങ്കിലും നല്‍കൂ, അദ്ദേഹത്തെ വിട്ടയക്കൂ'; പേരറിവാളന്റെ മോചനമാവശ്യപ്പെട്ട് കമല് ഹാസന് | DoolNews\n'വൈകി കിട്ടുന്ന നീതിയെങ്കിലും നല്‍കൂ, അദ്ദേഹത്തെ വിട്ടയക്കൂ'; പേരറിവാളന്റെ മോചനമാവശ്യപ്പെട്ട് കമല് ഹാസന്\nTuesday, 24th November 2020, 8:17 am\nചെന്നൈ: രാജീവ് ഗാന്ധി വധക്കേസില് ജയിലില് കഴിയുന്ന പേരറിവാളനെ വിട്ടയക്കണമെന്നാവശ്യവുമായി നടന് കമല് ഹാസനും. പേരറിവാളന്റെ വിചാരണ നടക്കുന്നത് ശരിയായ രീതിയിലാണോ എന്ന കാര്യത്തില് സംശയമുള്ളതായും കമല് ഹാസന് പ്രതികരിച്ചു. ട്വിറ്ററിലൂടെയായിരുന്നു അദ്ദേഹത്തിന്റെ പ്രതികരണം.\n‘ശരിയായ രീതിയില് വിചാരണ പോലും നടന്നുവെന്ന് സംശയങ്ങള് നിലനില്‍ക്കേ, മുപ്പത് വര്‍ഷത്തിലേറെയായി പേരറിവാളന്റെ ജയില് വാസം തുടരുകയാണ്. കോടതികള് വെറുതെ വിട്ടെങ്കിലും ഒരു ഗവര്‍ണറുടെ ഒപ്പിന് വേണ്ടി കാത്തിരിക്കുകയാണ്. വൈകി കിട്ടുന്ന നീതിയെങ്കിലും നല്‍കൂ, പേരറിവാളനെ വിട്ടയക്കൂ,’\nപേരറിവാളന്റെ പരോള് കാലാവധി ഒരാഴ്ച കൂടി നീട്ടി സുപ്രീം കോടതി കഴിഞ്ഞ ദിവസം ഉത്തരവിട്ടിരുന്നു. ആശുപത്രി സന്ദര്‍ശനത്തിന് ആവശ്യമായ എല്ലാ സുരക്ഷാ സൗകര്യങ്ങളും പേരറിവാളിന് ഒരുക്കി നല്‍കണമെന്നും തമിഴ്‌നാട് സര്‍ക്കാരിനോട് സുപ്രീം കോടതി നിര്‍ദേശിച്ചിരുന്നു.\nപേരറിവാളനെ മോചിപ്പിക്കുന്നതുമായി ബന്ധപ്പെട്ട് തമിഴ് സിനിമാ സംവിധായകന് കാര്‍ത്തിക് സുബ്ബരാജും നടന് വിജയ് സേതുപതിയും അടക്കമുള്ളവര് രംഗത്തെത്തിയിരുന്നു. രാജീവ് ഗാന്ധി വധക്കേസില് 30 വര്‍ഷമായി ജയിലില് കഴിയുകയാണ് പേരറിവാളന്.\nഗൂഢാലോചനയുമില്ല, വിദേശഫണ്ടുമില്ല; യോഗി സര്‍ക്കാരിന്റെ ‘ലൗ ജിഹാദ്’ വാദങ്ങളെ തള്ളുന്ന റിപ്പോര്‍ട്ടുമായി കാണ്‍പൂര് പൊലീസ്\nപേരറിവാളനെ ഉടന് മോചിപ്പിക്കണമെന്ന് ഫേസ്ബുക്ക് വീഡിയോയിലൂടെയാണ് വിജയ് സേതുപതി ആവശ്യപ്പെട്ടത്. ‘കുറ്റം ചെയ്യാതെ 30 വര്‍ഷം ജയിലില്. മകന് വേണ്ടി 30 വര്‍ഷം പോരാടിയ അമ്മ. തമിഴ്‌നാട് മുഖ്യമന്ത്രിയോടും ഗവര്‍ണറോടും അപേക്ഷിക്കുന്നു. അവര്‍ക്ക് നീതി നല്‍കണം’ എന്ന് കാര്‍ത്തിക്ക് ട്വിറ്ററില് കുറിച്ചു.\nനിരവധി പേരാണ് പേരറിവാളനെ വെറുതെ വിടണമെന്നാവശ്യപ്പെട്ട് രംഗത്തെത്തുന്നത്. നേരത്തെ രണ്ടാഴ്ച്ചക്കാലത്തേക്ക് പേരറിവാളന് പരോള് ലഭിച്ചിരുന്നു. ഇരുപത്തിയാറ് വര്‍ഷങ്ങള്‍ക്ക് ശേഷമാണ് പിന്നീട് പേരറിവാളന് പരോള് ലഭിക്കുന്നത്.\nപേരറിവാളന്റെ ജയില് മോചനത്തിന് തമിഴ്‌നാട് സര്‍ക്കാര് തീരുമാനിച്ച്2വര്‍ഷം കഴിഞ്ഞിട്ടും ഗവര്‍ണര് അംഗീകാരം നല്‍കാത്തതില് സുപ്രീം കോടതി നേരത്തെ അതൃപ്തി പ്രകടിപ്പിച്ചിരുന്നു.\nContent Highlight: Actor Kamal Haasan Demands the release of Perarivalan


ബിനീഷിന്റെ വിഷയം ഇന്നലെ വന്നതല്ലേ; അതിലും വലിയ വിഷയങ്ങള് വേറെയുണ്ട്; വെളിപ്പെടുത്തലുമായി ഷമ്മി തിലകൻMalayali Life | The Largest Malayalam Online Lifestyle Portal\nസിനിമ കുറച്ച് സീരിയസ്സായി ചിന്തിച്ച് തുടങ്ങിയപ്പോഴേയ്ക്കും അത് കൈയ്യിൽ നിന്ന് പോയി; വെളിപ്പെടുത്തലുമായി രാധിക>>>\nസിനിമ എന്ന ഇടത്തില് ഒരുപാട് ജിയോ ബേബിമാര് ഉണ്ടായിരുന്നെങ്കില് എന്ന് ഞാന് ആഗ്രഹിക്കുന്നു; കുറിപ്പുമായി രേവതി സമ്പത്ത്>>>\nവലിയ ഉലകനായകൻ ഫാൻ ആയ ലോകേഷിൻറെ മാസ്റ്ററിലും കമലഹാസന്റെ റെഫെറെൻസ്; വിജയ് ആരാധകരും ഈ വീഡിയോ തരംഗമാക്കി;മാസ്റ്ററിൽ വിജയ് പറയുന്ന കഥകൾ തമിഴിലെയും മലയാളത്തിലെയും ഹിറ്റ് സിനിമകൾ>>>\nപിറന്നാൾ ദിവസം ആരാധകർക്കു ഇരട്ടി മധുരം നൽകി ടോവിനോയുടെ3ചിത്രങ്ങൾ; പോസ്റ്ററും ടീസറുമായി ടോവിനോ ചിത്രങ്ങൾ മുൻ നിരയിൽ>>>\nബിനീഷിന്റെ വിഷയം ഇന്നലെ വന്നതല്ലേ; അതിലും വലി...\nബിനീഷിന്റെ വിഷയം ഇന്നലെ വന്നതല്ലേ; അതിലും വലിയ വിഷയങ്ങള് വേറെയുണ്ട്; വെളിപ്പെടുത്തലുമായി ഷമ്മി തിലകൻ\nSaturday 21 November 2020 12:22:37 PM\nതാരസംഘടനയായ അമ്മയില് ബിനീഷ് കോടിയേരി വിഷയത്തില് വാക്കേറ്റം ഉണ്ടായി. നിരവധി പ്രതികരണങ്ങളാണ് ഇതിനോടകം തന്നെ വന്ന് കഴിഞ്ഞിരുന്നത്. എന്നാൽ ഇപ്പോള് വിഷയത്തില് പ്രതികരണവുമായി രംഗത്ത് എത്തിയിരിക്കുകയാണ് നടന് ഷമ്മി തിലകന്. ദിലീപിനെയോ ബിനീഷിനെയോ അല്ല പുറത്താക്കേണ്ടത്, മറിച്ച് സ്ഥാനത്ത് ഇരിക്കുന്ന ചിലരെയാണെന്നാണ് ഷമ്മി തിലകന് വെളിപ്പെടുത്തിയിരിക്കുന്നത്.\nഷമ്മി തിലകന്റെ വാക്കുകളിലൂടെ\nബിനീഷിന്റെ വിഷയം ഇന്നലെ വന്നതല്ലേ. അതിലും വലിയ വിഷയങ്ങള് വേറെയുണ്ട്. തിലകന്റെ പ്രശ്‌നം, പാര്‍വതി തിരുവോത്തിന്റെ രാജി, എന്റെ പ്രശ്‌നം അങ്ങനെ ഒരുപാട് ഉണ്ട്. ബിനീഷ് കോടിയേരിയുടെ വിഷയത്തില് നിയമപരമായി എല്ലാവരോടും ചെയ്യുന്നത് എന്താണോ അത് ചെയ്യുക. കെടുകാര്യസ്ഥതയാണ് അമ്മ എന്ന സംഘടനയിലെ ഏറ്റവും വലിയ പ്രശ്‌നം.\nതിലകന് എന്ന നടനാണ് അമ്മയിലെ കെടുകാര്യസ്ഥതയുടെ രക്തസാക്ഷി എന്നു പറയാം. രക്തസാക്ഷികള് ബഹുമാനിക്കപ്പെടും എന്നതുകൊണ്ടാണ് അമ്മയില് ഓരോ പ്രശ്‌നങ്ങള് ഉയര്‍ന്നു വരുമ്ബോഴും ജനങ്ങള് അദ്ദേഹത്തെ ഓര്‍ക്കുന്നത്. അമ്മയിലെ പ്രഥമ അംഗം എന്ന് എന്നെ വേണമെങ്കില് പറയാം. അത് അഹങ്കാരത്തോടെ തന്നെ പറയുന്ന വ്യക്തിയാണ് ഞാനും. എന്റെ കാശുകൊണ്ടാണ് അതിന്റെ ലെറ്റര്‍പാഡ് അടിച്ചത്.\nഞാന് ഒരിക്കലും രാജിവയ്ക്കില്ല, പാര്‍വതി രാജി വച്ചപ്പോഴും ഞാന് ഇത് തന്നെ ആണ് പറഞ്ഞത്. പാര്‍വതി രാജി വയ്‌ക്കേണ്ട ആവശ്യമില്ല. രാജി വച്ച് പുറത്തുപോവേണ്ടവര് വേറെ എത്രയോ ഉണ്ട്. ബിനീഷ് കോടിയേരിയെയോ ദിലീപിനെയോ പുറത്താക്കേണ്ട ആവശ്യമില്ല. കാരണം അവര് കുറ്റവാളികളാണെന്ന് ആരും പറഞ്ഞിട്ടില്ലല്ലോ. കുറ്റാരോപിതര് മാത്രമാണ്. നിയമപരമായി, എവിടെയാണ് ഒരാള് രാജിവയ്ക്കണമെന്ന് പറയുന്നത്. കോടതി കുറ്റവാളികളെന്ന് പറയുമ്ബോള് മാത്രമാണ്. ഏതെങ്കിലും നേതൃപദത്തില് ഇരിക്കുന്നുണ്ടെങ്കില് ആ സ്ഥാനം രാജി വയ്ക്കാം. പക്ഷേ അംഗത്വം തുടരാമല്ലോ. രാഷ്ട്രീയത്തിലൊക്കെ അങ്ങനെയല്ല?. നമ്മുടെ ഭരണഘടന പോലും ഇതാണ് വ്യക്തമാക്കുന്നത്.\nഇവരെ എങ്ങനെ പുറത്താക്കുമെന്നതാണ് അമ്മയിലെ പ്രധാന പ്രശ്‌നം. എന്തുകൊണ്ട്, എങ്ങനെ, ആരെ പുറത്താക്കണം എന്നതാണ് ഇവിടെ വിഷയം. കാരണം പുറത്താക്കാന് അധികാരമില്ലാത്തവരാണ് അവിടെ സ്ഥാനത്ത് ഇരിക്കുന്നത്. അവരാണ് പുറത്താകേണ്ടത്. അത് തെളിവു സഹിതം ഞാന് അമ്മയില് വ്യക്തമാക്കിയിട്ടുണ്ട്. ഇതാണ് ഇവിടെ പ്രശ്‌നങ്ങള് സങ്കീര്‍ണമാകാന് കാരണം\nRead more topics: # Shammi thilakan,# words about bineesh issue and AMMA\nShammi thilakan words about bineesh issue and AMMA\nഇതാണെടാ അമ്മ...., ഇതായിരിക്കണമെടാ അമ്മ; കോഴികുഞ്ഞിനെ പരുന്തില് നിന്നും രക്ഷിക്കുന്ന അമ്മക്കോഴിയുടെ വീഡിയോയുമായി താരസംഘടനയെ പരിഹസിച്ച് ഷമ്മി തിലകന്\nപാര്‍വ്വതിയല്ല രാജിവയ്‌ക്കേണ്ടത്; പുറത്ത് പോകേണ്ടത് ഇടവേള ബാബുവും ഇന്നസെന്റുമാണ്: ഷമ്മി തിലകന്\nസിനിമ കുറച്ച് സീരിയസ്സായി ചിന്തിച്ച് തുടങ്ങിയപ്പോഴേയ്ക്കും അത് കൈയ്യിൽ നിന്ന് പോയി; വെളിപ്പെടുത്തലുമായി രാധിക\nസിനിമ എന്ന ഇടത്തില് ഒരുപാട് ജിയോ ബേബിമാര് ഉണ്ടായിരുന്നെങ്കില് എന്ന് ഞാന് ആഗ്രഹിക്കുന്നു; കുറിപ്പുമായി രേവതി സമ്പത്ത്\nവലിയ ഉലകനായകൻ ഫാൻ ആയ ലോകേഷിൻറെ മാസ്റ്ററിലും കമലഹാസന്റെ റെഫെറെൻസ്; വിജയ് ആരാധകരും ഈ വീഡിയോ തരംഗമാക്കി;മാസ്റ്ററിൽ വിജയ് പറയുന്ന കഥകൾ തമിഴിലെയും മലയാളത്തിലെയും ഹിറ്റ് സിനിമകൾ\nപിറന്നാൾ ദിവസം ആരാധകർക്കു ഇരട്ടി മധുരം നൽകി ടോവിനോയുടെ3ചിത്രങ്ങൾ; പോസ്റ്ററും ടീസറുമായി ടോവിനോ ചിത്രങ്ങൾ മുൻ നിരയിൽ\nകേരളത്തിന് ഈ പറയപ്പെടുന്ന പുരോഗമനം ഒന്നും ഇല്ലാ എന്നുള്ളത് 2018ലെ ശബരിമല പ്രക്ഷോഭത്തോടെ കൂടെ വ്യക്തമായതാണ്; ' വെള്ളാശേരി ജോസഫ് എഴുതുന്നു\nകുറച്ചു സെക്‌സിയായി അഭിനയിക്കണമെന്ന് നടി ഉഷ ആവശ്യപ്പെട്ടു; തമ്പുരാട്ടിലെ ഗ്‌ളാമര് സീന് വന്നപ്പോള് ഞാന് കുനിഞ്ഞിരുന്നു: പ്രമീള


'ദൃശ്യം ലൊക്കേഷനിൽ എന്റെ അവസ്ഥ'- രസകരമായ വിഡിയോ പങ്കുവെച്ച് നവ്യ നായർ -\nHome Cinema ‘ദൃശ്യം ലൊക്കേഷനിൽ എന്റെ അവസ്ഥ’- രസകരമായ വിഡിയോ പങ്കുവെച്ച് നവ്യ നായർ\nമലയാളത്തിൽ സൂപ്പർ ഹിറ്റായ ദൃശ്യം2വിവിധ ഭാഷകളിലേക്ക് റീമേക്ക് ചെയ്തിരുന്നു. കന്നഡ റീമേക്കിൽ നായികയായി എത്തുന്നത് നവ്യ നായരാണ്. ചിത്രത്തിന്റെ കഥയിൽ കാര്യമായ മാറ്റമൊന്നുമില്ലെങ്കിലും കഥാപാത്രങ്ങളുടെ പേരിൽ മാറ്റമുണ്ട്. കന്നഡയിൽ മീനയുടെ വേഷത്തിൽ എത്തുന്നത് നവ്യ നായരാണ്. റാണിക്ക് പകരം സീതയാണ് കന്നഡയിൽ. റിലീസിന് മുന്നോടിയായി എത്തിയ ചിത്രത്തിന്റെ ടീസറുകൾക്കും ട്രെയിലറിനും മികച്ച അഭിപ്രയമാണ് ലഭിക്കുന്നത്.\nഇപ്പോഴിതാ, ലൊക്കേഷനിൽ നിന്നുള്ള രസകരമായ ഒരു വിഡിയോ ശ്രദ്ധനേടുകയാണ്. ‘ലേലു അല്ലു ലേലു അല്ലു ലേലു അല്ലു എന്നെ അഴിച്ചുവിട് ..ദൃശ്യം ലൊക്കേഷനിൽ എന്റെ അവസ്ഥ’- എന്ന ക്യാപ്ഷനുമായാണ് നവ്യ നായർ വിഡിയോ പങ്കുവെച്ചിരിക്കുനന്ത്. കന്നഡ ഡയലോഗുകൾ പഠിക്കാനുള്ള നവ്യയുടെ ശ്രമമാണ് വിഡിയോയിൽ ഉള്ളത്.\nകന്നഡയിൽ എത്തുമ്പോൾ ദൃശ്യം, ദൃശ്യയാണ്. ദൃശ്യത്തിന്റെ ഒന്നാം ഭാഗവും കന്നഡയിൽ ഒരുങ്ങിയിരുന്നു. രവിചന്ദ്രൻ നായകനാകുന്ന ചിത്രം സംവിധാനം ചെയ്യുന്നത് പി വാസുവാണ്. ദൃശ്യ2എന്നാണ് പേര്. ഇ ഫോർ എന്റർടൈന്റ്‌മെന്റ്സ് ആണ് നിർമാണം.\nആദ്യഭാഗത്തിൽ വേഷമിട്ടവർ തന്നെയാണ് രണ്ടാം ഭാഗത്തിലും അണിനിരക്കുന്നത്. ആശ ശരത് അതേവേഷത്തിൽ എത്തുന്നു. സിദ്ദിഖ് അവതരിപ്പിച്ച വേഷത്തിൽ പ്രഭുവാണ് എത്തുന്നത്. അതേസമയം, തെലുങ്കിൽ റിലീസ് ചെയ്ത ദൃശ്യം2ഹിറ്റായി മാറിയിരിക്കുകയാണ്.\nRead More: സണ്ണിയ്ക്ക് ശേഷം ജോൺ ലൂഥർ, ചിത്രീകരണം പൂർത്തിയാക്കി ജയസൂര്യ ചിത്രം\nജീത്തു ജോസഫ് ആണ് തെലുങ്ക് റീമേക്കിന്റെയും സംവിധാനം നിര്‍വഹിച്ചിരിക്കുന്നത്. ആന്റണി പെരുമ്പാവൂരാണ് നിര്‍മാണം. വെങ്കടേഷ് ദഗുബാട്ടിയാണ് ചിത്രത്തില് നായക കഥാപാത്രമായെത്തുന്നത്. മീന, നദിയ മൊയ്തു, എസ്തര് അനില്, കൃതിക ജയകുമാര്, കാസി വിശ്വനാഥ് തുടങ്ങിയവരും പ്രധാന കഥാപാത്രങ്ങളായെത്തുന്നു.\nStory highlights- navya nair sharing location video


സ്‌പെയിനില് പോപ്പുലര് പാര്‍ട്ടി അധികാരത്തിലേക്ക് | Spain, Election, MarianoRajoy, Prime Minister, സ്‌പെയിന്, തിരഞ്ഞെടുപ്പ്, മരിയാനോ റജോയ്, പ്രധാനമന്ത്രി - Malayalam Oneindia\n7 min ago പൊന്നാമറ്റം വീട്ടിലെ ആ നിര്‍ണായക ഡയറി കാണാതായി ? അന്നമ്മയുടെ ആഭരണങ്ങളും ജോളി കൈക്കലാക്കി?\nസ്‌പെയിനില് പോപ്പുലര് പാര്‍ട്ടി അധികാരത്തിലേക്ക്\nPublished: November 21 2011, 12:30 [IST]\nമാഡ്രിഡ്: സ്‌പെയിനില് നടന്ന ദേശീയ തിരഞ്ഞെടുപ്പില് മരിയാനോ റജോയ് നയിക്കുന്ന പോപ്പുലര് പാര്‍ട്ടി വന് ഭൂരിപക്ഷം നേടി. രാജ്യം നേരിടുന്ന സാമ്പത്തിക പ്രതിസന്ധിയാണ് 2004 മുതല് അധികാരത്തിലുള്ള സോഷ്യലിസ്റ്റ് പാര്‍ട്ടിയുടെ ജനപിന്തുണ കുറച്ചത്.\nസ്‌പെയിനിനെ സാമ്പത്തികമായി ഉത്തേജിപ്പിക്കുന്ന അദ്ഭുതങ്ങളൊന്നും തന്റെ കൈവശമില്ലെന്ന് റജോയ് പ്രഖ്യാപിച്ചിട്ടുണ്ട്. എല്ലാവരും കൂടി ഒരുമിച്ചുനില്‍ക്കുകയാണ് വേണ്ടത്.\nഞായറാഴ്ച നടന്ന തിരഞ്ഞെടുപ്പില് പോപ്പുലര് പാര്‍ട്ടി 44 ശതമാനവും സോഷ്യലിസ്റ്റ് പാര്‍ട്ടി 29 ശതമാനവും വോട്ടാണ് നേടിയിട്ടുള്ളത്. 1975ല് ഫ്രാങ്കോയുടെ ഏകാധിപത്യത്തില് നിന്നു മോചനം നേടിയതിനുശേഷം പോപ്പുലര് പാര്‍ട്ടി നേടുന്ന ഏറ്റവും മികച്ച വിജയമാണിതെന്ന് മാഡ്രിഡില് നിന്നും ബിബിസി ലേഖിക സാറ റെയ്ന്‍ഫോര്‍ഡ് റിപ്പോര്‍ട്ട് ചെയ്തു. രജോയ് അടുത്ത ആഴ്ച പ്രധാനമന്ത്രിയായി സത്യപ്രതിജ്ഞ ചെയ്‌തേക്കും.\nസ്‌പെയിന് ഒരു സമ്പന്ന രാഷ്ട്രമാണെന്ന നിലയിലാണ് പൊതുജനങ്ങളില് ഭൂരിഭാഗവും ഇപ്പോഴും പെരുമാറുന്നത്. എന്നാല് കടം കുമിഞ്ഞുകൂടി ഒരു പ്രതിസന്ധിയിലൂടെ വക്കിലൂടെയാണ് രാജ്യം ഇപ്പോള് കടന്നു പോവുന്നത്. പൊതു ചെലവുകള് ഗണ്യമായി വെട്ടികുറച്ചാല് മാത്രമേ പിടിച്ചുനില്‍ക്കാന് സാധിക്കൂ. ആരോഗ്യ, വിദ്യാഭ്യാസമേഖലയില് കടുത്ത സാമ്പത്തിക അച്ചടക്ക നടപടികൊണ്ടുവരാന് പുതിയ സര്‍ക്കാര് ശ്രമിക്കുമെന്ന ആശങ്ക സജീവമാണ്.\nspain election primeminister സ്‌പെയിന് തിരഞ്ഞെടുപ്പ് പ്രധാനമന്ത്രി\nSpain's centre-right Popular Party (PP) has wonaresounding victory inaparliamentary election dominated by the country's deep debt crisis. With almost all the votes counted, the PP, led by Mariano Rajoy, is assured ofaclear majority in the lower chamber-BBC Reports.\nStory first published: Monday, November 21, 2011, 12:30 [IST]


സംസ്ഥാനത്ത് ഇന്നും ശക്തമായ മഴ തുടരും; അഞ്ച് ജില്ലകളില് ഓറഞ്ച് അലർട്ട്, ട്രെയിനുകൾ ആലപ്പുഴ വഴി | heavy rain alert continues in kerala\nThiruvananthapuram, First Published 31, Jul 2020, 6:20 AM\nതിരുവനന്തപുരം, എറണാകുളം വേണാട്, കണ്ണൂർ തിരുവനന്തപുരം ജനശതാബ്ദി എന്നീ സ്പെഷ്യൽ ട്രെയിനുകൾ ഇന്ന് ആലപ്പുഴ വഴിയാകും സർവ്വീസ് നടത്തുകയെന്ന് റെയിൽവേ അറിയിച്ചു.\nതിരുവനന്തപുരം: സംസ്ഥാനത്ത് ഇന്നും ശക്തമായ മഴ തുടരും. ഒറ്റപ്പെട്ടയിടങ്ങളിൽ അതിശക്തമായ മഴയ്ക്കാണ് സാധ്യത. ഇടുക്കി, മലപ്പുറം, കോഴിക്കോട്, കണ്ണൂർ, കാസർകോട് ജില്ലകളിൽ ഇന്ന് ഓറഞ്ച് അലർട്ടാണ്. തിരുവനന്തപുരവും വയനാടും ഒഴികെയുള്ള മറ്റ് ജില്ലകളിൽ യെല്ലോ അലർട്ടും പ്രഖ്യാപിച്ചിട്ടുണ്ട്. അമ്പത് കിലോമീറ്റർ വരെ വേഗത്തിൽ കാറ്റ് വീശാൻ സാധ്യതയുള്ളതിനാൽ മീൻപിടുത്തതിന് വിലക്കുണ്ട്.\nനാളെ ആലപ്പുഴ, കോട്ടയം, എറണാകുളം, ഇടുക്കി ജില്ലകളിൽ ഓറഞ്ച് അലർട്ടായിരിക്കും. മിക്ക ജില്ലകളിലും മഴക്കെടുതികളും പ്രളയ ഭീഷണിയും കടല്‍ക്ഷോഭവും വര്‍ധിച്ചു വരുന്ന സാഹചര്യത്തില് പ്രകൃതിക്ഷോഭം നേരിടാന് സജ്ജമായിരിക്കണമെന്ന് എല്ലാ ജില്ലാ മെഡിക്കല് ഓഫീസര്‍മാര്‍ക്കും ആരോഗ്യവകുപ്പ് നിര്‍ദ്ദേശം നല്‍കിയിട്ടുണ്ട്. ആരോഗ്യവകുപ്പ് കണ്ട്രോൾ റൂം തുടങ്ങി. ഏതെങ്കിലും പ്രദേശത്ത് അടിയന്തിര സാഹചര്യമുണ്ടായാല് സംസ്ഥാന ആരോഗ്യവകുപ്പ് ഡയറക്ടറേറ്റിലെ കണ്‍ട്രോള് റൂമിലെ 9946102865 എന്ന ഫോണ് നമ്പറില് ബന്ധപ്പെടേണ്ടതാണ്.\nഅതേസമയം, തിരുവനന്തപുരം, എറണാകുളം വേണാട്, കണ്ണൂർ തിരുവനന്തപുരം ജനശതാബ്ദി എന്നീ സ്പെഷ്യൽ ട്രെയിനുകൾ ഇന്ന് ആലപ്പുഴ വഴിയാകും സർവ്വീസ് നടത്തുകയെന്ന് റെയിൽവേ അറിയിച്ചു. കായംകുളം, ആലപ്പുഴ, എറണാകുളം ജംഗ്ഷൻ എന്നീ സ്റ്റേഷനുകളിൽ ഈ ട്രെയിനുകൾക്ക് താൽകാലിക സ്റ്റോപ്പ് അനുവദിച്ചിട്ടുണ്ട്. ട്രാക്കിൽ മണ്ണിടിഞ്ഞ് കോട്ടയം, ചങ്ങനാശ്ശേരി പാതയിലെ ഗതാഗതം തടസ്സപ്പെട്ടതുകൊണ്ടാണ് പുനക്രമീകരണം. ഇവിടെ അറ്റകുറ്റപ്പണികൾ പുരോഗമിക്കുകയാണ്.\nLast Updated 31, Jul 2020, 6:41 AM\nവടക്കൻ കേരളത്തിൽ കനത്ത മഴ: കുറ്റ്യാടിയിൽ നിരവധി കടകളിൽ വെള്ളം കയറി; ട്രെയിനുകൾ ആലപ്പുഴ വഴി


ഏസർ പുതിയ ഗെയിമിംഗ് മോണിറ്ററുകൾ അവതരിപ്പിച്ചു - Live Newage\nഏസർ പ്രിഡേറ്റർ എക്സ്ബി 273 യു എൻ‌എക്സ്, പ്രിഡേറ്റർ എക്സ്ബി 323 ക്യുകെ എൻ‌വി, നൈട്രോ എക്സ്വി 282 കെ കെവി ഗെയിമിംഗ് മോണിറ്ററുകൾ പ്രിഡേറ്റർ, നൈട്രോ ലൈനപ്പ് വിപുലീകരിക്കുന്നതിൻറെ ഭാഗമായി ഇപ്പോൾ അവതരിപ്പിച്ചിരിക്കുകയാണ്. ഗെയിമർമാരുടെ വിശാലമായ ശ്രേണിയിലേക്ക് നയിക്കുന്ന ഈ ലാപ്ടോപ്പ് നിരവധി സവിശേഷതകളാണ് ഇതിൽ ഉൾപ്പെടുത്തിയിരിക്കുന്നത്. ഡീസൽ പ്രിഡേറ്റർ എക്സ്ബി 273 യു എൻ‌എക്‌സിന് ഒരു ഡബ്ല്യുക്യുഎച്ച്ഡി പാനലും പ്രിഡേറ്റർ എക്സ്ബി 323 ക്യുകെ എൻ‌വിക്ക്4കെ യുഎച്ച്ഡി ഡിസ്പ്ലേയും ഉണ്ട്. ഏറ്റവും പുതിയ ഗെയിമിംഗ് കൺസോളുകൾക്ക് സപ്പോർട്ടുമായി ഏസർ നൈട്രോ എക്സ്വി 282 കെ കെവി ലോഞ്ച് ചെയ്തു. ഏസർ പ്രിഡേറ്റർ എക്സ്ബി 273 യു എൻ‌എക്സ് മോണിറ്ററിന് 1,099.99 ഡോളറും (ഏകദേശം 80,600 രൂപ), പ്രിഡേറ്റർ എക്സ്ബി 323 ക്യു എൻ‌വി മോണിറ്ററിന് 1,199.99 ഡോളറും (ഏകദേശം 87,900 രൂപ), നൈട്രോ എക്സ്വി 282 കെ കെവി മോണിറ്ററിന് 899.99 ഡോളറുമാണ് (ഏകദേശം 66,000 രൂപ) വില വരുന്നത്. ഇവ മൂന്നും മെയ് മുതൽ വടക്കേ അമേരിക്കയിൽ നിന്നും വാങ്ങാൻ ലഭ്യമാണ്. നിലവിൽ, ഈ മോണിറ്ററുകൾ ഇന്ത്യയിൽ എപ്പോൾ ലഭിക്കുമെന്നതിനെ കുറിച്ചുള്ള വിശദാംശങ്ങൾ ഏസർ ഇതുവരെ വ്യക്തമാക്കിയിട്ടില്ല. 27 ഇഞ്ച് ഡബ്ല്യുക്യുഎച്ച്ഡി (2,560x1,440 പിക്സലുകൾ) ഏസർ പ്രിഡേറ്റർ എക്സ്ബി 273 യു എൻ‌എക്സ് മോണിറ്ററിന് 275 ഹെർട്സ് റിഫ്രഷ് റേറ്റ് (ഓവർ‌ലോക്ക്ഡ്), 0.5 എം‌എസ് വരെ റെസ്പോൺസ് ടൈം (ഗ്രേ ടു ഗ്രേ). ഡിസിഐ-പി3കളർ സ്പേസിന്റെ 95 ശതമാനം കവറേജുള്ള ഇത് എച്ച്ഡിആറിനൊപ്പം വരുന്നു. ഇത് എൻവിഡിയ ജി സിങ്ക് അനുയോജ്യതയുമായി വരുന്ന ഈ ലാപ്ടോപ്പ് എൻ‌വിഡിയ റിഫ്ലെക്സ് ലാറ്റൻ‌സി അനലൈസറിനെ സപ്പോർട്ട് ചെയ്യുന്നു.\n31.5 ഇഞ്ച് യുഎച്ച്ഡി (3,840x2,160 പിക്സലുകൾ),144Hz റിഫ്രഷ് റേറ്റ് വരുന്നതാണ് ഏസർ പ്രിഡേറ്റർ എക്സ്ബി 323 ക്യു കെ എൻവി ഗെയിമിംഗ് മോണിറ്റർ. എൻ‌വിഡിയ ജി-സിങ്ക് അനുയോജ്യതയുമായി വരുന്ന ഇതിൽ ഡി‌സി‌ഐ-പി3കളർ ഗാമറ്റിന്റെ 90 ശതമാനം കവറേജ് ഉണ്ട്. ഗെയിമിംഗ് മോണിറ്ററിൽ ഏസറിന്റെ എജൈൽ സ്പ്ലെൻഡർ ഐപിഎസ് സാങ്കേതികവിദ്യ ഉൾപ്പെടുന്നു. കൂടാതെ, വെസ ഡിസ്പ്ലേ എച്ച്ഡിആർ 400 സർട്ടിഫിക്കേഷനുമുണ്ട്. മൂന്ന് വശങ്ങളിൽ സ്ലിം ബെസലുകളുള്ള ഇതിന് ടി‌യുവി റൈൻ‌ലാൻ‌ഡ് ഐ‌സേഫ് സർ‌ട്ടിഫിക്കറ്റ് ലഭിച്ചിട്ടുണ്ട്.\n4 കെ യുഎച്ച്ഡി (3,840x2,160 പിക്സലുകൾ) ഐപിഎസ് പാനൽ, ഏസർ നൈട്രോ എക്സ്വി 282 കെ കെവി 100,000,000: 1 കോൺട്രാസ്റ്റ് റേഷ്യോയും ഡിസിഐ-പി3കളർ ഗാമറ്റിന്റെ 90 ശതമാനം കവറേജും നൽകുന്നു. എഎംഡി ഫ്രീസിങ്ക് സാങ്കേതികവിദ്യയും 144 ഹെർട്സ് റിഫ്രഷ് റേറ്റും ഇതിലുണ്ട്. ഈ മോണിറ്ററിന് 1 എംഎസ് റെസ്പോൺസ് ടൈം ഉണ്ടെന്ന് ഏസർ അവകാശപ്പെടുന്നു. നൈട്രോ എക്സ്വി 282 കെ കെവിക്ക് എച്ച്ഡിഎംഐ 2.1 പോർട്ട് ഉണ്ട്. ഇത് വേരിയബിൾ റിഫ്രെഷ് റേറ്റ് (വിആർആർ) ഉപയോഗിച്ച് 120 ഹെർട്സ് റിഫ്രഷ് റേറ്റിൽ4കെ യുഎച്ച്ഡി സപ്പോർട്ട് ചെയ്യുന്നു. ഇത് പ്ലേസ്റ്റേഷൻ 5, എക്സ്ബോക്സ് സീരീസ് എക്സ് തുടങ്ങിയ ഗെയിമിംഗ് കൺസോളുകൾ ഉപയോഗിക്കുവാൻ അനുയോജ്യമാണ്. ടി‌യുവി റൈൻ‌ലാൻ‌ഡ് ഐ‌സേഫ് സർ‌ട്ടിഫിക്കറ്റ് കൂടിയാണ് ഇത്, കൂടാതെ ഏസറിന്റെ പുതിയ എജൈൽ-സ്പ്ലെൻഡർ ഐ‌പി‌എസ് സാങ്കേതികവിദ്യയും ഉൾക്കൊള്ളുന്നു. മോണിറ്ററും ഡീസൽ എച്ച്ഡിആർ 400 സർട്ടിഫൈഡ് ആണ്.


'മേളയെ കുറിച്ചുള്ള വിവാദങ്ങൾ തെരഞ്ഞെടുപ്പ് മുന്നിൽ കണ്ട്'; വിശദീകരണവുമായി കമൽ | kamal respond on controversies regarding kochi iffk\n'മേളയെ കുറിച്ചുള്ള വിവാദങ്ങൾ തെരഞ്ഞെടുപ്പ് മുന്നിൽ കണ്ട്'; വിശദീകരണവുമായി കമൽ\nരാഷ്ട്രീയമുണ്ടെന്ന് സലിംകുമാർ പറഞ്ഞതോടെ വിവാദത്തെ രാഷ്ട്രീയമായി നേരിടേണ്ടി വന്നു. വീഴ്ചകളുടെ ഉത്തരവാദിത്തം ഏൽക്കാൻ തയ്യാറാണെന്നും കമൽ പറഞ്ഞു.\nKannur, First Published Feb 23, 2021, 9:01 AM IST\nകണ്ണൂര്: ചലചിത്ര മേള വിവാദത്തിൽ വിശദീകരണവുമായി ചലചിത്ര അക്കാദമി ചെയർമാൻ കമൽ. ഐഎഫ്എഫ്കെ കൊച്ചി പതിപ്പിന്‍റെ ഉദ്ഘാടനത്തിന് നടൻ സലിംകുമാറിനെ ഉൾപെടുത്തിയില്ല എന്ന് ടിനി ടോം തമാശയ്ക്ക് പറഞ്ഞതാണ്. മറ്റൊരു ലിസ്റ്റിൽ സലിംകുമാറിന്റെ പേരുണ്ടായിരുന്നുവെന്നും അത് മനസിലാക്കാതെയാണ് സലീം കുമാർ രൂക്ഷമായി പ്രതികരിച്ചതെന്നും കമൽ ഏഷ്യാനെറ്റ് ന്യൂസിനോട് പറഞ്ഞു. ഇപ്പോഴത്തെ വിവാദങ്ങൾ തെരഞ്ഞെടുപ്പ് മുന്നിൽ കണ്ടാണെന്നും അദ്ദേഹം കൂട്ടിച്ചേര്‍ത്തു.\nചെയ്യാത്ത തെറ്റിന് പോലും പഴി കേൾക്കേണ്ടി വന്നത് വലിയ മാനസിക സമ്മർദ്ദം ഉണ്ടാക്കിയെന്നും കമൽ ഏഷ്യാനെറ്റ് ന്യൂസിനോട് പറഞ്ഞു. രാഷ്ട്രീയമുണ്ടെന്ന് സലിംകുമാർ പറഞ്ഞതോടെ വിവാദത്തെ രാഷ്ട്രീയമായി നേരിടേണ്ടി വന്നു. എല്ലാക്കാലത്തും ഭരിക്കുന്ന പാർട്ടിയുടെ ആളുകളാണ് മേള സംഘടിപ്പിക്കുന്നത്. തനിക്ക് നേരെ വന് അപവാദ പ്രചരണമാണ് നടന്നത്. ചെറിയ നോട്ടപ്പിശക് പോലും വലിയ അപരാധമായി വ്യാഖ്യാനിച്ചു. വ്യക്തിപരമായി ഏറെ സമ്മർദ്ദം ഉണ്ടാക്കിയ ദിവസങ്ങളാണ് കടന്നുപോയതെന്നും വീഴ്ചകളുടെ ഉത്തരവാദിത്തം ഏൽക്കാൻ തയ്യാറാണെന്നും കമൽ കൂട്ടിച്ചേര്‍ത്തു.\nചലചിത്ര അക്കാദമി ചെയർമാൻ


കോടതിയെ തെറ്റദ്ധരിപ്പിച്ച് സര്‍ക്കാര് ഭൂമി തട്ടിയെടുക്കാന് ശ്രമം; 11 പേര്‍ക്കെതിരെ ക്രൈംബ്രാഞ്ച് കുറ്റപത്രം | crime branch submit fir on idukki government land encroachment attempt case\nകോടതിയെ തെറ്റിദ്ധരിപ്പിച്ച് സര്‍ക്കാര് ഭൂമി തട്ടിയെടുക്കാന് ശ്രമം; 11 പേര്‍ക്കെതിരെ ക്രൈംബ്രാഞ്ച് കുറ്റപത്രം\nIdukki, First Published 18, Jul 2020, 1:13 PM\nസംഘത്തിലെ പി ഗണേഷന്, മോഹന സുന്ദരം, അര്‍ജുനന്, ദ്രവ്യം എന്നിവര് 2018 ല് ഹൈക്കോടതിയില് നല്‍കിയ ഹര്‍ജിയുടെ അടിസ്ഥാനത്തില് നടത്തിയ പരിശോധനയിലാണ് ഭൂമി തട്ടിപ്പ് മനസിലായത്.\nഇടുക്കി: കോടതിയെ തെറ്റിദ്ധരിപ്പിച്ച് മൂന്നാറിലെ സര്‍ക്കാര് ഭൂമി തട്ടിയെടുക്കാന് ശ്രമിച്ച 11 പേര്‍ക്കെതിരെ ക്രൈംബ്രാഞ്ച് കുറ്റപത്രം സമര്‍പ്പിച്ചു. മൂന്നാര് ഇക്കാനഗര് സ്വദേശികളായ പി ജയകുമാര്, പി മരിയാ ആന്റെണി, ചൊക്കനാട് സ്വദേശികളായ എസ് ഷണ്‍മുഖത്തായി, വിനോദ് ഷണ്ഡമുഖയ്യ, നല്ലതണ്ണി സ്വദേശി വില്‍സന് ഇന്‍പരാജ്, ലക്ഷമി എസ്റ്റേറ്റില് താമസിക്കുന്ന ജി ഗണേഷ് രാജ, കെ മോഹന സുന്ദരം, സെവന്‍മല സ്വദേശി പി രാജന്, തെന്മല ഫാക്ടറി ഡിവിഷനിലെ പി ഗണേഷന്, വാഗുവാര സ്വദേശി അര്‍ജുനന്, ചോലമല സ്വദേശി പി ദ്രവ്യം എന്നിവര്‍ക്കെതിരെയാണ് കുറ്റപത്രം സമര്‍പ്പിച്ചത്.\nജില്ലാ ക്രൈംബ്രാഞ്ച് ഡിവൈഎസ്പി റ്റി.എ ആന്റെണിയാണ് കുറ്റപത്രം സമര്‍പ്പിച്ചത്. സംഘത്തിലെ പി ഗണേഷന്, മോഹന സുന്ദരം, അര്‍ജുനന്, ദ്രവ്യം എന്നിവര് 2018 ല് ഹൈക്കോടതിയില് നല്‍കിയ ഹര്‍ജിയുടെ അടിസ്ഥാനത്തില് നടത്തിയ പരിശോധനയിലാണ് ഭൂമി തട്ടിപ്പ് മനസിലായത്. കോടികള് വിലമതിക്കുന്ന ദേശിയപാതയിലടക്കം കൈവശഭൂമി പതിച്ചുകിട്ടുന്നതിന് ഇവര് നല്‍കിയ അപേക്ഷ സര്‍ക്കാര് പരിഗണനയിലാണ്. കേസ് തീരുന്നതുവരെ ഭൂമിയില് നിന്നും ഇറക്കിവിടരുതെന്നായിരുന്നു ഹര്‍ജി.\nഇവര് സമര്‍പ്പിച്ച കൈവശ രേഖകളുള്‍പ്പെടെ പരിശോധിക്കാന് ഹൈക്കോടതി റവന്യുവകുപ്പിന് നിര്‍ദ്ദേശം നല്‍കി. ഇടുക്കി ഡെപ്യൂട്ടി കളക്ടര് നടത്തിയ പരിശോധനയില് രേഖകള് വ്യാജമാണെന്ന് കണ്ടെത്തി. ഇതുസംബന്ധിച്ച് ജില്ലാ കളക്ടര് ഹൈക്കോടതിയില് സത്യവാങ്മൂലം നല്‍കി. തുടര്‍ന്നാണ് കേസ് ക്രൈംബ്രാഞ്ചിനെ ഏല്‍പ്പിച്ചത്. രേഖകള് വ്യാജമാണെന്ന് കണ്ടെത്തിയെങ്കിലും ഇത് നിര്‍മ്മിച്ചവരെ കണ്ടെത്താന് കഴിഞ്ഞിട്ടില്ല. രേഖകള് നിര്‍മ്മിച്ചവരെല്ലാം മരിച്ചതായാണ് വിവരം.\nLast Updated 18, Jul 2020, 1:19 PM\ngovernment land encroachment attempt\nland encroachment attempt case\nസര്‍ക്കാര് ഭൂമി തട്ടിയെടുക്കാന് ശ്രമം


സ്ത്രീകളെ പീഡിപ്പിക്കുന്നവർക്ക് രാസ ഷണ്ഡീകരണം, മൈക്കിള് ജാക്‌സനെ ‘ശിക്ഷിച്ചത്’ അച്ഛൻ | Technology | Science | Science News | Malayalam Technology News | Manorama Online\nസ്ത്രീകളെ പീഡിപ്പിക്കുന്നവർക്ക് രാസ ഷണ്ഡീകരണം, മൈക്കിള് ജാക്‌സനെ ‘ശിക്ഷിച്ചത്’ അച്ഛൻ\nമനോരമ ലേഖകൻ November 26, 2020 08:30 PM IST\nപീഡനക്കേസിലെ പ്രതികള്‍ക്ക് രാസ ഷണ്ഡീകരണത്തിന് പാക് സര്‍ക്കാര് അംഗീകാരം നല്‍കിയെന്നാണ് റിപ്പോര്‍ട്ടുകള്. നേരത്തെ പോപ് ഇതിഹാസം മൈക്കിള് ജാക്‌സണെ പിതാവ് രാസ ഷണ്ഡീകരണത്തിന് വിധേയനാക്കിയിരുന്നുവെന്ന വെളിപ്പെടുത്തലും വിവാദമായിരുന്നു. എന്താണ് രാസ ഷണ്ഡീകരണം? ഇതുകൊണ്ട് എന്താണ് ലക്ഷ്യമിടുന്നത്?\n∙ രാസ ഷണ്ഡീകരണം എന്ത്? എങ്ങനെ? എന്തിന്?\nലൈംഗികമായ ഉത്തേജനം മരുന്നുകള് ഉപയോഗിച്ച് കുറക്കുന്ന രീതിയെയാണ് രാസഷണ്ഡീകരണം എന്ന് പറയുന്നത്. ശസ്ത്രക്രിയയില് വൃഷണങ്ങള് മാറ്റിയാണ് ഷണ്ഡീകരണം നടത്തുന്നതെങ്കില് രാസ ഷണ്ഡീകരണത്തില് മരുന്നുകള് മാത്രമാണ് ഉപയോഗിക്കുന്നത്. ഫലത്തില് സ്ഥിരമായല്ല, താല്‍ക്കാലികമായ മാറ്റം മാത്രമാണ് പലപ്പോഴും ഇതുകൊണ്ടുണ്ടാവുക. മരുന്നുകള് നല്‍കുന്നത് നിലച്ചാല് ഷണ്ഡീകരണവും നിലക്കും. അതേസമയം, ചിലരില് ശരീരത്തിലെ രാസപ്രവര്‍ത്തനങ്ങള്‍ക്ക് ഇതുവഴി സ്ഥിരമായ മാറ്റവും സംഭവിക്കാറുള്ളതായും കണ്ടിട്ടുണ്ട്.\nപലരാജ്യങ്ങളും പീഡനക്കേസിലെ പ്രതികള്‍ക്ക് രാസ ഷണ്ഡീകരണം നടത്തി ശിക്ഷാ ഇളവുകള് നല്‍കാറുണ്ട്. മറ്റു ചിലയിടത്ത് ശിക്ഷയായും ഇത് വിധിക്കാറുണ്ട്. പല കാരണങ്ങള്‍കൊണ്ടും രാസഷണ്ഡീകരണം വിവാദമായിട്ടുണ്ട്. ഇത്തരം മരുന്ന് പ്രയോഗത്തിന് ഇരയാകുന്നവര് പിന്നീട് കുറ്റകൃത്യങ്ങളില് ഏര്‍പെടില്ലെന്ന് ഉറപ്പിക്കാനാവില്ല. പിന്നെന്തിനാണ് ഇങ്ങനെയൊരു രീതി എന്നും വിമര്‍ശകര് ഉന്നയിക്കുന്നുണ്ട്. മാത്രമല്ല പലരിലും ഈ മരുന്നു പ്രയോഗം മൂലം ദീര്‍ഘകാലത്തേക്ക് പാര്‍ശ്വഫലങ്ങളുണ്ടാവാറുണ്ട്. അതുകൊണ്ട് രാസഷണ്ഡീകരണം മനുഷ്യാവകാശ ധ്വംസനമാണെന്ന് വാദിക്കുന്നവരുമുണ്ട്.\nപുരുഷ ലൈംഗിക ഹോര്‍മോണുകളെ തളര്‍ത്തുന്ന ആന്റി ആന്‍ഡ്രോജന് മരുന്നുകളാണ് രാസ ഷണ്ഡീകരണത്തിന്റെ ഭാഗമായി നല്‍കുക. സൈക്കോസിസ് എന്ന മാനസികരോഗ ചികിത്സക്ക് ഉപയോഗിക്കുന്ന ബെന്‍പെരിഡോള് പോലുള്ള മരുന്നുകളും നല്‍കാറുണ്ട്. ഇവയില് പലതും ദീര്‍ഘനാളത്തേക്ക് ഫലം നല്‍കുന്നവയാണ്. ഇത്തരം മരുന്നുകള് പുരുഷന്മാരില് ലൈംഗികാസക്തിയും ഉദ്ധാരണ ശേഷിയും കുറക്കും. ശരീരത്തില് കൊഴുപ്പ് കൂടുക, അസ്ഥിയുടെ സാന്ദ്രത കുറയുക, ഹൃദ്രോഗ സാധ്യത എന്നിവയാണ് പ്രധാന പാര്‍ശ്വഫലങ്ങള്. സ്തനവളര്‍ച്ച, രോമവളര്‍ച്ച കുറയുക, മാംസപേശികളുടെ അളവും ദൃഢതയും കുറയുക എന്നീ പാര്‍ശ്വഫലങ്ങളും കണ്ടുവരാറുണ്ട്.\nഅമേരിക്കയില് കാലിഫോര്‍ണിയ, ഫ്‌ളോറിഡ, ജോര്‍ജ്ജിയ തുടങ്ങി ഏഴ് സംസ്ഥാനങ്ങളിലെങ്കിലും രാസ ഷണ്ഡീകരണം പരീക്ഷിച്ചിട്ടുണ്ട്. ബ്രിട്ടന്, ജര്‍മനി, പോര്‍ച്ചുഗല്, പോളണ്ട്, റഷ്യ, ഇസ്രയേല്, ഓസ്‌ട്രേലിയ, അര്‍ജന്റീന, ദക്ഷിണകൊറിയ എന്നീ രാജ്യങ്ങളിലും പീഡനക്കേസിലെ കുറ്റവാളികള്‍ക്കെതിരെ രാസ ഷണ്ഡീകരണം പ്രാബല്യത്തിലുണ്ട്.\n∙ പിതാവ് രാസ ഷണ്ഡീകരം നടത്തിയ എംജെ\nപോപ് സംഗീതലോകം ഭരിച്ചിരുന്ന മൈക്കിള് ജാക്‌സണ് രാസ ഷണ്ഡീകരണത്തിനിരയായെന്ന ഞെട്ടിക്കുന്ന വെളിപ്പെടുത്തല് നടത്തിയത് അദ്ദേഹത്തിന്റെ ഡോക്ടറായിരുന്ന കൊണാഡ് മറേയാണ്. എംജെയുടെ പിതാവായിരുന്ന ജോ ജാക്‌സണെതിരെയായിരുന്നു ഡോക്ടറുടെ വെളിപ്പെടുത്തല്. മൈക്കിള്‍ജാക്‌സന്റെ ശബ്ദ സൗന്ദര്യം നഷ്ടപ്പെടാതിരിക്കാന് കുട്ടിക്കാലത്തേ അദ്ദേഹം രാസ ഷണ്ഡീകരണത്തിനിരയായി എന്നായിരുന്നു ഡോ. കൊണാഡ് മറേ വെളിപ്പെടുത്തിയത്.\nജോ 89ാം വയസില് മരിച്ചതിന് ശേഷമായിരുന്നു കൊണാഡ് മറേയുടെ ലോകത്തെ ഞെട്ടിച്ച വെളിപ്പെടുത്തലുണ്ടായത്. സ്വന്തം മക്കള്‍ക്കെതിരെ ഏറ്റവും ക്രൂരമായി പെരുമാറിയ പിതാവായാണ് ജോയെ കൊണാഡ് മറേ വിശേഷിപ്പിച്ചത്. മൈക്കിള് ജാക്‌സണിന്റെ ഹൈ പിച്ച് ശബ്ദം നഷ്ടപ്പെടാതിരിക്കാന് വേണ്ടി രാസ ഷണ്ഡീകരണത്തിനുള്ള മരുന്നുകള് അദ്ദേഹത്തില് കുത്തിവെച്ചെന്നായിരുന്നു ഡോക്ടറുടെ ആരോപണം. മൈക്കിള് ജാക്‌സണിന്റെ മരണത്തില് ദുരൂഹത ആരോപിച്ച് 2010ല് ഡോക്ടര് മറേക്കെതിരെ ജോ ജാക്‌സണ് ഒരു പരാതി നല്‍കിയിരുന്നു. പിന്നീട് ഈ പരാതി ജോ തന്നെ പിന്‍വലിക്കുകയായിരുന്നു.\nEnglish Summary: Pakistan Prime Minister Approves Chemical Castration Of Rapists, What is Chemical Castration


കൂടത്തായി: മാത്യു മരിക്കുന്നതിന് തലേദിവസം അദ്ദേഹത്തിന് ഒപ്പമിരുന്ന് മദ്യപിച്ചിരുന്നെന്ന് ജോളി | Jolly produced in koodathayi and thamarassery for collect evidence – News18 Malayalam\nപൊന്നാമറ്റത്തെ തെളിവെടുപ്പിനു ശേഷം മാത്യു മഞ്ചാടിയിലിന്‍റെ വീട്ടിലായിരുന്നു തെളിവെടുപ്പ്. താൻ മദ്യപിക്കാറുണ്ടായിരുന്നുവെന്ന് ജോളി പറഞ്ഞു.\nLast Updated : October 11, 2019, 18:11 IST\nകുന്ദമംഗലം: കൂടത്തായി കൊലപാതക പരമ്പരയിൽ കുറ്റസമ്മതം നടത്തി പ്രതി ജോളി. സിലിയെ മൂന്നുതവണ കൊല്ലാൻ ശ്രമിച്ചെന്ന് ജോളി മൊഴി നൽകി. ഷാജുവിന് ഇതിനെക്കുറിച്ച് അറിയാമായിരുന്നു. കൊല്ലാൻ സഹായിച്ചത് ഷാജുവാണെന്നും ജോളി മൊഴി നൽകി.\nരാവിലെ 8.50ഓടു കൂടിയാണ് വടകര പൊലീസ് സ്റ്റേഷനിൽ നിന്നും ജോളിയെ തെളിവെടുപ്പിനായി പുറത്തിറക്കിയത്. തുടർന്ന് എസ് പി ഓഫീസിലേക്ക് കൊണ്ടുപോയി. അവിടെ നിന്നും പൊന്നാമറ്റത്തെ വീട്ടിലെത്തിച്ച് തെളിവെടുത്തു. ഇതിനിടെ മറ്റ് പ്രതികളായ മാത്യുവിനെ പയ്യോളി സ്റ്റേഷനിൽ നിന്നും കൊയിലാണ്ടി സ്റ്റേഷനിൽ നിന്ന് പ്രജികുമാറിനെയും പൊന്നാമറ്റത്ത് എത്തിച്ചിരുന്നു. തെളിവെടുപ്പിനായി ജോളിയെ എത്തിച്ചപ്പോൾ ആൾക്കൂട്ടം കൂവി വിളിച്ചാണ് പ്രതികരിച്ചത്.\nകൊല നടത്തിയത് സംബന്ധിച്ചുള്ള വിവരങ്ങൾ ജോളി പൊലീസിനോട് വിവരിച്ചു. ടോം തോമസിനെയും റോയിയെയും കൊലപ്പെടുത്തിയത് ഭക്ഷണത്തിൽ സയനൈഡ് നൽകിയാണെന്ന് ജോളി സമ്മതിച്ചു. അന്നമ്മയ്ക്ക് ആദ്യം ദക്ഷണത്തിൽ വിഷം നൽകി. ഫലിക്കാതെ വന്നപ്പോൾ ആട്ടിൻ സൂപ്പിൽ വിഷം ചേർത്തു. പൊന്നാമറ്റത്ത് നിന്ന് രണ്ട് ഡയറികളും പൊലീസ് പിടിച്ചെടുത്തു. സയനൈഡിനായി പൊലീസ് വീടിന് പുറത്ത് പരിശോധന നടത്തി. പരിശോധനയിൽ കളനാശിനിയായ മൊൺസാന്‍റോ ലഭിച്ചു.\nപൊന്നാമറ്റത്തെ തെളിവെടുപ്പിനു ശേഷം മാത്യു മഞ്ചാടിയിലിന്‍റെ വീട്ടിലായിരുന്നു തെളിവെടുപ്പ്. താൻ മദ്യപിക്കാറുണ്ടായിരുന്നുവെന്ന് ജോളി പറഞ്ഞു. മാത്യു മരിക്കുന്നതിന് തലേ ദിവസം അദ്ദേഹത്തിന് ഒപ്പമിരുന്ന് മദ്യപിച്ചുവെന്നും ജോളി വ്യക്തമാക്കി. ഇക്കാര്യം തെളിവെടുപ്പിന് സാക്ഷിയായ ബാദുഷയും വ്യക്തമാക്കി. പിന്നീട് ഷാജുവിന്‍റെ കോടഞ്ചേരി പുലിക്കയത്തെ വീട്ടിലെത്തിച്ചായിരുന്നു തെളിവെടുപ്പ്.\nഷാജുവിന്‍റെ ആദ്യഭാര്യ സിലി മരിച്ച താമരശ്ശേരിയിലെ ദന്താശുപത്രിയിലും ജോളിയെ എത്തിച്ച് തെളിവെടുത്തു. ഇതിനിടെ സിലിയുടെ സഹോദരൻ സിജോ സെബാസ്റ്റ്യന്‍റെ മൊഴിയും പൊലീസ് രേഖപ്പെടുത്തിയിരുന്നു. അന്വേഷണ സംഘത്തിന്‍റെ ചോദ്യത്തിനെല്ലാം ജോളി കൃത്യമായി മറുപടി നൽകിയെന്ന് ആശുപത്രിക്ക് അകത്ത് ഉണ്ടായിരുന്നവർ പറഞ്ഞു.\nFirst published: October 11, 2019, 18:11 IST\nJolly koodathayikoodathaayikoodathaayi deathskoodathaayi murder case


B Unnikrishnan About Malayalam Cinema - Malayalam Filmibeat\n| Updated: Tuesday, May 5, 2020, 14:01 [IST]\nഅഞ്ചാംപാതിര, ഫോറന്‍സിക്, വരനെ ആവശ്യമുണ്ട് മികച്ച ചിത്രങ്ങളുമായി മലയാള ചലച്ചിത്ര ലോകം പ്രതീക്ഷയോടെ മുന്നോട്ട് പോവുന്നതിനിടയായിരുന്നു കൊറേണയുടെ അപ്രതീക്ഷിത ട്വിസ്റ്റ്. അവധിക്കാലം ലക്ഷ്യമാക്കി റിലീസ് ചെയ്യാനിരുന്ന സിനിമകളുടെയെല്ലാം റിലീസ് മാറ്റി വെച്ചു. ഇനി ഈ സിനിമകളൊക്കെയും എന്നുറിലീസ് ചെയ്യാനാകും എന്ന ആശങ്കയിലാണ് മലയാള സിനിമ ലോകം. ഇപ്പോഴിതാ കോവിഡ് കാലം മലയാള സിനിമയ്ക്ക് വരുത്തിവെച്ചത് 600 കോടിരൂപയുടെ നഷ്ടമെന്ന് തുറന്നു പറഞ്ഞിരിക്കുകയാണ് ഫെഫ്ക ജനറല് സെക്രട്ടറിയും സംവിധായകനുമായ ബി ഉണ്ണികൃഷ്ണന്. മനോരമ ന്യൂസിന്റെ പുലര്‍വേള എന്ന പരിപാടിയിലാണ് കോവിഡ് കാലത്തെ മലയാള സിനിമയെ ക്കുറിച്ച് അദ്ധേഹം പറഞ്ഞത്.\n'' സിനിമ നിര്‍മ്മാണം എന്നത് സ്വകാര്യ പണണിടപാട് സ്ഥാപനങ്ങളില് നിന്നും വ്യക്തികളില് നിന്നും കടമെടുത്ത് ചെയ്യുന്നതാണ്. കോടിക്കണക്കിനു മുതല്‍മുടക്കുള്ള സിനിമ നിര്‍മ്മാതാക്കള് വലിയ പലിശയാണ് ഇക്കാലയളവില് കൊടുക്കുന്നത്. കേട്ടുകേള്‍വിയില്ലാത്ത, നമുക്ക് വിദൂരമായ ഓര്‍മ്മകളില് പോലും ഇല്ലാത്ത പ്രതിസന്ധിയാണ്. ഇങ്ങനെയാരു സമ്പൂര്‍ണമായ, സമഗ്രമായിട്ടുള്ള സ്തംഭനമെന്നു പറയുന്നത് കേരളത്തിലെ സിനിമയെ മാത്രമല്ല ഇന്ത്യന് സിനിമ മേഖലയെ വരെ ആകെ സ്തംഭിപ്പിച്ചിരിക്കുന്നു. ആഗോളമായി ലോകത്തെവിടെയും സിനിമ തിയേറ്ററുകള് തുറന്നു പ്രവര്‍ത്തിക്കുന്നില്ല. സിനിമ വ്യവസായം സ്തംഭിച്ചിരിക്കുകയാണെന്നും സിനിമകളുടെ റിലീസിങ്ങ് എല്ലാം തന്നെ, വലുതും ചെറുതമായ എല്ലാ സിനിമകളുടെയും തന്നെ റിലീസ് മാറ്റിവെച്ചിരിക്കുകയാണെന്നും'' ബി ഉണ്ണികൃഷ്ണന് പറഞ്ഞു.\n'' കേരളത്തെ സംബന്ധിച്ച് നമ്മുടേത് ചെറിയൊരു ഫിലിം ഇന്‍ഡസ്ട്രിയാണ്.\nതമിഴ്, തെലുങ്ക് ഓക്കെ നോക്കുമ്പോള് നമ്മുടേത് വളരെ ചെറിയ ഇന്‍ഡസ്ട്രിയാണ്. പക്ഷേ ഈ ഇന്‍ഡസ്ട്രിയില് പതിനായിരത്തിനടുത്ത് സാങ്കേതിക പ്രവര്‍ത്തകര് പ്രവര്‍ത്തിക്കുന്നുണ്ട്. പത്ത് അറുന്നൂറ് നടിനടന്മാര് പ്രവര്‍ത്തിക്കുന്നുണ്ട്. അഞ്ഞൂറിനടുപ്പിച്ച് നിര്‍മ്മാതാക്കളുണ്ട്, വിതരണക്കാരുണ്ട്. ഇവരും അവരെ ചുറ്റിപറ്റി നില്‍ക്കുന്ന അനുബന്ധ തൊഴില് ചെയ്യുന്ന ആളുകളും പാടെ അവരുടെ നിലനില്‍പ്പിന് ഭീഷണി നേരിട്ടുകൊണ്ടിരിക്കുകയാണ് ഇപ്പോള്. ഞങ്ങളെ സംബന്ധിച്ച് പറയുകയാണെങ്കില് ഏറ്റവും കൂടുതല് പ്രശ്‌നം അനുഭവിക്കുന്നത് ദിവസവേതനക്കാരായിട്ടുള്ള ആളുകളാണ്. ഏകദേശം അയ്യായിരത്തിനുടുപ്പിച്ച് അത്തരത്തിലുള്ള അംഗങ്ങളുണ്ട്. അതിനകത്ത് ഞങ്ങള് ഇപ്പോള് ഒരു കണക്കെടുത്തപ്പോള് 2700 പേരാണ് ഉടന് സാമ്പത്തിക ആനുകൂല്യം ആവശ്യപ്പെട്ടിരിക്കുന്നതെന്നും'' ഉണ്ണികൃഷ്ണന് പറഞ്ഞു.\n'' നിര്‍മാതാക്കളായ ആന്റോ ജോസഫും ആന്റണി പെരുമ്പാവൂരും പുതിയ സിനിമകള്‍ക്കായി മുടക്കിയ പണത്തിന് കൊടുക്കുന്ന പലിശ മാത്രം ആലോചിച്ച് നോക്കിയാല് മതി. ആന്റോ ജോസഫിന്റെ പടം 22 കോടി രൂപ, ആന്റണി പെരുമ്പാവൂരിന്റെ പടം 100 കോടി രൂപ. ഇവരുടെ പലിശ എത്രമാത്രമാകും. ഇപ്പോള് തന്നെ 600 കോടിയുടെ നഷ്ടം മലയാള സിനിമയ്ക്ക് ഉണ്ടായിരിക്കുന്നു. അപ്പോള് ഓരോ ദിവസം പെരുകുന്തോറും ഇത് ഇങ്ങനെ എസ്‌കലേറ്റ് ചെയ്ത് കഴിഞ്ഞാല് അത്രയും നഷ്ടം ഉള്‍ക്കൊള്ളാനുള്ള വലുപ്പമോ ശക്തിയോ മലയാള സിനിമ ഇന്‍ഡസ്ട്രിക്കില്ല എന്നതാണ് സത്യമെന്നും'' ഉണ്ണികൃഷ്ണന് പറഞ്ഞു.\n''മമ്മൂട്ടിയുടെയും മോഹന്‍ലാലിന്റെയും നാല്‍പത് വര്‍ഷത്തെ അഭിനയജീവിതത്തിനിടയില് ആദ്യമായാണ് ഇരുവരും ഷൂട്ടിങ്ങ് ഇല്ലാതെ ഇത്രയും ദിവസം ഇരുിക്കുന്നത്. ഒരു പരിധിവരെ എല്ലാവരും ഈ സമയം കുടുംബങ്ങളോടൊപ്പം സര്‍ഗാത്മകമായി സമയം ചെലവഴിക്കുന്നുണ്ട്. മോഹന്‍ലാല്, താന് അഭിനയിച്ച പ്രശസ്തമായ പല സിനിമകളും ഈ ലോക്ക്ഡൗണ് കാലത്താണ് കാണുന്നത്. 1990ല് പുറത്തിറങ്ങിയ മോഹന്‍ലാല് ചിത്രം താഴ്വാരം അദ്ധേഹം ആദ്യമായി കാണുന്നത് ലോക്ഡൗണിലാണ്. പൃഥ്വിയോടും ബ്ലെസിയോടും നിരന്തരം സംസാരിക്കുന്നുണ്ട്.അവര് അവിടെ ഉള്ള ഭാഗങ്ങള് കഴിയുന്നതും ഷൂട്ട് ചെയ്ത് തീര്‍ക്കാനാണ് നോക്കുന്നതെന്നും'' ഉണ്ണികൃഷ്ണന് പറഞ്ഞു.\nഅയ്യപ്പനും കോശിയുമായി മോഹൻലാലും മമ്മൂട്ടിയും, ദുൽഖറിന് പകരം ജയറാം, വൈറലാകുന്നു...\nRead more about:bunnikrishnan mohanlal mammooty ബി ഉണ്ണികൃഷ്ണന് മോഹന്‍ലാല് മമ്മൂട്ടി\nB Unnikrishnan About Malayalam Cinema


പൽപക് പാലക്കാടൻ മേള-2017 ആഘോഷിച്ചു | AyanameJournal\nപൽപക് പാലക്കാടൻ മേള-2017 ആഘോഷിച്ചു\nPosted in News & Events on October 2, 2017 by admin.\nപാലക്കാട് പ്രവാസി അസ്സോസിയേഷൻ ഓഫ് കുവൈറ്റ് (പൽപക്) 29 സെപ്‌റ്റംബർ വെള്ളിയാഴ്ച ‘പാലക്കാടൻ മേള-2017 (ഓണം – ഈദ്)’ഖൈത്താൻ കാർമ്മൽ സ്കൂളിൽ വെച്ച് ഒരു മുഴുദിന പരിപാടിയായി ആഘോഷിച്ചു. ചെണ്ടമേളവും താലപ്പൊലിയോടെയുള്ള് മാവേലി വരവേൽപ്പിനുശേഷം പൽപക് പ്രസിഡന്റ് കുമാർ പി. എൻ ന്റെ അദ്ധ്യക്ഷതയിൽ ചേർന്ന ഉദ്ഘാടനസമ്മേളനം ബഹ്റിൻ എക്സ്ചേഞ്ച് ജനറൽ മാനേജർ ശ്രീ. മാത്യു വർഗ്ഗീസ് ഭദ്രദീപം തെളിയിച്ചു ഉദ്ഘാടനം ചെയ്തു.\nശിവദാസ് വാഴയിൽ (ജനറൽ സെക്രട്ടറി) റിപ്പോർട്ട് അവതരിപ്പിച്ചു. അലിമൻസൂർ അൽ ഷവാഫ് (സി.ഇ.ഒ. തയ്ഫോർ ജനറൽ ട്രേഡിംഗ് കമ്പനി) നിധിൻ മേനോൻ (മാർക്കറ്റിംഗ് മാനേജർ,ബാദർ അൽ സമ മെഡിക്കൽ സെന്റ്‌ർ) വി. ദിലി (പൽപക് രക്ഷാധികാരി) അംബികാശിവപ്രസാദ് (പൽപക് വനിതാവേദി കൺവീനർ).എന്നിവർ ആശംസകളർപ്പിച്ച് സംസാരിച്ച യോഗത്തിനു ആർട്സ് സെക്രട്ടറി സുരേഷ് മാധവൻ സ്വാഗതവും ട്രഷറർ പ്രേം രാജ് കൃതജ്ഞതയും രേഖപ്പെടുത്തി. അംഗങ്ങളുടെ മക്കളിൽ എല്ലാ വിഷയങ്ങളിലും എ പ്ലസ് കരസ്ഥമാക്കിയ എട്ടാം ക്ലാസ് മുതൽ പ്ലസ് ടു വരെയുള്ള വിദ്യാർത്ഥികൾക്ക് ഉപഹാരവും സർട്ടിഫിക്കറ്റും നൽകി അനുമോദിച്ചു.\nപൽപക് അംഗങ്ങൾ അവതരിപ്പിച്ച തിരുവാതിരയും നൃത്തനൃത്യങ്ങളും സ്കിറ്റും ഉൾപ്പെടെയുള്ള വിവിധ കലാപരിപാടികൾ അരങ്ങേറി. പാലക്കാടിലെ കൂടല്ലൂരിലുള്ള പാർത്ഥാസ് കാറ്ററിംഗിന്റെ പാചകക്കാർ തയ്യാറാക്കിയ വിഭസമൃദ്ധമായ ഓണസദ്യക്കുശേഷം രാജേഷ് അടിമാലിയും ലേഖ അജയും അവതരിപ്പിച്ച സംഗീതവിരുന്ന് ഏറെ ഹൃദ്യമായി.\nഓണാഘോഷങ്ങളുടെ ഭാഗമായി സെപ്റ്റംബർ 28നു പൽപക് അംഗങ്ങൾക്കായി പൂക്കളമത്സരവും കുട്ടികൾക്കായി ചിത്രരചനാമത്സരവും പാലക്കാട് സരിഗമ ടീമിന്റെ ഗാനമേളയും സംഘടിപ്പിച്ചിരുന്നു


University Announcements 21 December 2021: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും ഒറ്റനോട്ടത്തിൽ\nUpdated: December 22, 2021 5:33:54 pm\nഒന്നാം വര്‍ഷ ബി.എഡ് പ്രവേശനം – 2021ഡിസംബര് 22 ന് കൊല്ലം എസ്.എന് കോളേജില് സ്‌പോട്ട് അഡ്മിഷന്\nകേരള സര്‍വകലാശാലയോട് അഫിലിയേറ്റ് ചെയ്തിരിക്കുന്ന എയ്ഡഡ്/ സ്വാശ്രയ/ കെ.യു.സി.ടി.ഇ കോളേജുകളില് ഒന്നാം വര്‍ഷ ബി.എഡ് കോഴ്‌സിലേക്ക് ഒഴിവുള്ള സീറ്റുകളിലേക്ക് 22.12.2021-ല് കൊല്ലം എസ്.എന് കോളേജില് വച്ച് സ്‌പോട്ട് അഡ്മിഷന് നടത്തുന്നു. നിലവില് ഏതെങ്കിലും കോളേജില് അഡ്മിഷന് ലഭിച്ച വിദ്യാര്‍ത്ഥികളെ ടി അഡ്മിഷനു പരിഗണിക്കുന്നതല്ല.\nതാല്പര്യമുള്ള വിദ്യാര്‍ത്ഥികള് ഓപ്ഷന് സമര്‍പ്പിച്ച അപേക്ഷയുടെ പ്രിന്റ് ഔട്ടും, അഡ്മിഷനു ആവശ്യമായ എല്ലാ അസല് സര്‍ട്ടിഫിക്കറ്റും (including TC, Consolidated Marklist, eligibility certificate, EWS certificate if applicable, വാര്‍ഷിക ഫീസ്) സഹിതം മേല് പറഞ്ഞ സെന്ററില് രാവിലെ 10 മണിക്ക് മുമ്പായി റിപ്പോര്‍ട്ട് ചെയ്യേണ്ടതാണ്. ടി സമയം കഴിഞ്ഞു വരുന്നവരെയും മതിയായ രേഖകള് ഇല്ലാതെ വരുന്നവരെയും അഡ്മിഷനു പരിഗണിക്കുന്നതല്ല.\nഅഡ്മിഷന് ലഭിക്കുന്ന വിദ്യാര്‍ത്ഥികള് യൂണിവേഴ്‌സിറ്റി അഡ്മിഷന് ഫീസിനത്തില് (SC/ST – 230 രൂപ മറ്റു വിഭാഗകാര്‍ക്ക് 1130 രൂപ ) അടയ്‌ക്കേണ്ടതാണ്. കൂടാതെ അഡ്മിഷന് ലഭിക്കുന്ന വിദ്യാര്‍ത്ഥികള് ട്യൂഷന് ഫീസ് (ഫീസിന്റെ വിവരങ്ങള്‍ക്ക് കോളേജുമായി ബന്ധപ്പെടുക) കൈയില് കരുത്തേണ്ടതാണ്. മറ്റു സര്‍വകലാശാലയില് ബിരുദം പൂര്‍ത്തിയാക്കിയ വിദ്യാര്‍ത്ഥികള് എലിജിബിലിറ്റി സര്‍ട്ടിഫിക്കറ്റ് നിര്‍ബന്ധമായും ഹാജരാക്കേണ്ടതാണ്. ഒഴിവുള്ള സീറ്റുകളുടെ വിവരം സര്‍വകലാശാല വെബ്‌സൈറ്റില് (http:// admissions.keralauniversity.ac.in) പ്രസിദ്ധീകരിച്ചിട്ടുണ്ട്.\nഒന്നാം വര്‍ഷ ബിരുദ പ്രവേശനം – 2021ഡിസംബര് 22 ന് സ്വാശ്രയ/ യു.ഐ.റ്റി./ ഐ.എച്ച്.ആര്.ഡി. കോളേജുകളില് കോളേജ് തലത്തില് സ്‌പോട്ട് അലോട്ട്‌മെന്റ്\nകേരള സര്‍വകലാശാലയോട് അഫിലിയേറ്റ് ചെയ്തിട്ടുള്ള സ്വാശ്രയ/ യു.ഐ.റ്റി./ ഐ.എച്ച്.ആര്.ഡി. കോളേജുകളില് ഒന്നാം വര്‍ഷ ബിരുദ കോഴ്‌സുകളിലെ ഒഴിവുള്ള സീറ്റുകളിലേയ്ക്ക് കോളേജ് തലത്തില് സ്‌പോട്ട് അലോട്ട്‌മെന്റ് ഡിസംബര് 22 ന് അതാത് കോളേജുകളില് നടത്തുന്നു.\nവിദ്യാര്‍ത്ഥികള് ഓപ്ഷന് സമര്‍പ്പിച്ച അപേക്ഷയുടെ പ്രിന്റൗട്ട് സഹിതം താല്പര്യമുള്ള കോളേജുകളില് രാവിലെ 10 മണിക്ക് മുന്‍പാ?? ഹാജരാകേണ്ടതാണ്. ടി സമയം കഴിഞ്ഞു വരുന്നവരെ ഒരു കാരണവശാലും പരിഗണിക്കുന്നതല്ല.\nനിലവില് കോളേജുകളില് പഠിച്ചുകൊണ്ടിരിക്കുന്ന വിദ്യാര്‍ത്ഥികള് സ്‌പോട്ട് അലോട്ട്‌മെന്റില് പ്രവേശനം ഉറപ്പായാല് മാത്രമേ ടി.സി.വാങ്ങുവാന് പാടുള്ളൂ. സ്‌പോട്ട് അലോട്ട്‌മെന്റില് പങ്കെടുക്കാന് വരുന്ന വിദ്യാര്‍ത്ഥികളുടെ കൈവശം യോഗ്യതയും ജാതിയും (ചീിരൃലമാ്യ ഘമ്യലൃ, ടഇടഠ, ഋണട) തെളിയിക്കുന്ന സര്‍ട്ടിഫിക്കറ്റുകളുടെ ?കര്‍പ്പുകള് ഉണ്ടായിരിക്കണം. കോളേജും കോഴ്‌സും അലോട്ട് ചെയ്തു കഴിഞ്ഞാല് യാതൊരു കാരണവശാലും മാറ്റം അനുവദിക്കുകയില്ല. ഇത് വരെ അഡ്മിഷന് ലഭിക്കാത്ത വിദ്യാര്‍ഥികള്‍ക്ക് സ്‌പോട്ട് അലോട്ട്‌മെന്റില് അഡ്മിഷന് ലഭിക്കുകയാണെങ്കില് യൂണിവേഴ്‌സിറ്റി അഡ്മിഷന് ഫീസിനത്തില് (എസ്.ടി/എസ്.സി വിഭാഗങ്ങള്‍ക്ക് 930 രൂപ, ജനറല്/ മറ്റ് സംവരണ വിഭാഗങ്ങള്‍ക്ക് 1850 രൂപ) അടയ്ക്കേണ്ടതാണ്. ഇതിനായി പ്രത്യേക സമയം അനുവദിക്കുന്നതല്ല. മുമ്പ് യൂണിവേഴ്‌സിറ്റി അഡ്മിഷന് ഫീസ് അടച്ചവര് പേയ്മെന്റ് രസീതിന്റെ കോപ്പി കൈയില് കരുതണം. ഒഴിവുള്ള സീറ്റുകളുടെ വിവരം സര്‍വകലാശാല വെബ്‌സൈറ്റില് (http:// admissions.keralauniversity.ac.in) പ്രസിദ്ധീകരിച്ചിട്ടുണ്ട്.\nഒന്നാം വര്‍ഷ ബിരുദ പ്രവേശനം – 2021ഡിസംബര് 23 ന് ഗവണ്മെന്റ് /എയ്ഡഡ് /സ്വാശ്രയ/ യു.ഐ.റ്റി./ ഐ.എച്ച്.ആര്.ഡി. കോളേജുകളില് കോളേജ് തലത്തില് സ്‌പോര്‍ട്‌സ് ക്വാട്ട അലോട്ട്‌മെന്റ്\nകേരള സര്‍വകലാശാലയോട് അഫിലിയേറ്റ് ചെയ്തിട്ടുള്ള ഗവണ്മെന്റ് /എയ്ഡഡ് /സ്വാശ്രയ/ യു.ഐ.റ്റി./ ഐ.എച്ച്.ആര്.ഡി. കോളേജുകളില് ഒന്നാം വര്‍ഷ ബിരുദ കോഴ്‌സുകളിലെ ഒഴിവുള്ള സീറ്റുകളിലേയ്ക്ക് കോളേജ് തലത്തില് സ്‌പോര്‍ട്‌സ് ക്വാട്ട അലോട്ട്‌മെന്റ് ഡിസംബര് 23 ന് അതാത് കോളേജുകളില് നടത്തുന്നു. വിദ്യാര്‍ത്ഥികള് ഓപ്ഷന് സമര്‍പ്പിച്ച അപേക്ഷയുടെ പ്രിന്റൗട്ട് സഹിതം താല്പര്യമുള്ള കോളേജുകളില് രാവിലെ 10 മണിക്ക് മുന്‍പാ?? ഹാജരാകേണ്ടതാണ്. ടി സമയം കഴിഞ്ഞു വരുന്നവരെ ഒരു കാരണവശാലും പരിഗണിക്കുന്നതല്ല.\nനിലവില് കോളേജുകളില് പഠിച്ചുകൊണ്ടിരിക്കുന്ന വിദ്യാര്‍ത്ഥികള് സ്‌പോട്ട് അലോട്ട്‌മെന്റില് പ്രവേശനം ഉറപ്പായാല് മാത്രമേ ടി.സി.വാങ്ങുവാന് പാടുള്ളൂ. സ്‌പോട്ട് അലോട്ട്‌മെന്റില് പങ്കെടുക്കാന് വരുന്ന വിദ്യാര്‍ത്ഥികളുടെ കൈവശം സ്‌പോര്‍ട്‌സ് യോഗ്യത തെളിയിക്കുന്ന സര്‍ട്ടിഫിക്കറ്റുകളുടെ അസല് രേഖകള് ഉണ്ടായിരിക്കണം. കോളേജും കോഴ്‌സും അലോട്ട് ചെയ്തു കഴിഞ്ഞാല് യാതൊരു കാരണവശാലും മാറ്റം അനുവദിക്കുകയില്ല. ഇത് വരെ അഡ്മിഷന് ലഭിക്കാത്ത വിദ്യാര്‍ഥികള്‍ക്ക് സ്‌പോട്ട് അലോട്ട്‌മെന്റില് അഡ്മിഷന് ലഭിക്കുകയാണെങ്കില് യൂണിവേഴ്‌സിറ്റി അഡ്മിഷന് ഫീസിനത്തില് (എസ്.ടി/എസ്.സി വിഭാഗങ്ങള്‍ക്ക് 930 രൂപ, ജനറല്/ മറ്റ് സംവരണ വിഭാഗങ്ങള്‍ക്ക് 1850 രൂപ) അടയ്ക്കേണ്ടതാണ്. ഇതിനായി പ്രത്യേക സമയം അനുവദിക്കുന്നതല്ല. മുമ്പ് യൂണിവേഴ്‌സിറ്റി അഡ്മിഷന് ഫീസ് അടച്ചവര് പേയ്മെന്റ് രസീതിന്റെ കോപ്പി കൈയില് കരുതണം. ഒഴിവുള്ള സീറ്റുകളുടെ വിവരം സര്‍വകലാശാല വെബ്‌സൈറ്റില് (http:// admissions.keralauniversity.ac.in) പ്രസിദ്ധീകരിച്ചിട്ടുണ്ട്.\n2021 ജനുവരിയില് നടത്തിയ ഒന്നാം സെമസ്റ്റര് എം.എ പബ്ലിക് അഡ്മിനിസ്‌ട്രേഷന്, എം.കോം (മേഴ്സി ചാന്‍സ്) പരീക്ഷകളുടെ ഫലം പ്രസിദ്ധീകരിച്ചു. വിശദവിവരം വെബ്‌സൈറ്റില്.\nമഹാത്മാഗാന്ധി സർവ്വകലാശാല സ്‌കൂൾ ഓഫ് ഇന്ത്യൻ ലീഗൽ തോട്ട് നടത്തുന്ന ഏഴാം സെമസ്റ്റർ പഞ്ചവത്സര ബി.ബി.എ. – എൽ.എൽ.ബി. (ഓണേഴ്‌സ്) – 2017 അഡ്മിഷൻ – റെഗുലർ/ 2016 അഡ്മിഷൻ – സപ്ലിമെന്ററി) പരീക്ഷകൾ 2022 ജനുവരി നാലിന് ആരംഭിക്കും. പിഴയില്ലാതെ ഡിസംബർ 22 വരെയും 525 രൂപ പിഴയോടു കൂടി ഡിസംബർ 23 നും 1050 രൂപ സൂപ്പർ ഫൈനോടു കൂടി ഡിസംബർ 24 നും അപേക്ഷിക്കാം. റെഗുലർ വിദ്യാർത്ഥികൾ 210 രൂപയും വീണ്ടുമെഴുതുന്നവർ പേപ്പറൊന്നിന് 35 രൂപ വീതവും (പരമാവധി 210 രൂപ) സി.വി. ക്യാമ്പ് ഫീസായി പരീക്ഷാഫീസിന് പുറമേ അടയ്ക്കണം.\nമഹാത്മാഗാന്ധി സർവ്വകലാശാലയിൽ കമ്പ്യൂട്ടർ ലാബ്-ഇൻ-ചാർജ് തസ്തികയിലെ രണ്ട് ഒഴിവുകളിലേയ്ക്ക് കരാറടിസ്ഥാനത്തിൽ നിയമനം നടത്തുന്നു. യോഗ്യത, അപേക്ഷിക്കേണ്ട രീതി മുതലായ വിവരങ്ങൾ സർവ്വകലാശാലാ വെബ്‌സൈറ്റിൽ (www.mgu.ac.in) ലഭ്യമാണ്.\n2021 ജൂലൈയിൽ നടന്ന നാലാം സെമസ്റ്റർ എം.എ. സംസ്‌കൃതം (സ്‌പെഷ്യൽ സാഹിത്യ) പി.ജി.സി.എസ്.എസ്. റെഗുലർ പരീക്ഷയുടെ ഫലം പ്രസിദ്ധീകരിച്ചു. പുനർ മൂല്യനിർണ്ണയത്തിനും സൂക്ഷ്മപരിശോധനയ്ക്കും യഥാക്രമം 370 രൂപ, 160 രൂപ ഫീസടച്ച് ജനുവരി നാല് വരെ ഓൺലൈനായി അപേക്ഷിക്കാം.\n2021 ജൂലൈയിൽ നടന്ന നാലാം സെമസ്റ്റർ എം.എസ്.സി. സ്റ്റാറ്റിസ്റ്റിക്‌സ് പരീക്ഷയുടെ ഫലം പ്രസിദ്ധീകരിച്ചു. പുനർ മൂല്യനിർണ്ണയത്തിനും സൂക്ഷ്മപരിശോധനയ്ക്കും ജനുവരി ഒന്ന് വരെ ഓൺലൈനായി അപേക്ഷിക്കാം. പുനർ മൂല്യനിർണ്ണയത്തിന് 370 രൂപയും, സൂക്ഷ്മ പരിശോധനയ്ക്ക് 160 രൂപയും ഫീസടക്കണം.\n2021 ജൂലൈയിൽ നടന്ന നാലാം സെമസ്റ്റർ എം.എസ്.സി. ബയോകെമിസ്ട്രി (സി.എസ്.എസ് – റെഗുലർ) പരീക്ഷയുടെ ഫലം പ്രസിദ്ധീകരിച്ചു. പുനർ മൂല്യനിർണ്ണയത്തിനും സൂക്ഷ്മപരിശോധനയ്ക്കും യഥാക്രമം 370 രൂപ, 160 രൂപ ഫസടച്ച് ജനുവരി അഞ്ച് വരെ ഓൺലൈനായി അപേക്ഷിക്കാം.\nരണ്ടാം സെമസ്റ്റര് ബിരുദാനന്തര ബിരുദ കോഴ്‌സുകളുടെ ഏപ്രില് 2020 റഗുലര് പരീക്ഷയുടെ കോവിഡ്-19 സ്‌പെഷ്യല് പരീക്ഷക്ക് യോഗ്യരായവരുടെ ലിസ്റ്റ് പ്രസിദ്ധീകരിച്ചു. പരീക്ഷ ജനുവരി 5-ന് തുടങ്ങും. വിശദമായ ടൈംടേബിള് വെബ്‌സൈറ്റില്.\nസര്‍വകലാശാലാ പഠന വിഭാഗത്തിലെ രണ്ടാം സെമസ്റ്റര് എം.എ. ഫിലോസഫി ഏപ്രില് 2020 റഗുലര്, സപ്ലിമെന്ററി, ഇംപ്രൂവ്‌മെന്റ് പരീക്ഷകളുടെ കോവിഡ്-19 സ്‌പെഷ്യല് പരീക്ഷ ജനുവരി 5-ന് തുടങ്ങും.\nഅഫിലിയേറ്റഡ് കോളേജുകളിലെ അഞ്ചാം സെമസ്റ്റര് യു.ജി. നവംബര് 2021 പരീക്ഷകള്‍ക്ക് പിഴ കൂടാതെ 22 വരെയും 170 രൂപ പിഴയോടെ 24 വരെയും ഫീസടച്ച് 27 വരെ ഓണ്‍ലൈനായി അപേക്ഷിക്കാം.\nമറ്റു സംസ്ഥാനങ്ങളിലും വിദേശത്തുമുള്ള സെന്ററുകളിലെ എസ്.ഡി.ഇ. രണ്ടാം സെമസ്റ്റര് എം.ബി.എ. ജൂലൈ 2017 സപ്ലിമെന്ററി പരീക്ഷകള് 21-നും ജനുവരി 2018 സപ്ലിമെന്ററി പരീക്ഷകള് 22-നും തുടങ്ങും. വിശദമായ ടൈംടേബിള് വെബ്‌സൈറ്റില്.\nസര്‍വകലാശാലാ എഞ്ചിനീയറിംഗ് കോളേജിലെ എട്ടാം സെമസ്റ്റര് ബി.ടെക്. ഇലക്‌ട്രോണിക്‌സ് ആന്റ് കമ്മ്യൂണിക്കേഷന്, ഇന്‍ഫര്‍മേഷന് ടെക്‌നോളജി, പ്രിന്റിംഗ് ടെക്‌നോളജി ഏപ്രില് 2021 റഗുലര് പരീക്ഷയുടെ ഫലം പ്രസിദ്ധീകരിച്ചു. പുനര്‍മൂല്യനിര്‍ണയത്തിന് ജനുവരി 11 വരെ അപേക്ഷിക്കാം.\nമൂന്നാം സെമസ്റ്റർ പരീക്ഷകൾ\n12.01.2022 മുതൽ നടത്താൻ നിശ്ചയിച്ചിരുന്ന അഫിലിയേറ്റഡ് കോളേജുകളിലെ മൂന്നാം സെമസ്റ്റർ പി. ജി. (നവംബർ 2021) പരീക്ഷകൾ ഫെബ്രുവരി ആദ്യവാരം ആരംഭിക്കും. വിശദമായ ടൈംടൈബിൾ പിന്നീട് പ്രസിദ്ധീകരിക്കും.\nമാറ്റിവെച്ച പരീക്ഷ ജനുവരി മൂന്നിന്\n16.12.2021 ന് നടത്താൻ നിശ്ചയിച്ച് പിന്നീട് മാറ്റിവെച്ച രണ്ടാം സെമസ്റ്റർ ബിരുദ കോമൺ കോഴ്സ് (റെഗുലർ/ സപ്ലിമെന്ററി/ ഇംപ്രൂവ്മെന്റ് – ഏപ്രിൽ 2021) പരീക്ഷകൾ 03.01.2022 (തിങ്കൾ) ന് നടക്കും.\nസർവകലാശാല പഠനവകുപ്പിലെ ഒന്നാം സെമസ്റ്റർ എം. എസ്. സി. സ്റ്റാറ്റിസ്റ്റിക്സ്, നവംബർ 2020 പരീക്ഷാഫലം സർവകലാശാല വെബ്സൈറ്റിൽ ലഭ്യമാണ്. പുനഃപരിശോധനക്കും പകർപ്പിനും സൂക്ഷമപരിശോധനക്കും 04.01.2022 വരെ അപേക്ഷിക്കാം.\n22.12.2021 ബുധനാഴ്ച രാവിലെ 9.30 മുതൽ 12.30 വരെ നടത്താൻ നിശ്ചയിച്ചിരുന്ന ഒന്നാം സെമസ്റ്റർ എം.എ, എം.എസ് സി, എം.ടി.ടി.എം.(നവംബർ 2020), ഐ. എം. എസ് സി (ജൂലൈ 2021) പരീക്ഷകളുടെ സമയം ഉച്ചയക്ക് 1.30 മുതൽ 4.30 വരെയായി മാറ്റി നിശ്ചയിച്ചിരിക്കുന്നു. മറ്റ് ദിവസങ്ങളിലെ പരീക്ഷകൾ മുൻ നിശ്ചയിച്ച പ്രകാരം രാവിലെ തന്നെ നടക്കും\nതാത്പര്യമുള്ളവര് അസ്സല് സര്‍ട്ടിഫിക്കറ്റുകള് സഹിതം 23 -ാം തീയതി 11 മണിക്ക് പഠന വകുപ്പില് നേരിട്ട് ഹാജരാകേണ്ടതാണ് കൂടുതല് വിവരങ്ങള്‍ക്ക് 0497-2782441 എന്ന നമ്പറില് ബന്ധപ്പെടുക.\nWeb Title: University announcements 21 december 2021


ഉപതിരഞ്ഞെടുപ്പ്; ഛത്തീസ്ഗഢില് കോണ്‍ഗ്രസും, ത്രിപുരയിലും ഉത്തര്‍പ്രദേശിലും ബിജെപിയും മുന്നില് | IndSamachar\nഉപതിരഞ്ഞെടുപ്പ്; ഛത്തീസ്ഗഢില് കോണ്‍ഗ്രസും, ത്രിപുരയിലും ഉത്തര്‍പ്രദേശിലും ബിജെപിയും മുന്നില്\nഈ മാസം 23ന് തിരഞ്ഞെടുപ്പ് നടന്ന ഛത്തീസ്ഗഢ്, ഉത്തര്‍പ്രദേശ്, ത്രിപുര എന്നിവിടങ്ങളിലെ മൂന്ന് നിയമസഭാ മണ്ഡലങ്ങളിലും വോട്ടെണ്ണല് പുരോഗമിക്കുന്നു. പാലായെ കൂടാതെ ഈ മൂന്ന് സംസ്ഥാനങ്ങളിലെയും ഓരോ മണ്ഡലങ്ങളില് 23ന് ഉപതിരഞ്ഞെടുപ്പ് നടന്നിരുന്നു.\nഛത്തീസ്ഗഢിലെ ദന്തെവാഡയില് കോണ്‍ഗ്രസിന്റെ ദേവതി കര്‍മായാണ് ലീഡ് ചെയ്യുന്നത്. ബിജെപിയുടെ സിറ്റിങ് സീറ്റാണിത്. നാലായിരത്തിലധികം വോട്ടുകള്‍ക്ക് കോണ്‍ഗ്രസ് ഇവിടെ മുന്നിട്ട് നില്‍ക്കുകയാണ്. ഇവിടുത്തെ ബിജെപി എംഎല്‍എ ഭിമാ മാന്ദവി ഏപ്രിലില് മാവോയിസ്റ്റ് ആക്രമണത്തില് കൊല്ലപ്പെട്ടതിനെ തുടര്‍ന്നാണ് ഉപതിരഞ്ഞെടുപ്പ് നടത്തേണ്ടി വന്നത്.\nഉത്തര്‍പ്രദേശിലെ ഹമിര്‍പുരില് ബിജെപിയാണ് ലീഡ് ചെയ്യുന്നത്. ബിജെപിയുടെ യുവ്രാജ് സിങ് രണ്ടായിരത്തോളം വോട്ടുകള്‍ക്കാണ് ഇവിടെ ലീഡ് ചെയ്യുന്നത്. ബിജെപി എംഎല്‍എ ആയിരുന്ന അശോക് കുമാര് ചന്ദേല് കൊലപാതക കേസില് ഉള്‍പ്പെട്ടതിനാല് ഇയാളെ അയോഗ്യനാക്കിയിരുന്നു. ഇതേ തുടര്‍ന്നാണ് ഇവിടെ ഉപതിരഞ്ഞെടുപ്പ് വേണ്ടി വന്നത്.\nത്രിപുരയിലെ ബദര്‍ഘട്ടിലും ബിജെപിയാണ് മുന്നേറുന്നത്. മൂവായിരത്തോളം വോട്ടുകള്‍ക്കാണ് ബിജെപി സ്ഥാനാര്‍ഥിയായ മിമി മജുംദാര് ഇവിടെ മുന്നേറുന്നത്. സിപിഎം സ്ഥാനാര്‍ഥിയാണ് രണ്ടാം സ്ഥാനത്ത്. ബിജെപി എംഎല്‍എ ദിലിപ് സര്‍ക്കാര് മരിച്ചതിനാലാണ് ഇവിടെ ഉപതിരഞ്ഞെടുപ്പ് നടന്നത്.\nPingback: fake watch breitling\nPingback: fake rolex submariner vs real Designer watches At The Lowest Prices\nPingback: 테니스 핫테TV\n‘Historic moment’: Inafirst, Saudi Arabia to offer tourist visas


ഒരാളുമായി സൗഹൃദത്തിൽ അയാൾ പിന്നെ അയാൾ ആവിശ്യപെടുന്നത് പറ്റില്ല എന്ന് പറയാൻ പറ്റൂല . അവരുടെ നിർബന്ധത്തിന് പലതും ചെയ്തിട്ടുണ്ട് വെളിപ്പെടുത്തി നടി ചിത്ര…. !!! - Skylark Pictures\nപഴയകാല സിനിമയിൽ ഒരുപാട് വേഷങ്ങൾ ചെയ്ത് തിളങ്ങിയ താരം ആണ് ചിത്ര. ഇതിനകം 100ൽ പരം സിനിമയിൽ ആണ് താരം അഭിനയിച്ചത്. മോഹൻലാൽ നായകനായ ആട്ടകലശം എന്ന സിനിമയിൽ മോഹൻലാലിന്റെ നായിക ആയിട്ടാണ് ചിത്ര മലയാള സിനിമയിൽ അരങ്ങേറ്റം കുറിച്ചത്. പിനീട് അങ്ങോട്ട് ഒട്ടുമിക്ക എല്ലാ താരങ്ങളുടെ നായിക ആയിട്ടും താരം തിളങ്ങി. 1980 കാലത്തെ സിനിമയിൽ ഒഴിച്ചുകൂടാൻ പറ്റാത്ത ഒരു താരം കൂടിയാണ് ചിത്ര.ഒരു പരസ്യ ചിത്രത്തിൽ അഭിയിക്കുകയും പിനീട് താരത്തെ ചിത്ര ഉദയം ചിത്ര എന്ന പേരിലും അറിയാൻ തുടങ്ങി. ഉദയം എണ്ണയുടെ പരസ്യതിലായിരുന്നു താരം അഭിനയിച്ചത്. താരം വെളിപ്പെടുത്തിയ ചില കാര്യങ്ങൾ ആണ് ഇപ്പോൾ സോഷ്യൽ മീഡിയയിൽ വൈറൽ ആയിരിക്കുന്നത്.\nഅന്നത്തെ സിനിമയിൽ ഒരുപാട് മോശപ്പെട്ട അനുഭവങ്ങൾ ഉണ്ടാവാറുണ്ട് എന്നാൽ ഇപ്പോൾ സിനിമയിൽ അത്തരത്തിൽ ഉള്ള അനുഭവങ്ങൾ എല്ലാ കുറഞ്ഞു വരുകയാണ്. ആദ്യ സിനിമയിൽ മേരികുട്ടി എന്ന കഥാപാത്രം ആണ് താൻ അഭിനയിച്ചത് എന്നും താരം പറഞ്ഞു. പിനീട് കുറെ വർഷം സിനിമയിൽ തിളങ്ങി. എന്നാൽ ഇടയിക്ക് സിനിമകൾ തിരഞ്ഞെടുക്കുബോൾ താരത്തിന് തെറ്റുകൾ പറ്റീട്ടുണ്ട് എന്നും താരം പറഞ്ഞു. അധികം സിനിമയിൽ ഓരേ പോലെ യുള്ള ഒരുപാട് വേഷങ്ങൾ അടിപ്പിച്ചു ചെയ്തിട്ടുണ്ട്. ചില സിനിമയിൽ അഭിനയിക്കുമ്പോൾ ചിലപ്പോൾഒന്നോ രണ്ടോ സീനുകൾ മാത്രമെ ഉണ്ടാവു. ഒരു സിനിമ ചെയുമ്പോൾ അതിലെ സംവിധായകനും മായി ഒരു പ്രേത്യക സൗഹൃദം ഉണ്ടാവും. അത് കൊണ്ട് അവർ എന്ത് ആവിശ്യപെട്ടാലും അത് കൊണ്ടുക്കേണ്ടി വരും എന്നും താരം പറഞ്ഞു പറഞ്ഞു. അത്തരത്തിൽ അവർ സിനിമയിൽ ഗസ്റ്റ് റോൾ ചെയ്യാൻ പറ്റുമോ എന്ന് പറയുമ്പോൾ പറ്റുല എന്ന് പറയാനും പറ്റില്ല എന്നും താരം പറഞ്ഞു. ആറു വയസ്സുള്ളപ്പോൾ അപൂർവ്വരാഗങ്ങളിൽ ഒരു കത്തുകൊടുക്കുന്ന ഷോട്ടിൽ അഭിനയിച്ചെങ്കിലും ആട്ടക്കലാശം എന്ന ചിത്രത്തിൽ മോഹൻലാലിന്റെ നായികയായിട്ടാണ് ചലച്ചിത്ര രംഗത്തെത്തുന്നത്.\nഇദയം നല്ലെണ്ണയുടെ പരസ്യമോഡലാവുകയും അത് വിജയിക്കുകയും ചെയ്തതിനാൽ നല്ലെണ്ണചിത്ര എന്ന അപരനാമത്തിൽ അറിയപ്പെട്ടു. ലോഹിതദാസ് സംവിധാനം ചെയ്ത സൂത്രധാരൻ എന്ന ചിത്രത്തിലെ റാണിമാ എന്ന വേഷമാണ് ചിത്ര ചെയ്ത അവസാന ചിത്രം. അസുഖ ബാധിതയായ അമ്മക്ക് ഒപ്പം നിൽക്കാൻ കഴിയാത്തതിൽ മനം നൊന്താണ്, അമ്മയുടെ മരണ ശേഷം അച്ഛൻ ഒറ്റക്കാവണ്ട എന്ന തീരുമാനത്തിൽ ആണ് ചിത്ര അഭിനയ ലോകത്തോട് വിട പറയുന്നത്.തന്റെ വിവാഹത്തെ കുറിച്ച് ചിത്ര പറയുന്നത് ഇങ്ങനെ, സിനിമ തിരക്കുകള്‍ക്ക് ഇടയിലാണ് അമ്മ മരിക്കുന്നത്. വിവാഹത്തിന്റെ തുടക്കകാലത്ത് താനും ഭര്‍ത്താവും അപരിചിതരെ പോലെയായിരുന്നു. ആറുമാസം രണ്ട് അപരിചിതരെ പോലെയാണ് തങ്ങള് ജീവിച്ചത്. ഇഷ്ടവുമില്ല, വെറുപ്പുമില്ല എന്നൊരു അവസ്ഥയില്. പിന്നീട് ഭര്‍ത്താവ് നല്‍കിയ പിന്തുണയാണ് തന്നെ അദ്ദേഹവുമായി അടുപ്പിച്ചത്.\nഭര്‍ത്താവിന്റെ വീട്ടുകാര്‍ക്ക് സിനിമാ അഭിനയം ഇഷ്ടമാകില്ലെന്ന് കരുതി ഇനി അഭിനയിക്കുന്നില്ല എന്ന തീരുമാനമെടുത്തിരുന്നു താന്. എന്നാല്, എന്റെ കുടുംബത്തിലെ സ്ത്രീകളും ജോലിക്ക് പോകുന്നവരാണ്, അതുകൊണ്ട് നിന്റെ ജോലി നീ നിഷേധിക്കേണ്ടതില്ല എന്നായിരുന്നു ഭര്‍ത്താവ് പറഞ്ഞത്. അച്ഛന്റെ അസുഖം കൊണ്ടാണ് അഭിനയിക്കേണ്ട എന്ന തീരുമാനത്തിന് പിറകിലെങ്കില് അതു പ്രശ്‌നമാക്കേണ്ട, അച്ഛനെ ഞാന് നോക്കിക്കോളാം എന്ന് അദ്ദേഹം പറഞ്ഞു.ആ നിമിഷം ആണ് ഞങ്ങൾ ഭാര്യാഭർത്താക്കന്മാർ ആയത്. ചിത്ര ഒരു ടെലിവിഷൻ ചാനലിന് നൽകിയ അഭിമുഖത്തിൽ ആണ് ഇക്കാര്യം വ്യക്തമാക്കിയത്. 1990ൽ വിജയരാഘവനെ വിവാഹം ചെയ്തു. ശ്രുതി എന്ന മകൾ ഉണ്ട്. അമ്മ ചെറുപ്പത്തിലെ മരിച്ചു. ഇപ്പോൾ തമിഴ് സീരിയലുകളിൽ അഭിനയിക്കുന്നുണ്ട്.\nഇ ബുള് ജെറ്റ് വാഹനത്തിന്റെ രജിസ്‌ട്രേഷന് റദ്ദ് ചെയ്യുമെന്ന് ട്രാന്‍സ്‌പോര്‍ട്ട് കമ്മീഷണര്; ഡ്രൈവറുടെ ലൈസെന്‍സ് റദ്ദ് ചെയ്യാനും തീരുമാനം..സംഭവം ഇങ്ങനെ !!


നാല് മണിക്കൂറോളം ഓണ്‍ലൈന് ഗെയിംകളി; പ്ലസ്ടു വിദ്യാര്‍ത്ഥി മയങ്ങി വീണ് മരിച്ചു – NavaKerala News\nHome/World/Games/നാല് മണിക്കൂറോളം ഓണ്‍ലൈന് ഗെയിംകളി; പ്ലസ്ടു വിദ്യാര്‍ത്ഥി മയങ്ങി വീണ് മരിച്ചു\nനാല് മണിക്കൂറോളം ഓണ്‍ലൈന് ഗെയിംകളി; പ്ലസ്ടു വിദ്യാര്‍ത്ഥി മയങ്ങി വീണ് മരിച്ചു\nചെന്നൈ: നാല് മണിക്കൂറുകളോളം നീണ്ടുനിന്ന ഓണ്‍ലൈന് ഗെയിം കളി . പ്ലസ് ടു വിദ്യാര്‍ത്ഥി കുഴഞ്ഞു വീണ് മരിച്ചു. പുതുചച്ചേകിയില് വല്ലിയനൂരിലെ വി മനവളി അന്നൈ തേരസ നഗറിലെ പച്ചയപ്പന് മകന് ദര്‍ശന് (16) ആണ് മരിച്ചത്. തിങ്കളാഴ്ച രാത്രി 12 മണിയോടെയാണ് മരണം സംഭവിച്ചത്.\nരാത്രി മൊബൈല് ഫോണില് ഇയര്‍ഫോണ് ഇപയോഗിച്ച് ഓണ്‍ലൈന് ഗെയിം ആയ ഫയര് വാള് ആണ് ദര്‍ശന് കളിച്ചിരുന്നത്. എന്നാല് രാത്രി 11.40ന് പിതാവ് മുറിയില് എത്തി പരിശോധിച്ചപ്പോള് ദര്‍ശന് ബോധരഹിതനായി കിടക്കുകയായിരുന്നു.ഉടന് തന്നെ വീടിന് സമീപമുള്ള സ്വകാര്യ ആശുപത്രിയിലേക്കും പിന്നീട് ജിപ്‌മെര് ആശുപത്രിയിലേക്കും കൊണ്ടുപോയി. ജിപ്‌മെറില് നടത്തിയ പരിശോധനയില് ദര്‍ശന് മരിച്ചു എന്ന് വ്യക്തമായി.\nമറ്റ് അസുഖങ്ങള് ഒന്നും ദര്‍ശന് ഉണ്ടായിരുന്നില്ലെന്ന് പോലീസ് പറഞ്ഞു. സംഭവത്തില് കേസ് റജിസ്റ്റര് ചെയ്തതായും പോലീസ് പറഞ്ഞു.\nfirewall Games latestindianews latestmalayalamnews latestnews\nഇനി എക്സിക്യൂട്ടിവ് ചെയര്‍മാന് റോളിൽ: ആമസോണ് സ്ഥാപകന് ജെഫ് ബെസോസ് സി.ഇ.ഒ സ്ഥാനമൊഴിയും\nകർഷക സമരത്തിന് പിന്തുണയുമായി പരിസ്ഥിതി പ്രവർത്തക ഗ്രേറ്റ ട്യൂൻബർഗ്


അഫ്‌ഗാനിസ്ഥാനിൽ വസ്ത്രവ്യാപാര സ്ഥാപനങ്ങളിലെ പ്രതിമകളുടെ തലയറുത്ത് മാറ്റി വ്യാപാരികള്. -\nഅഫ്‌ഗാനിസ്ഥാനിൽ വസ്ത്രവ്യാപാര സ്ഥാപനങ്ങളിലെ പ്രതിമകളുടെ തലയറുത്ത് മാറ്റി വ്യാപാരികള്.\nവസ്ത്രവ്യാപാര സ്ഥാപനങ്ങളിലെ ഡമ്മി പ്രതിമകളുടെ തലയറുത്ത് മാറ്റി വ്യാപാരികള്. താലിബാന്റെ ഉത്തരവിനെ തുടര്‍ന്നാണ് സ്ഥാപനങ്ങളിലെ സ്ത്രീ രൂപത്തിലുള്ള ഡമ്മികളുടെ തലകള് അറുത്തുമാറ്റാന് ആരംഭിച്ചത്.\nകഴിഞ്ഞ ദിവസമാണ് താലിബാന് ഭരണകൂടം വസ്ത്രവ്യാപാര സ്ഥാപനങ്ങളില് വസ്ത്രങ്ങള് പ്രദര്‍ശിപ്പിക്കാന് ഉപയോഗിക്കുന്ന ഡമ്മികളുടെ തല അറുത്തുമാറ്റാന് ഉത്തരവിട്ടത്. സാധാരണയായി ഹിജാബ് ഇട്ടുകൊടുക്കാതെയാണ് ഇത്തരം ഡമ്മികളില് വസ്ത്രങ്ങള് പ്രദര്‍ശിപ്പിക്കുക. ഇത് ഇസ്ലാമിക നിയമങ്ങളുടെ ലംഘനമാണെന്ന് ചൂണ്ടിക്കാട്ടിയാണ് നടപടി. തലകള് അറുത്തുമാറ്റാതെ പ്രതിമകളില് വസ്ത്രങ്ങള് പ്രദര്‍ശിപ്പിക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്നും താലിബാന് മുന്നറിയിപ്പ് നല്‍കിയിരുന്നു. ഇതില് ഭയന്നാണ് വ്യാപകമായി പ്രതിമകളുടെ തലകള് അറുത്തുമാറ്റുന്നത്. ഇതിന്റെ ദൃശ്യങ്ങള് സമൂഹമാദ്ധ്യമങ്ങളില് വ്യാപകമായി പ്രചരിക്കുന്നുണ്ട്.\nശരിയത്ത് നിയമപ്രകാരം സ്ത്രീകള് ഹിജാബ് ധരിക്കാതെയിരിക്കുന്നത് കുറ്റകരമാണെന്ന് താലിബാന് മന്ത്രി ആസിസ് റഹ്മാന് പറഞ്ഞു. അതുകൊണ്ടാണ് പ്രതിമകളുടെ തലയറുക്കാന് ഉത്തരവിട്ടത്. ഡമ്മികള് ഹിജാബ് ധരിക്കാതെയും, ശരീരം മറയ്‌ക്കാതെയും ഇരുന്നാല് അള്ളാഹുവിന്റെ മാലാഖ എങ്ങിനെയാണ് അവരുടെ കടയിലേക്ക് വരുക. ചില കടക്കാര് പ്രതിമകളുടെ തല പ്ലാസ്റ്റിക് കവര് ഉപയോഗിച്ചാണ് മറച്ചുവെച്ചിരിക്കുന്നത്. ഇത് ശരിയല്ലെന്നും മന്ത്രി വ്യക്തമാക്കി. അതേസമയം ഡമ്മികളുടെ തലവെട്ടിയെടുക്കണമെന്ന് ദേശീയ തലത്തില് താലിബാന് യാതൊരു ഉത്തരവും ഇറക്കിയിട്ടില്ല.\nPrevious Postഗർഭസ്ഥശിശുവിന് ആരോഗ്യപ്രശ്‌നങ്ങളുണ്ടെങ്കില് ഭ്രൂണഹത്യ മാതാവിനു തീരുമാനിക്കാമെന്ന് ഡല്‍ഹി ഹൈക്കോടതി\nNext Postചരിത്രത്തില് ആദ്യമായി തിരുവനന്തപുരം മെഡിക്കല് കോളേജ് ആശുപത്രിയില് മള്‍ട്ടി ഓര്‍ഗന് റിട്രീവലിന്(വിവിധ അവയവങ്ങള് ഒരുമിച്ചു ദാനംചെയ്യല്) കളമൊരുങ്ങി


സെല്‍ഫോണില് ചാലിച്ച 'ജലച്ചായം' , Printpage - Mathrubhumi Movies\nHome» Movies» Printpage\nസെല്‍ഫോണില് ചാലിച്ച 'ജലച്ചായം'\nസെല്‍ഫോണ് ക്യാമറകളെച്ചൊല്ലി നാടെങ്ങും വിവാദങ്ങള് ഉയരുകയാണ്. എന്നാല് സെല്‍ഫോണില്‍നിന്ന് വിരിഞ്ഞിറങ്ങിയ അതിധീരമായ ഒരു കലാപരീക്ഷണം ശ്രദ്ധേയമാവുന്നു. 'നോക്കിയ എന് 95' മൊബൈല് ഫോണ് ഉപയോഗിച്ച് ചിത്രീകരിച്ച ഒന്നര മണിക്കൂറുള്ള സമ്പൂര്‍ണ ഡിജിറ്റല് സിനിമയാണ് 'ജലച്ചായം'. സിനിമയുടെ ചരിത്രത്തില് ഇടംപിടിച്ച ഈ ചിത്രം അടുത്തിടെ തൃശ്ശൂരില് ആദ്യ പ്രദര്‍ശനം നടത്തി.\nസതീഷ് കളത്തിലാണ് സംവിധായകന്. കഥയും തിരക്കഥയും സംഭാഷണവും ഒരുക്കിയത് സുജിത് ആലുങ്ങല്. സ്റ്റാന്‍ഡില് ഉറപ്പിച്ച മൊബൈല് ഫോണിലൂടെ ചിത്രീകരണം നടത്തിയത് പ്രമോദ് വടകര. ഇവരുള്‍പ്പെടെയുള്ള യുവസംഘമാണ് സിനിമയ്ക്കു പിന്നില്. ആധുനിക സാങ്കേതികവിദ്യയുടെ ത്രസിപ്പിക്കുന്ന ദൃശ്യവിസ്മയങ്ങളൊന്നുമില്ലെങ്കിലും ഒരു നല്ല സിനിമ കണ്ട അനുഭൂതിയാണ് 'ജലച്ചായം' സമ്മാനിക്കുന്നത്. മൊബൈല് ക്യാമറാ ലെന്‍സിന്റെ പരിമിതികള് ചിലയിടത്ത് അനുഭവപ്പെടുന്നുണ്ടെങ്കിലും സിനിമയുടെ ആകത്തുകയെ അത് ബാധിക്കുന്നില്ല. പുറംവാതില് ചിത്രീകരണത്തില് വെളിച്ചത്തിന്റെ അതിപ്രസരം, അകത്തുള്ള ചിത്രീകരണത്തിലെ വെളിച്ചക്കുറവ്, വിദൂരദൃശ്യങ്ങളിലെ മങ്ങല് എന്നിവ ഇടയ്ക്കിടെ ആസ്വാദനത്തിന്റെ ശ്രദ്ധ തെറ്റിക്കുന്നുണ്ട്.\nഒരു ചിത്രകാരന് ചതിക്കപ്പെടുന്നതാണ് ജലച്ചായത്തിന്റെ പ്രമേയം. സംഭാവനയായി കിട്ടിയ ഫോണ് ആണ് യുവസംഘം സിനിമയ്ക്കുപയോഗിച്ചത്. പ്രമുഖ ചിത്രകാരന് ഡോ. കെ.ജി. മോഹന് ചിത്രത്തിലേക്കുള്ള പെയിന്റിങ്ങുകള് നല്‍കി. മറ്റു ചെലവുകളെല്ലാം സുഹൃത് സംഘത്തിന്റെ സംഭാവനയായിരുന്നു. മൊത്തം നിര്‍മാണച്ചെലവ് മൂന്നു ലക്ഷമാണ്. വെറും കൗതകമല്ല, ഈ പരീക്ഷണചിത്രത്തിന്റെ പ്രേരണ എന്നതാണ് 'ജലച്ചായ'ത്തെ വേറിട്ടുനിര്‍ത്തുന്നത്. സിനിമയെന്ന കല സാധാരണക്കാരന്റെ കൈയിലൊതുങ്ങുന്നതെങ്ങനെ എന്ന ചിന്തയും അതിനുവേണ്ടിയുള്ള ഗൗരവമായ കൂട്ടായ്മയുമാണ് ഈ ചിത്രത്തെ വേറിട്ടുനിര്‍ത്തുന്നത്.


ഖുശിയുടെ പിറന്നാൾ ആഘോഷമാക്കി ആര്യ...😍👌 - Jobs in Dubai\nഖുശിയുടെ പിറന്നാൾ ആഘോഷമാക്കി ആര്യ...😍👌\nഖുശിയുടെ പിറന്നാൾ ആഘോഷമാക്കി ആര്യ…😍👌 ബഡായി ബംഗ്ലാവ് എന്ന ഒറ്റ പരിപാടിയിലൂടെ പ്രേക്ഷകരുടെ മനസ്സിൽ കയറിപ്പറ്റിയ താരമാണ് ആര്യ. മിനിസ്ക്രീൻ പ്രേക്ഷകരുടെ പ്രിയപ്പെട്ട താരമിപ്പോൾ സിനിമയിലും സജീവമാകുന്നുണ്ട്. മികച്ച രീതിയിൽ പരിപാടികൾ അവതരിപ്പിക്കുന്ന ആര്യയ്ക്ക് ഒരുപാട് ആരാധകരുണ്ട്. ബിഗ്‌ബോസ് എന്ന പരിപാടിയിൽ ആര്യയുടെ ഫാൻസ്‌പവർ നമ്മൾ കണ്ടതാണ്. നമ്മൾ സ്‌ക്രീനിൽ കണ്ടത് പോലെ തമാശ നിറഞ്ഞ ജീവിതമല്ല ആര്യയുടേത്.\nഒരുപാട് പ്രതിസന്ധികളെ തരണം ചെയ്ത് മുന്നോട്ട് വന്ന താരമാണ് പ്രേക്ഷകരുടെ സ്വന്തം ആര്യ. സാമൂഹിക മാധ്യമങ്ങളിലെ സജീവ സാന്നിധ്യമായ ആര്യയെ പോലെ തന്നെ ആരാധകർക്ക് ഏറെ ഇഷ്ടമാണ് ഖുശിയെയും. മറ്റാരുമല്ല, സിംഗിൾ മദറായ ആര്യയുടെ പൊന്നോമന മകളാണ് ഖുശി. മിക്കപ്പോഴും ആര്യയുടെ പോസ്റ്റുകളിൽ നിറഞ്ഞു നിൽക്കാറുള്ള ഖുശി പ്രേക്ഷകർക്ക് ഏറെ പ്രിയപ്പെട്ടവളാണ്. ഒറ്റയ്ക്ക് മകളെ വളർത്തുക എന്നത് ഭാരമല്ല, ഉത്തരവാദിത്തമാണെന്നാണ് ആര്യ പറയുന്നത്.\nഖുശിയുടെ പത്താം പിറന്നാൾ ദിനത്തിൽ ആര്യ പങ്കു വച്ച ഹൃദയസ്പർശിയായ ഒരു കുറിപ്പ് ആണ് ഇപ്പോൾ ശ്രദ്ധ നേടുന്നത്. “ഈ ദിവസം അവസാനിക്കുമ്പോൾ എനിക്ക് ഒരുപാട് കാര്യങ്ങൾ പറയാനുണ്ടെന്ന് പറഞ്ഞുകൊണ്ടാണ് ആര്യ തന്റെ കുറിപ്പ് തുടങ്ങുന്നത്. ഖുശിയുമൊത്തുള്ള ഫോട്ടോയ്ക്കൊപ്പമാണ് ആര്യ കുറിപ്പ് പങ്ക് വച്ചിരിക്കുന്നത്. 2012 ഫെബ്രുവരി 18 എല്ലാം മാറ്റിമറിച്ച ദിവസമാണെന്ന് ആര്യ പറയുന്നു. 21-ാം വയസ്സിൽ താൻ അമ്മയായപ്പോൾ തനിക്ക് മാതൃത്വത്തെക്കുറിച്ച് ഒന്നും അറിയില്ലായിരുന്നവെന്ന് ആര്യ കുറിച്ചു. മകൾ മുതിർന്ന ഒരു പെൺകുട്ടിയാണെന്ന് തനിക്ക് സങ്കൽപ്പിക്കാൻ പോലും കഴിയുന്നില്ലെന്നും ആര്യ പറയുന്നു. വിവേകവും പക്വതയുമുള്ള അമ്മയായി താൻ മാറിയതിന് പിന്നിലെ ഒരേയൊരു കാരണം മകളായ ഖുശി ആണെന്നും ആര്യ ഇൻസ്റ്റയിൽ കുറിച്ചു.\nഎല്ലാം അവസാനിപ്പിക്കാൻ തോന്നിയപ്പോഴും തന്നെ മുന്നോട്ട് നയിച്ചതും മകളാണ്. ജീവിതത്തിലെ എല്ലാ തടസ്സങ്ങളെയും അതിജീവിച്ചതിനും ഒരേയൊരു കാരണം മകൾ തന്നെയെന്ന് ആര്യ പറയുന്നു. മകൾക്ക് വേണ്ടിയാണ് താൻ ജീവക്കുന്നതെന്നും ആര്യ കുറിച്ചു. മകളോടുള്ള അതിരറ്റ സ്നേഹം ആര്യയുടെ വാക്കുകളിൽ പ്രകടമാണ്. ആര്യക്ക് പിന്തുണ നൽകിയും ഖുശിയ്ക്ക് ജന്മദിനാശംസകളുമായും നിരവധി പേർ എത്തിയിട്ടുണ്ട്. സ്വാസിക, രഞ്ജിനി ഹരിദാസ്, മീര നന്ദൻ, സെന്തിൽ, അനന്യ സിദ്ധാർഥ് തുടങ്ങി ഒട്ടനവധി സെലിബ്രിറ്റികളും ഖുശിയ്ക്ക് പിറന്നാൾ ആശംസകളുമായി എത്തിയിട്ടുണ്ട്.\nഅറബിക്ക് കുത്തിന് മനോഹരമായി ചുവടുകൾ വെച്ച് അഹാനയും സുഹൃത്തും…😍🔥


kareena kapoor says about his dressing style - Malayalam Filmibeat\n| Published: Friday, June 1, 2018, 16:51 [IST]\nവിവാഹ ശേഷവും ബോളിവുഡില് സജീവ സാന്നിദ്ധ്യമാണ് നടി കരീന കപൂര്. സെയ്ഫ് അലി ഖാനുമായുളള വിവാഹത്തിന് ശേഷം സിനിമയില് നിന്നും പൂര്‍ണമായി വിട്ടുനില്‍ക്കാന് നടി തയ്യാറായിരുന്നില്ല. തുടര്‍ന്നും ശ്രദ്ധേയ കഥാപാത്രങ്ങള് ചെയ്ത് ബോളിവുഡില് നിറസാന്നിദ്ധ്യമാണ് നടി. ശശാങ്ക ഘോഷ് സംവിധാനം ചെയ്ക വീരേ ദി വെഡ്ഡിങ്ങ് എന്ന ചിത്രമാണ് കരീനയുടെതായി തിയ്യേറ്ററുകളിലെത്തിയ പുതിയ ചിത്രം.\nകരീനയ്‌ക്കൊപ്പം സോനം കപൂര്, സ്വര ഭാസ്‌ക്കര്, ശിഖ തല്‍സാനിയ തുടങ്ങിയവരും ചിത്രത്തില് മുഖ്യ വേഷത്തിലെത്തുന്നുണ്ട്. വിരേ ദി വെഡ്ഡിങ്ങില് ഗ്ലാമര് വേഷത്തിലും കരീനയെത്തുന്നുണ്ട്. കരീനയും സോനവും ഗ്ലാമര് വേഷത്തിലെത്തിയ ചിത്രത്തിലെ പാട്ട് ഏറെ ശ്രദ്ധിക്കപ്പെട്ടിരുന്നു.\nഅതേസമയം കരീന ഗ്ലാമര് വേഷങ്ങള് ചെയ്യുന്നതിനെ വിമര്‍ശിച്ച് ചിലയാളുകള് രംഗത്തെത്തിയിരുന്നു. വിവാഹ ശേഷം ഒരു കുഞ്ഞിന്റെ അമ്മയ്ക്ക് ചേര്‍ന്ന വസ്ത്രധാരണമല്ല കരീനയുടെതെന്ന വിമര്‍ശനവുമായാണ് ആളുകള് രംഗത്തെത്തിയിരുന്നത്. അമ്മമാര്‍ക്ക് ഇണങ്ങുന്ന വസ്ത്രങ്ങളാണ് കരീന ധരിക്കേണ്ടതെന്നും വിമര്‍ശകര് അഭിപ്രായപ്പെട്ടു.\nഎന്നാല് ഇതിനെതിരെ പരസ്യമായി തുറന്നടിച്ചിരിക്കുകയാണ് കരീന. "ഒരാള്‍ക്ക് ഇണങ്ങുന്ന വസ്ത്രം എന്താണോ അതാണ് അവര് ധരിക്കുക.അമ്മമാര്‍ക്ക് ചേരുന്ന വസ്ത്രം എന്താണെന്ന് എനിക്കറിയില്ല. എന്റെ അമ്മയും മോഡേണ് വസ്ത്രങ്ങള് ധരിക്കാറുണ്ട്. അവരെ ഇപ്പോഴും അത്തരം വസ്ത്രങ്ങളില് കാണാന് നല്ല ഭംഗിയാണ്. സ്ത്രീകള്‍ക്ക് ഇഷ്ടമുളള വസ്ത്രങ്ങള് ധരിക്കാവുന്ന ഒരു കുടുംബത്തില് നിന്നാണ് ഞാന് വരുന്നത്. എനിക്ക് ഒരു കുട്ടിയുളളതിനാല് അത്തരം വസ്ത്രങ്ങള് ധരിക്കരുതെന്നല്ല അര്‍ത്ഥം. ആത്മവിശ്വാസമുണ്ടെങ്കില് ആര്‍ക്കായാലും ഏത് തരം വസ്ത്രം വേണമെങ്കിലും ധരിക്കാം", കരീന പറഞ്ഞു.\nഅതേസമയം ഇന്ന് തിയ്യേറ്ററുകളിലെത്തിയ വീരേ ദി വെഡ്ഡിങ്ങിന് മികച്ച പ്രതികരണമാണ് തിയ്യേറ്ററുകളില് നിന്ന ലഭിക്കുന്നത്. കരീനയും സോനം കപൂറമടക്കമുളളവര് ചിത്രത്തില് മികച്ച പ്രകടനം നടത്തിയെന്നും റിപ്പോര്‍ട്ടുകള് വരുന്നുണ്ട്.\nkareena kapoor says about his dressing style\nStory first published: Friday, June 1, 2018, 16:51 [IST]


രാജ്‌മോഹന് ഉണ്ണിത്താന് 'എട്ടിന്റെ പണി' ചോദിച്ചുവാങ്ങി • ഇ വാർത്ത | evartha\nEvartha Desk May 19, 2019, 10:52 am May 19, 2019\nകാസര്‍കോട് മണ്ഡലത്തിലെ യുഡിഎഫ് സ്ഥാനാര്‍ഥി രാജ്‌മോഹന് ഉണ്ണിത്താനെതിരേ പരാതിയുമായി എല്‍ഡിഎഫ്. റീപോളിംഗ് നടക്കുന്ന പിലാത്തറയിലെ ബൂത്ത് നമ്പര് 19ല് ക്യൂവില് നിന്നവരോട് രാജ്‌മോഹന് ഉണ്ണിത്താന് വോട്ട് ചോദിച്ചെന്നാണ് പരാതി.\nഎല്‍ഡിഎഫ് തെരഞ്ഞെടുപ്പ് കമ്മിറ്റി കണ്‍വീനറാണ് റിട്ടേണിംഗ് ഓഫീസര്‍ക്ക് പരാതി നല്‍കിയത്. ബൂത്തിലെ വീഡിയോ ദൃശ്യങ്ങള് പരിശോധിച്ചാല് ഇക്കാര്യം വ്യക്തമാകുമെന്നും, പെരുമാറ്റച്ചട്ട ലംഘനം നടത്തിയതിന് സ്ഥാനാര്‍ഥിക്കെതിരേ നടപടി വേണമെന്നുമാണ് ആവശ്യം.\nഅതിനിടെ, പര്‍ദ വിവാദത്തിലൂടെ സിപിഎം ലക്ഷ്യം വയ്ക്കുന്നത് മുസ്‌ലിം സ്ത്രീകളെ പോളിങ് ബൂത്തുകളില് എത്തിക്കാതിരിക്കാനാണെന്ന് രാജ്‌മോഹന് ഉണ്ണിത്താന് പറഞ്ഞു. പര്‍ദ ധരിക്കാനുള്ള അവകാശം ഭരണഘടനാപരമായ അവകാശമാണ്. സിപിഎം പിന്തുടര്‍ന്നത് മതവിരുദ്ധ നിലപാടാണെന്നും പുതിയങ്ങാടിയില് മാധ്യമപ്രവര്‍ത്തകരോട് അദ്ദേഹം പറഞ്ഞു.\nഇതുമായി ബന്ധപ്പെട്ട വിവാദം അനാവശ്യമാണ്. അത് ജയരാജന്റെ വിവരക്കേടാണ്. മാര്‍ക്‌സിസ്റ്റ് പാര്‍ട്ടി എന്നും മതങ്ങള്‍ക്ക് എതിരായ നിലപാടാണു സ്വീകരിച്ചിട്ടുള്ളത്. വിവാദത്തെ അവജ്ഞയോടെ തള്ളിക്കളയുന്നുവെന്നും രാജ്‌മോഹന് ഉണ്ണിത്താന് പറഞ്ഞു.


മനോരോഗങ്ങൾക്ക് LCHF - LCHF - Malayalam\nഡോക്ടർ ജോർജിയ എഡി MD\nമരിലാന്റിലെ ബെഥേസ് ഡേയിൽ 2017 ലെ വേനലിൽ നടന്ന ISNPR (International Society for Nutritional Psychiatry Research) conference ൽ പങ്കെടുക്കാൻ എനിക്ക് ഭാഗ്യം ലഭിച്ചു. മനോരോഗചികിത്സയിൽ ഭക്ഷണക്രമീകരണങ്ങൾക്കു വലിയ പങ്കു വഹിക്കാനുണ്ടെന്നു വിശ്വസിക്കുന്ന എന്നെപ്പോലുള്ളവർക്കു ആവേശവും ഉത്തേജനവും നൽകുന്നതായിരുന്നു ഈ സമ്മേളനം.\nയോഗത്തിലെ പ്രധാനവിഷയങ്ങളും ചർച്ചകളും ഒമേഗ-3 , മൈക്രോ ബയോം, ജീവകങ്ങൾ,മെഡിറ്ററേനിയൻ ഡയറ്റ് എന്നിവയായിരുന്നെങ്കിലും കീറ്റോജിനിക് ഡയറ്റിനെക്കുറിച്ചും വളരെ ഉപകാരപ്രദമായ അവതരണങ്ങൾ ഉണ്ടായി. വളരെ കുറഞ്ഞ അന്നജങ്ങൾ അടങ്ങിയ ഭക്ഷണരീതിയായ കീറ്റോജിനിക് ഡയറ്റ് അപസ്മാരചികിത്സയിൽ ഒരുനൂറ്റാണ്ടായി പ്രയോഗിച്ചു വരുന്നു.മസ്‌തിഷ്ക സംബന്ധമായ ഒട്ടനേകം തകരാറുകൾക്കും ഈ ഡയറ്റ് പ്രയോജനകരമാണെന്നു കണ്ടെത്തിയിട്ടുണ്ട്.\nവിഭ്രാന്തി,ഭാവവൈകല്യങ്ങൾ, ഭക്ഷണരീതി (Psychosis, Mood, and Diet)\nമസ്സാച്ചുസെട് സിലെ ബെൽമോൻഡിലുള്ള ഹാർവാർഡ് മക് ക്ലീൻ ഹോസ്പിറ്റലിലെ മനോരോഗവിദഗ് ദനായ ഡോ . ക്രിസ് പാമെർ തന്റെ കീറ്റോ ഡയറ്റ് അനുഭവം വിവരിച്ചപ്പോൾ സദസ്സ് ശ്വാസം അടക്കിപ്പിടിച്ചാണ് കേട്ടിരുന്നത്.\nschizophrenia എന്നത് ശരിയായ വിഭ്രാന്തിയാണെങ്കിൽ schizo affective disorder (SAD ) എന്ന രോഗമുള്ളവരിൽ മതിഭ്രമത്തിനു പുറമെ സ്ഥിരമായി മാറിക്കൊണ്ടിരിക്കുന്ന ഭാവങ്ങളും ഉണ്ടാവും. വിഭ്രാന്തി (Psychosis ) യിൽ അകാരണമായ ഭയങ്ങളും സാങ്കല്പികമായ കേൾവികളും കാഴ്ചകളും നിയന്ത്രണവിധേയമല്ലാത്ത ചിന്തകളും മിഥ്യാരൂപങ്ങളുമാണ് പ്രധാന ലക്ഷണങ്ങളെങ്കിൽ SAD യിൽ നിരാശ, അമിതാവേശം,അസ്വസ്ഥത,കോപം,ആത്മഹത്യാപ്രവണതതുടങ്ങിയ ലക്ഷണങ്ങളാണ് മുഴച്ചു നിൽക്കുന്നത് .\n15 വർഷത്തെ മനോരോഗചികിത്സയിലുള്ള എൻ്റെ അനുഭവം കൊണ്ട് എനിക്ക് പറയാൻ സാധിക്കും, SAD ബാധിച്ച ഒരാളുടെ കൂടെ ജീവിക്കുന്നവർക്കും ചികിൽസിക്കുന്നവർക്കുമെല്ലാം അതൊരു വെല്ലുവിളി തന്നെയാണ്.ഏറ്റവും ശക്തമായ മരുന്നുകൾക്കുപോലും ശരിയായ ശമനം നല്കാൻ സാധിക്കാത്ത അവസ്ഥയാണ്.മാത്രമല്ല,ഈ മരുന്നുകളെല്ലാം ഗുരുതരമായ പാർശ്വഫലങ്ങളുള്ളവയുമാണ്.\nഡോ . പാമെർ അവതരിപ്പിച്ച രണ്ടു കേസുകളുടെ ചുരുക്കവിവരം താഴെ കൊടുക്കുന്നു. വിശദവിവരങ്ങൾ schizophrenic reseach എന്ന ജേർണലിലുണ്ട്.\nകേസ് 1 – ഒരു സ്ത്രീ രോഗമുക്തയാകുന്നു\nഎട്ടു വര്ഷം മുമ്പ് SAD പിടിപെട്ട ഒരു സ്‌ത്രീയുടെ കാര്യമാണ് ഒന്നാമത്തേത്.ഗുരുതരമായ പാർശ്വഫലങ്ങൾക്കു കുപ്രസിദ്ധി നേടിയ Clozapine അടക്കം 12 ഓളം മരുന്നുകൾ അവരിൽ പരീക്ഷിച്ചിരുന്നു. 23 പ്രാവശ്യം ഷോക് (electroconvulsive therapy) കൊടുത്തിരുന്നു. പക്ഷെ എല്ലാ രോഗ ലക്ഷണങ്ങളും ഗുരുതരമായി തന്നെ തുടർന്നു .\nശരീരഭാരം കുറക്കാൻ വേണ്ടിയാണ് അവർ കീറ്റോ ഡയറ്റ് പരീക്ഷിച്ചത്. അത്ഭുതമെന്നു പറയട്ടെ, നാലാഴ്ച കഴിഞ്ഞപ്പോൾ അവരുടെ ഭാരം5കിലോ കുറഞ്ഞുവെന്നതിനു പുറമെ അവരെ പ്രയാസപ്പെടുത്തിയിരുന്ന മതിഭ്രമങ്ങളും (delusions) അപ്രത്യക്ഷമായി. നാല് മാസം കഴിഞ്ഞപ്പോൾ 15 കിലോ ഭാരം കുറഞ്ഞുവെന്നു മാത്രമല്ല PANSS (Positive and Negative Symptom Scale) 30 (+), 210 (-) എന്നതിൽ നിന്ന് 107 (+), 70 (-) എന്ന നിലയിലേക്ക് പുരോഗമിച്ചു.\nകേസ്2– ഒരു മനുഷ്യൻ ജീവിതത്തിലേക്ക് തിരിച്ചു വന്നു.\n14 വർഷം മുൻപ് SAD ബാധിച്ച ഒരു പുരുഷൻ്റെ കഥയാണ് അടുത്തത് . ഇദ്ദേഹവും Clozapine അടക്കം 17 വിവിധ മരുന്നുകൾ പരീക്ഷിച്ചു പരാജയപ്പെട്ട ആളാണ്.150 കിലോ ഭാരമുണ്ടായിരുന്ന ഇദ്ദേഹവും ഭാരം കുറയ്ക്കാനാണ് കീറ്റോ ചെയ്തത്.\nമൂന്നാഴ്ചക്കകം അവിശ്വസനീയമായ പുരോഗതിയാണ് അദ്ദേഹത്തിൻ്റെ മിഥ്യാകേൾവിയിലും ഭ്രമങ്ങളിലുമുണ്ടായത്. അതോടൊപ്പം ഭാവനിലയിലും ഊർജ്ജനിലയിലും ഏകാഗ്രതയിലും വൻപിച്ച പുരോഗതിയുണ്ടായി. ഒരു വർഷം കൊണ്ട് 50 കിലോ ഭാരം കുറഞ്ഞു. PANSS 98 (-) എന്നത് 49 (-) ആയി.ജീവിത ഗുണനിലവാരത്തിൽ ഗണ്യമായ മാറ്റങ്ങളുണ്ടായി.തൻ്റെ പിതാവിൻ്റെ വീട്ടിൽ നിന്ന് മാറി സ്വന്തമായി താമസം തുടങ്ങി. ഡേറ്റിംഗ് തുടങ്ങി,കോളേജിൽ ചേർന്ന് പഠിക്കാൻ തുടങ്ങി.\nഈ ഫലങ്ങൾ വളരെ പ്രാധാന്യമർഹിക്കുന്നതാണ്. PANSS ലെ ഡസൻ കണക്കിന് പോയിന്റുകളുടെ പുരോഗതി, ഭാരക്കുറവ്, ജീവിത ഗുണനിലവാരത്തിലുള്ള വർദ്ധനവ് ഇവയെല്ലാം.\nഇത്തരം നേട്ടങ്ങളുണ്ടാക്കുന്ന ഒരു മനോരോഗ മരുന്നുകളും നിലവിലില്ല എന്നതാണ് യാഥാർഥ്യം. മനോരോഗലക്ഷണങ്ങളിൽ കുറവുണ്ടാക്കുന്ന കുറെ മരുന്നുകൾ ഉണ്ടെങ്കിലും അവയെല്ലാം ജീവിത ഗുണനിലവാരത്തെയും ശരീരഭാരത്തെയും ഒക്കെ മോശമായ രീതിയിലാണ് ബാധിക്കുന്നത്.\nമനോരോഗമരുന്നുകൾ എല്ലാം തന്നെ രക്തത്തിൽ ഇൻസുലിൻ വർധിപ്പിക്കുകയും അതുവഴി ഇൻസുലിൻ റെസിസ്റ്റൻസ് ഉണ്ടാക്കുകയും ചെയ്യുന്നു. അതുകാരണം ക്രമേണ രോഗികൾക്ക് ടൈപ്പ്2പ്രമേഹം, അമിതഭാരം, ഹൃദ്രോഗം, അൽഷിമേഴ്‌സ് എന്നിവയുണ്ടാകുന്നു. അതെ സമയം കീറ്റോജനിക് , രക്തത്തിലെ ഇൻസുലിൻ കുറക്കുകയും ഇൻസുലിൻ റെസിസ്റ്റൻസ് ഇല്ലാതാക്കുകയും മേൽപറഞ്ഞ രോഗങ്ങളെ സുഖപ്പെടുത്തുകയും ചെയ്യുന്നു.\nഎന്താണ് കീറ്റോജിനിക് ഡയറ്റ്?\nഅന്നജങ്ങൾ അങ്ങേയറ്റം കുറഞ്ഞ ഭക്ഷണരീതിയാണിത്. ഒരുദിവസം 20 ഗ്രാമിൽ കുറഞ്ഞ അന്നജങ്ങൾ മാത്രം. മറ്റു ഡയറ്റുകളെ അപേക്ഷിച്ചു കൊഴുപ്പു കൂടിയതാണിത്. ഇതുവഴി രക്തത്തിലെ ഇൻസുലിൻ കുറയും.ശരീരത്തിലെ കൊഴുപ്പു കത്തിച്ചു ഊർജ്ജമുണ്ടാക്കുന്ന ഈ രീതിയിൽ ഗ്ലുക്കോസിനെ ഊർജ്ജത്തിനായി ആശ്രയിക്കുന്നില്ല. കൊഴുപ്പു വിഘടിച്ചു കീറ്റോണുകൾ ഉണ്ടാവുന്നു. ഇവയെ മസ്തിഷ്ക കോശങ്ങൾക്ക് ഗ്ലുക്കോസിനെക്കാൾ നല്ലനിലയിൽ ഉപയോഗിക്കാൻ കഴിയുന്നു. ഇത് കാരണം ശരീരത്തിലും തലച്ചോറിലും നീർക്കെട്ടും ഓക്സികരണവും കുറയുന്നു.\nമസ്തിഷ്ക കോശങ്ങളെ എങ്ങനെയാണു കീറ്റോ ഡയറ്റ് സുഖപ്പെടുത്തുന്നത് എന്നത് സംബന്ധിച്ച് ഒരുപാടു സിദ്ധാന്തങ്ങളുണ്ട്. bipolar disorder and ketogenic diets എന്ന ലേഖനത്തിൽ ചിലതെല്ലാം ഞാൻ കൊടുത്തിട്ടുണ്ട്. ഞാൻ ഈ ഡയറ്റിനെ കുറിച്ച് പഠിച്ചിട്ടുണ്ട്, എഴുതിയിട്ടുണ്ട്, കഴിഞ്ഞ അഞ്ചു വർഷമായി ഞാൻ സ്വയം ഈ ഡയറ്റ് ചെയ്യുകയും എൻ്റെ രോഗികൾക്ക് നിർദ്ദേശിക്കുകയും ചെയ്യുന്നുണ്ട്. മരുന്നുകൾക്ക് പകരമായോ മരുന്നുകളുടെ കൂടെയോ.\nISNPR conference ൽ അൽഷിമേഴ്സിന് എങ്ങനെയാണു ഈ ഡയറ്റ് പ്രയോജനപ്പെടുന്നത് എന്ന് സംബന്ധിച്ച ഒരു പോസ്റ്റർ ഞാൻ കൊടുത്തിട്ടുണ്ട്.\nPsychology Today എന്ന മാസികയിൽ മാനസിക രോഗങ്ങൾക്ക് കീറ്റോ ഡയറ്റ് എന്ന ലേഖനം ഞാൻ എഴുതിയിട്ടുണ്ട്. bipolar disorder, autism, schizophrenia എന്നീ രോഗങ്ങൾക്ക് കീറ്റോ ഡയറ്റ് എങ്ങിനെ പ്രയോജനപ്പെടുന്നു എന്ന് കേസ് സ്റ്റഡികൾ അടക്കം ഞാൻ അതിൽ വിശദീകരിച്ചിട്ടുണ്ട്. 63 വർഷം ഭ്രാന്തിനു ചികിൽസിച്ചിരുന്ന ഒരു സ്ത്രീക്ക് രോഗം സുഖപ്പെട്ട കാര്യം അതിൽ കൊടുത്തിട്ടുണ്ട്.\nപ്രസിദ്ധീകരിക്കപ്പെട്ട ഇത്തരം കേസുകൾ കുറവാണെങ്കിലും അവയിലെല്ലാം വളരെ പ്രതീക്ഷ നൽകുന്ന അറിവുകളാണുള്ളത്. ജീവിതം അപകടത്തിലാക്കുന്ന ഈ രോഗങ്ങളിൽ നിന്നും ആരോഗ്യം നശിപ്പിക്കുന്ന അതിന്റെ മരുന്നുകളിൽ നിന്നും അതൊരു മോചനം തന്നെയായിരിക്കും.\nബഹുഭൂരിപക്ഷം ആളുകൾക്കും മരുന്നുകൾക്കപ്പുറം ഈ രോഗങ്ങൾക്ക് ചികിത്സയില്ല എന്ന ധാരണയാണുള്ളത്. എന്നാൽ ഭക്ഷണരീതികൾ മാറ്റിക്കഴിഞ്ഞാൽ ഈ രോഗങ്ങൾക്ക് പൂർണ ശമനമുണ്ടാകുമെന്ന അറിവ് ജനങ്ങളിലേക്ക്, പ്രത്യേകിച്ച് മനോരോഗചികിത്സ നേടുന്നവരിലേക്കു എത്തിക്കേണ്ടത് വളരെ അത്യാവശ്യമാണ്.മുകളിൽ വിവരിച്ച അത്ഭുതകരമായ മാറ്റങ്ങളെക്കുറിച്ചു അവരോടു പറഞ്ഞു കൊടുക്കുക.\nനിങ്ങൾക്ക് തന്നെ ഇനിഎന്തെങ്കിലും മാനസിക പ്രശ്നങ്ങളോ ഭാവവൈകൃതങ്ങളോ അനുഭവപ്പെട്ടാൽ നിങ്ങൾ ഈ ഡയറ്റിനെ കുറിച്ച് കൂടുതൽ പഠിക്കുകയും പ്രയോജനപ്പെടുത്തുകയും ചെയ്യുക. മരുന്നുകൾക്ക് ചികിത്സയിൽ പങ്കുണ്ടെങ്കിലും ഡയറ്റിനാണ് പ്രാധാന്യം. കാരണം തലച്ചോറിലെ രാസപ്രക്രിയകളെ പ്രഥമമായും സ്വാധീനിക്കുന്നത് ഭക്ഷണമാണ്. ശരിയായ ഭക്ഷണത്തിലൂടെ നിങ്ങൾക്ക് മസ്തിഷ്കത്തിലെ രാസപ്രക്രിയ സാധാരണനിലയിലാക്കാൻ കഴിയും. ഒരു പക്ഷെ മരുന്നുകളൊന്നും ഇല്ലാതെ തന്നെ ഈ രോഗങ്ങളിൽ നിന്ന് മുക്തനാകാനും കഴിയും.\nഭക്ഷണരീതിയിലൂടെയുള്ള മനോരോഗചികിത്സ വഴി നിങ്ങളുടെ രോഗങ്ങളെ സുഖപ്പെടുത്താനും മൊത്തം ആരോഗ്യനില മെച്ചപ്പെടുത്താനും ഭാവിജീവിതം ഫലവത്താക്കാനും കഴിയും.\nശ്രദ്ധിക്കുക:- ലോ കാർബ് ഡയറ്റ് വഴി ശരീരത്തിലെ രാസപ്രക്രിയകളിൽ പെട്ടെന്ന് തന്നെ മാറ്റങ്ങളുണ്ടാകും. മരുന്നുകൾ കഴിക്കുന്നവർ ഡോക്ടറുമായി സംസാരിച്ചു കൃത്യമായി ഈ മാറ്റങ്ങൾ നിരീക്ഷിച്ചു മരുന്നുകൾ കുറച്ചു കൊണ്ട് വരേണ്ടി വരും.\nCategories:\tblogDietGeneralmental diseasesOther diseasesTestimonials\nTags: alzheimersautismblogsmental disordersSADschizo


Janmabhumi| ഹിജാബ് ധരിച്ച് ബഹിരാകാശ യാത്രയ്ക്ക് കനേഡിയന് വനിത; കാവിഷാളും, തലപ്പാവും ധരിയ്ക്കുന്ന ആദ്യ ബഹിരാകാശ സഞ്ചാരി മലയാളി ആവുമോ ?\nFebruary 18, 2022, 11:32 a.m.\nമതം നമ്മുടെ അടിവസ്ത്രം പോലെ സ്വകാര്യ വിഷയമാണ്. അടിവസ്ത്രം വേണമെങ്കില് മുണ്ടിനടിയില് ധരിയ്ക്കാം, വേണ്ടെങ്കില് ധരിയ്ക്കാതിരിയ്ക്കാം. അതൊക്കെ അവരവരുടെ ഇഷ്ടം. എന്നാല് മറ്റുള്ളവരെ കാണിയ്ക്കാന് വേണ്ടി മുണ്ടിന് പുറത്ത് അത് ധരിയ്ക്കുന്നത് അഭംഗിയാണ്.\nഹിജാബ് ധരിച്ച് ബഹിരാകാശ യാത്ര നടത്താന് പെണ്‍കുട്ടി എന്ന വാര്‍ത്താ തലക്കെട്ട് കണ്ടപ്പോള് ആകാംക്ഷ അടക്കാനായില്ല. കാരണം അതൊരു അസാധാരണ വാര്‍ത്ത തന്നെയാണ് എന്നതു തന്നെ. സാധാരണക്കാര്‍ക്ക് ഒരിയ്ക്കലും സ്വപ്നം കാണാന് പോലും കഴിയാത്ത ഒന്നാണല്ലോ അത്തരം ഒരു സാഹസ ദൗത്യം. വളരെ വര്‍ഷങ്ങളുടെ തയ്യാറെടുപ്പ് കഴിഞ്ഞിട്ടാണ് ഒരു മനുഷ്യനെ ബഹിരാകാശ ദൗത്യത്തിന് തയ്യാറാക്കി എടുക്കുന്നത്. ശാരീരികവും മാനസികവും ബുദ്ധിപരവും ഒക്കെയായ അസാമാന്യമായ കഴിവുകള് ഉള്ള ഒരാളായിരിക്കും അത്തരം ദൗത്യത്തിന് നിയോഗിയ്ക്കപ്പെടുക. കാരണം അനേക കോടി രൂപയാണ് ബഹിരാകാശ ദൗത്യങ്ങള്‍ക്ക് ചെലവഴിക്കപ്പെടുന്നത്. യാത്രികരുടെ സാമര്‍ത്ഥ്യം ദൗത്യത്തിന്റെ വിജയത്തില് ഏറ്റവും പ്രധാനപ്പെട്ട ഒരു ഘടകമാണ്. അത്തരത്തില് സമര്‍ത്ഥയായ ഒരു വനിത സുപ്രധാനമായ ഒരു ശാസ്ത്ര ദൗത്യത്തില് മത വേഷമായ ഹിജാബ് ധരിയ്ക്കാന് തീരുമാനിച്ചത് അത്ഭുതം പകര്‍ന്നു. വ്യക്തിപരമായ അത്തരമൊരു ആവശ്യത്തിന് യാത്ര സംഘടിപ്പിയ്ക്കുന്ന ശാസ്ത്ര സമൂഹം അംഗീകാരം കൊടുത്തല്ലോ എന്നുകൂടി തോന്നിയപ്പോള് കൗതുകം ഇരട്ടിയായി. കാരണം ഒന്നുകില് അവരുടെ വ്യക്തിപരമായ ആവശ്യം നിരസിയ്ക്കാന് കഴിയാത്ത വിധം ആ വനിത ഈ രംഗത്ത് അത്രയും എണ്ണപ്പെട്ട ഒരു വ്യക്തി ആയിരിക്കണം. അല്ലെങ്കില് ഹിജാബ് എന്ന മതവസ്ത്രത്തിന്റെ പ്രാധാന്യം അവഗണിയ്ക്കാന് കഴിയാത്തതാണ് എന്ന് ആ ശാസ്ത്ര സമൂഹത്തിന് ബോദ്ധ്യപ്പെട്ടിരിയ്ക്കണം.\nഅങ്ങനെ വളരെ കൗതുകത്തോടെയാണ് വാര്‍ത്ത വായിയ്ക്കാന് തുടങ്ങിയത്. ആദ്യത്തെ പാരഗ്രാഫില് വീണ്ടും അത്ഭുതം. യാത്രികയുടെ പ്രായം വെറും 19 വയസ്സ്. പാകിസ്ഥാന്-കനേഡിയന് വിദ്യാര്‍ത്ഥിനി. അതെങ്ങനെ ശരിയാവും ? സാധാരണ ഗതിയില് വളരെ വര്‍ഷങ്ങള് നീണ്ട ശാസ്ത്ര ഗവേഷണ പരിചയവും ഉന്നത സാങ്കേതിക മേഖലകളില് വൈദഗ്ദ്യവും ആര്‍ജ്ജിച്ചവരെയാണ് ഇതിനൊക്കെ നിയോഗിയ്ക്കുക. അപ്പോള് കുറഞ്ഞത് ഒരു 30 വയസ്സെങ്കിലും ഉണ്ടാവണം. അടുത്ത ഒരു പാരഗ്രാഫ് കൂടി വായിച്ചു കഴിഞ്ഞിട്ടാണ് വാര്‍ത്തയിട്ട മാദ്ധ്യമം ഏതാണെന്ന് നോക്കിയത്. ഇന്ത്യയുടെ മരുഭൂമിവല്‍ക്കരണത്തിന് രാപ്പകല് കച്ചകെട്ടി പ്രവൃത്തിയെടുത്തത് പ്രമാണിച്ച് കേന്ദ്രസര്‍ക്കാര് ഇടപെട്ട് തത്ക്കാലം ഷട്ടര് ഇട്ടിരിയ്ക്കുന്ന മാദ്ധ്യമമാണ്. ഒരു പൂര്‍ണ്ണ മാദ്ധ്യമം എന്ന് പറയാന് കഴിയില്ല. ഇപ്പോള് ലൈവ് സ്ട്രീം മാത്രമേ ഉള്ളൂ. ഏതായാലും രണ്ടാമത്തെ പാരഗ്രാഫ് വായിച്ച ശാസ്ത്ര കുതുകിയായ ഈയുള്ളവന് അടുത്തിടെ മതപണ്ഡിതന്റെ ആഴക്കടല് തിരമാല തേടിപ്പോയ ജബ്ബാര് മാഷിന്റെ അവസ്ഥയിലായി. എന്താ സംഭവം ?\nപാക്കിസ്ഥാന് വംശജയായ കാനഡക്കാരി സൈനബ് ആസിം എന്ന ഒരു കോളേജ് വിദ്യാര്‍ഥിനി തന്റെ മാതാപിതാക്കള് കൊടുത്ത ഇമ്മിണി വലിയ തുക ചെലവാക്കി ഒരു സ്‌പേസ് ട്രാവല് ടിക്കറ്റ് ബുക്ക് ചെയ്തു. യാത്രയ്ക്ക് പോകുമ്പോള് തലയില് ഹിജാബ് ധരിയ്ക്കും എന്ന് പ്രഖ്യാപിച്ചു. അത്ര തന്നെ. വീട്ടുകാര്‍ക്ക് ചെലവാക്കാന് കുറേ കാശുണ്ട് എന്നതല്ലാതെ സ്‌പേസ് സഞ്ചാരിയാവാന് വേണ്ട വേറെ യോഗ്യതകള് ഒന്നുമില്ല. അത്രയൊന്നും ചിന്തിയ്ക്കാത്ത വായനക്കാരുടെ മനസ്സില് സ്‌പേസ് ട്രാവല് പോലെ ലോകോത്തര ശാസ്ത്ര സാങ്കേതിക നേട്ടം കൈവരിച്ച ഒരു വ്യക്തി പോലും ഉപേക്ഷ വിചാരിയ്ക്കാതെ ധരിയ്ക്കാന് തയ്യാറായ മഹത്തായ വസ്ത്രമാണ് ഹിജാബ് എന്ന ഒരു ഭാവനാവിലാസം ഉറയ്ക്കും. അങ്ങനെ ഇതിനകം ഇന്ത്യയിലെ രാഷ്ട്രീയ ചിഹ്നമായി മാറിക്കഴിഞ്ഞ ഹിജാബിന് ചുളുവില് ഒരു പബ്ലിസിറ്റിയും കിട്ടും. ബാംഗളൂരില് നിന്ന് ഫ്‌ലൈറ്റ് ടിക്കറ്റെടുത്ത് പോണ്ടിച്ചേരിയിലോ ഗോവയിലോ നമ്മുടെ ടീനേജ് പയ്യന്മാര് പോകുന്ന പോലെ ഒരു യാത്ര. ഏതാനും മിനിട്ടുകള് മാത്രം ബഹിരാകാശത്തിന്റെ അതിരുകള് സ്പര്ശിച്ചിട്ട് തിരിച്ചു വരും. കാശുള്ള ആര്‍ക്കും പോകാം. പത്താം ക്ലാസ് പോലും പാസ്സാവണമെന്നില്ല. കാശുകൊടുത്ത് ടിക്കറ്റ് എടുത്താല് തലയില് ഹിജാബ് ധരിയ്ക്കുന്നവരെ എന്നല്ല, ആരേയും ഒരു ടൂറിസ്റ്റ് എന്ന നിലയ്ക്ക് അവര് കൊണ്ടു പോകും. ഇങ്ങനെയൊക്കെ വാര്‍ത്തയുണ്ടാക്കി ഹിജാബിനെയും മതത്തേയും പ്രൊമോട്ട് ചെയ്യണോ ? അയ്യേ ദാരിദ്ര്യം ! കൂട്ടത്തില് 2006 ല് ബഹിരാകാശ സഞ്ചാരം നടത്തിയ ആദ്യത്തെ മുസ്ലീം വനിതയുടെ പേരും പറയുന്നുണ്ട്. അന്നവരേതായാലും ഹിജാബ് ധരിച്ചിരുന്നില്ല. അപ്പോള് പറയാതെ പറയുന്നത് ഹിജാബ് മതപരമായ നിര്‍ബന്ധിതവസ്ത്രം അല്ല എന്നതുതന്നെയല്ലേ ?\nഇന്ത്യയുടെ ആദ്യത്തെ ബഹിരാകാശ സഞ്ചാരി രാകേഷ് ശര്‍മ്മയാണ്. അദ്ദേഹത്തെ ആദ്യത്തെ ഹിന്ദു ബഹിരാകാശ സഞ്ചാരി എന്നാരും വിശേഷിപ്പിച്ച് കേട്ടിട്ടില്ല. ഇന്ത്യാക്കാരിയായ ആദ്യത്തെ സ്‌പേസ് സഞ്ചാരി കല്‍പ്പനാ ചൗള. അവരുടെയും മതം എവിടേയും പറഞ്ഞു കണ്ടിട്ടില്ല. ഏറ്റവും ആദ്യം ആകാശത്തിന്റെ അതിര് കടന്നത് റഷ്യക്കാരനായ യൂറി ഗഗാറിന്. പക്ഷേ അദ്ദേഹത്തെ പറ്റി ആദ്യത്തെ കമ്മ്യൂണിസ്റ്റ് കോസ്മനോട്ട് എന്ന് കേട്ടിട്ടില്ല. എറണാകുളത്തിനും തിരുവനന്തപുരത്തിനും ഇടയ്ക്ക് യാത്രക്കാര് സഞ്ചരിയ്ക്കുന്നതു പോലെ ഇതിനകം നൂറുക്കണക്കിന് പേര് സ്‌പേസില് പോയിട്ടുണ്ട്. അവരുടെ ആരുടേയും മതം ഇതുവരെ പറഞ്ഞു കേട്ടിട്ടില്ല ! പ്രസിദ്ധമായ ഒരു ഉപമയുണ്ട്. മതം നമ്മുടെ അടിവസ്ത്രം പോലെ സ്വകാര്യ വിഷയമാണ്. അടിവസ്ത്രം വേണമെങ്കില് മുണ്ടിനടിയില് ധരിയ്ക്കാം, വേണ്ടെങ്കില് ധരിയ്ക്കാതിരിയ്ക്കാം. അതൊക്കെ അവരവരുടെ ഇഷ്ടം. എന്നാല് മറ്റുള്ളവരെ കാണിയ്ക്കാന് വേണ്ടി മുണ്ടിന് പുറത്ത് അത് ധരിയ്ക്കുന്നത് അഭംഗിയാണ്.\nവാല്‍ക്കഷണം: ഏതായാലും രണ്ടു കോടി രൂപ ചെലവഴിച്ച് കാവിഷാള് ധരിച്ച ആദ്യത്തെ ബഹിരാകാശ സഞ്ചാരിയെ സൃഷ്ടിയ്ക്കാന് ഹിന്ദുസംഘടനകള് തയ്യാറാവില്ല. മലയാളിയും പ്രശസ്ത സഞ്ചാരിയുമായ സന്തോഷ് ജോര്‍ജ്ജ് കുളങ്ങര ഇതേ യാത്രയ്ക്ക് ടിക്കറ്റ് ബുക്ക് ചെയ്തിട്ട് തന്റെ ഊഴം കാത്തിരിയ്ക്കുകയാണ് എന്ന് കേട്ടിട്ടുണ്ട്. എനിക്ക് പറയാനുള്ളത്, ഹിന്ദു സംഘടനാ നേതാക്കള് സന്തോഷിനെ ഉടനെ കാണണം. ഒരു കാവിഷാളും, തലപ്പാവും, രാഖിയും അണിയിയ്ക്കണം. അദ്ദേഹത്തിന്റെ യാത്രയില് അവ ധരിയ്ക്കാന് അഭ്യര്‍ഥിയ്ക്കണം. അങ്ങനെ കാവി തലപ്പാവ് ധരിച്ച ആദ്യ ബഹിരാകാശ സഞ്ചാരി ഒരു മലയാളി ആയിക്കോട്ടെ ! എന്തേ ?\nതോമസ് ജോണ്, വാന്‍കോര്\nഹൈക്കോടതിയെ വെല്ലുവിളിച്ച് വീണ്ടും ഹിജാബ് ധരിച്ച് ക്ലാസിലെത്തി; കോളേജില് നിന്ന് ഇറങ്ങിപ്പോയി മറ്റു വിദ്യാര്‍ത്ഥിനികള്; കര്‍ണാടകയില് പ്രതിഷേധം\nപെണ്‍കുട്ടികളെ പര പുരുഷന്മാര്‍ക്ക് മുന്നില് പ്രദര്‍ശിപ്പിക്കരുതെന്ന് പറയുന്നത് സ്ത്രീ സംരക്ഷണത്തിന്; സമസ്ത സെക്രട്ടറിയെ പിന്തുണച്ച് എസ്‌വൈഎസ്


5 സെന്റിൽ 1000 Sqft മനോഹരമായ വീട് » The Kolo Blog\nTotal Area 𝟏𝟎𝟎𝟎 𝐬𝐪𝐟𝐭\nTotal Cost 𝟐𝟓 𝐋𝐚𝐤𝐡𝐬\nവെറും 1000 ചതുരശ്രയടിയിലാണ് ഈ വീട് നിർമിച്ചത് എന്ന് കണ്ടാൽ വിശ്വസിക്കാൻ പ്രയാസമാണ്.\nനിയമപരമായ സെറ്റ്‌ബാക്ക് നൽകിയാണ് വീടുപണി തുടങ്ങിയത്. ചെറിയ പ്ലോട്ടിൽ കുറച്ചുകൂടി വിസിബിലിറ്റി ലഭിക്കാനാണ് ഒരുവശം ഉയർത്തിപ്പണിതത്. അതുകൊണ്ട് പുറമെ നിന്നുനോക്കുമ്പോൾ ഇരുനില വീട് എന്നുതോന്നും. സത്യത്തിൽ ഒരുനിലയേയുള്ളൂ! ഇളംനിറമാണ് പുറത്തും അകത്തും നൽകിയത്. പുറംകാഴ്ച ഹൈലൈറ്റ് ചെയ്യാൻ കുറച്ചിട വുഡൻ ക്ലാഡിങ്ങും ഷോവോളും നൽകിയിട്ടുണ്ട്.


India - Otta Nottathil - beena_passed_away\nപാതി ഹൃദയം പറിച്ചെടുത്ത് ബീന യാത്രയായി\nചേര്‍ത്തല: ജോണിയുടെ വേദന ഒരിക്കല് വായനക്കാരുമായി പങ്കുവച്ചതാണ്. സ്ട്രോക്ക് വന്ന് പകുതി തളര്‍ന്ന ശരീവുമായി ഹൃദ്രോഗിയായ ഭാര്യയേയും വീണ് കാലൊടിഞ്ഞ് കിടപ്പിലായ ഭാര്യ മാതാവിനെയും സംരക്ഷിക്കുന്ന ചേര്‍ത്തല വാരനാട് കോക്കമംഗം സ്വദേശി ജോണിയുടെ ദയനീയാവസ്ഥ. ജോണിയുടെ പാതി ഹൃദയം പറിച്ചെടുത്ത് ഭാര്യ ബീന (45)കഴിഞ്ഞ ദിവസം യാത്രയായി.\nകടുത്ത ഹൃദ്രോഗിയായിരുന്നു ബീന. ഒരു വാല്‍വ് ദ്വാരം വീണതിനെ തുടര്‍ന്ന് മാറ്റിവച്ചിരുന്നു. ഇടയ്ക്ക് തളര്‍ന്ന് വീണ് സംസാരശേഷിയും ചലനശേഷിയും നഷ്ടപ്പെട്ട് മാസങ്ങളോളം കിടപ്പിലായി. എന്നാല് ജോണിയുടെ സ്നേഹം നിറഞ്ഞ വാക്കുകളും ശുശ്രൂഷയും ബീനയെ പതിയെ ജീവിതത്തിലേക്ക് കൈപിടിച്ച് ഉയര്‍ത്തി. അതിനിടെയാണ് അപ്രതീക്ഷിതമായി രണ്ടാമത്തെ വാല്‍വിലും ദ്വാരം കണ്ടെത്തിയത്. കഴിഞ്ഞദിവസം ശാരീരിക ബുദ്ധിമുട്ടുകളെ തുടര്‍ന്ന് കോട്ടയം മെഡിക്കല് കോളജില് ചികിത്സ കഴിഞ്ഞ് വീട്ടില് മടങ്ങിയെത്തിയതായിരുന്നു. അപ്രതീക്ഷിതമായി ഉണ്ടായ ഫിറ്റ്സ് അവരുടെ പ്രതീക്ഷകള് മാറ്റിമറിച്ചു. വീഴ്ചയെ തുടര്‍ന്നുണ്ടായ ആഘാതത്തില് ബീന മരണമടയുകയായിരുന്നു.\nഇതോടെ പകുതി തളര്‍ന്ന ശരീരവുമായി അവശയായ ഭാര്യ മാതാവിനുനൊപ്പം ഇടിഞ്ഞുപൊളിഞ്ഞു വീഴാറായ ആ വീട്ടില് ജോണി കഴിയുകയാണ്. മറ്റാരുടെയും സഹായമില്ലാതെ ഭക്ഷണം കഴിക്കാന് പോലും ജോണിക്ക് കഴിയില്ല. മുണ്ട് ഉടുപ്പിച്ച് നല്‍കുന്നത് വരെ ബീനയായിരുന്നു. ഭാരം ഉയര്‍ത്താന് ശേഷിയില്ലാത്തിനാല് ബീനയെ തന്റെ ഒരു കൈകൊണ്ട് താങ്ങിയാണ് ജോണി സംരക്ഷിച്ചിരുന്നത്. ഇവരുടെ അമ്മയാകട്ടെ വീണ് കാലൊടിഞ്ഞതിനാല് നിരങ്ങിയാണ് നടക്കുന്നത്. ഇന്‍ഫെക്ഷന് തുടര്‍ച്ചയായി വരുന്നതിനാല് അവര്‍ക്ക് യൂറിന് ബാഗ് സ്ഥിരമായി ഇട്ടിരിക്കുന്നു.\nമനുഷ്യ ജീവിതത്തില് അനുഭവിക്കാവുന്നതിന്റെ എല്ലാ ദുരിതങ്ങളും കല്പുനീരും കഴിച്ചാണ് ജോണി ഇന്ന് ജീവിക്കുന്നത്. ഇടിഞ്ഞുവീഴാറായ അവരുടെ ഭവനം നന്നാക്കാന് നാട്ടിലെ കുറച്ചുചെറുപ്പക്കാര് ഒരുക്കങ്ങള് നടത്തിയിരുന്നു. ഇതിനിടെയാണ് ബീനയുടെ മരണം. ചോര്‍ന്നൊലിക്കാത്ത വീട്ടില് കിടക്കണമെന്ന ബീനയുടെ ആഗ്രഹം സാധിച്ചുകൊടുക്കാന് കഴിയാത്തതിന്റെ വിഷമത്തിലാണ് ഈ സുഹൃത്തുക്കള്.\nഅതേസമയം, ജോണിക്ക് നല്ല ചികിത്സ കിട്ടിയാല് സാധാരണ ജീവിതത്തിലേക്ക് മടങ്ങിവന്നേക്കുമെന്നു ഡോക്ടര്‍മാര് പറയുന്നു. ഫിസിയോ തെറാപ്പി അടക്കം മെച്ചപ്പെട്ട ചികിത്സകള് വേണം. സ്വന്തം കാര്യമെങ്കിലും നോക്കാന് കഴിയുക എന്നത് ഏതൊരു രോഗിയുടെയും ആഗ്രഹമാണ്. ഇന്ന് ഒന്നു കുളിക്കണമെങ്കില് പോലും സുഹൃത്തുക്കള് ആരെങ്കിലും സഹായിക്കണം. നല്ല മനസ്സുള്ള ആ സുഹൃത്തുക്കളാണ് ഇന്ന് ജോണിക്ക് ആശ്വാസവും. ചികിത്സയ്ക്കും ഭക്ഷണത്തിനും നാട്ടുകാര് കഴിയുന്നപോലെ സഹായിക്കുന്നുണ്ട്. നല്ലവരായ പ്രവാസികളുടെ അകമഴിഞ്ഞുള്ള സഹായം ജോണി എന്നും നന്ദിയോടെയാണ് സ്മരിക്കുന്നത്. തുടര് ചികിത്സയ്ക്ക കഴിയുന്ന സംഭാവനകള് നല്‍കാന് ജോണിയുടെ പേലുള്ള ബാങ്ക് അക്കൗണ്ടിലേക്ക് സഹായം അയക്കുക.\nജോണി ആന്റണിയുടെ ഫെഡറല് ബാങ്ക് ചേര്‍ത്തല ബ്രാഞ്ചിലെ അക്കൗണ്ടിലേക്ക് അയക്കാം.\nജോണിയുടെ മൊബൈല് നമ്പര് 09846928510\nKeywords: India - Otta Nottathil - beena_passed_away India - Otta Nottathil - beena_passed_away,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.\nമദ്യപിച്ച യുവതിയെ മാതാപിതാക്കള് ഇന്ത്യയിലേക്കയയ്ക്കുന്നു